Magu hedhumuge masaikathaa eku traffic ah badhalu thakeh | Mihaaru\n21 ޖޫން 2018 - 08:54 13 comments\nތާރުއަޅައިގެން މަގު ހެދުމުގެ މަސައްކަތް ކުރަމުން އަންނާތީ، އިންޑަސްޓްރިއަލް ވިލެޖު ސަރަހައްދުން ފެށިގެން ހުޅުމާލެ ފެރީ ޓާމިނަލާ ދިމާލުގެ އެކި ގޯޅިތަކާއި މަގުތައް ވަނީ ބަންދުކޮށްފަ އެވެ. އެ މަގު ފުޅާކުރުމުގެ މަސައްކަތް ހައުސިން މިނިސްޓްރީން ކުރަމުން އަންނަނީ، މާލެ އާއި ހުޅުލެއާ ދޭތެރޭގައި އަޅާ ބްރިޖަށް ދަތުރުކުރާ މަގު ފުޅާކުރުމުގެ މަޝްރޫއުގެ ތެރެއިންނެވެ.\nއެ އޮތޯރިޓީން އިއްޔެ ކުރި އިއުލާނުގައި ބުނީ ބޮޑުތަކުރުފާނު މަގުގެ ބޮޑު ބައެއް ބަންދުކޮށްފައިވާތި، މަގުތަކާއި ގޯޅިތަކުގެ ޓްރެފިކަށް ބަދަލު ގެނެސްފައިވާ ކަމަށެވެ. އެހެންވެ އެ ސަރަހައްދުގައި ހަރުކޮށްފައިވާ ޓްރެފިކް ނިޝާންތަކާ އެއްގޮތަށް އަމަލުކުރަން އެ އޮތޯރިޓީން ވަނީ އިލްތިމާސްކޮށްފަ އެވެ.\nމަގުގެ މަސައްކަތް ކުރަމުން އަންނާތީ ހައުސިން މިނިސްޓްރީން މިހާރު ވަނީ، ބޮޑުތަކުރުފާނު މަގުން ނަސަންދުރާއާ ޖެހިގެން އޮންނަ މެހެލި ގޯޅި އަށް ވަދެގެން މޫކައި ހޮޓެލް ކައިރިން އުތުރަށް ދެވޭ ގޮތަށް ހަދައިފަ އެވެ. ކުރިން ހަމަޖައްސާފައިވާ ގޮތުން، ނަސަންދުރާގެ އިރުމަތީ ގޯޅިން ނިކުމެގެން ބޮޑުތަކުރުފާނު މަގަށް ވަދެވޭނެ އެވެ. އެހެންވެ އަލަށް ގެނައި ބަދަލާއެކު އެ ގޯޅީގައި ދެކޮޅަށް ދުއްވޭނެ އެވެ.\nމި ބަދަލު ގެނައީ، މަގުގެ މަސައްކަތް ނިމެންދެން ކަމެއް ނުވަތަ ހަމައެކަނި އެ ސަރަހައްދުގެ މަސައްކަތް ނިމެންދެން ކަމެއް އަދި ސާފެއް ނުވެ އެވެ. ނަމަވެސް ބްރިޖާއެކު އެ މަގުގެ މަސައްކަތް ވެސް ނިންމާލެވޭނެ ކަމަށް ހައުސިން މިނިސްޓްރީން ބުނެ އެވެ.\nސަރުކާރުން ނިންމާފައިވަނީ ރާއްޖޭގެ މިނިވަން ދުވަސް ކަމަށްވާ، ޖުލައި 26 ވަނަ ދުވަހު ބްރިޖު ހުޅުވައި ބޭނުންކުރަން ފެށުމެވެ.\nއިތުރު ލިޔުންތައް ފުލުހުން މަގު ހެދުން ހައުސިން މިނިސްޓްރީ ޓްރެފިކް ޓްރާންސްޕޯޓް އޮތޯރިޓީ ބޮޑުތަކުރުފާނުމަގު މާލެ ސިނަމާލެ ބްރިޖު


Covid-19 ah beyheh ufahdhaifi – Iru\nޝާޝާ· 30 ޑިސެންބަރު 2020\nކޮވިޑް-19 އަށް ބޭހެއް އުފައްދައިފި ކަމަށް ރަޝިއާގެ ފެޑެރަލް މެޑިކަލް އެންޑް ބަޔޮލޮޖިކަލް އެޖެންސީ (އެފްއެމްބީއޭ) އިން އިޢުލާނުކޮށްފިއެވެ.\nކޮވިޑް-19 އާ ދެކޮޅަށް ސީދާ މަސައްކަތްކުރާ ފުރަތަމަ ބޭސްގެ ގޮތުގައި ރަޝިއާ އިން އުފައްދާފައިވާ މި ބޭހުގެ ކްލިނިކަލް ޓްރައިލްތައް އާ އަހަރުގެ ކުރިން ފެށޭނެ ކަމުގެ އުއްމީދުގައި ތިބި ކަމަށް އެފްއެމްބީއޭގެ ވެރިޔާ ވެރޮނިކާ ވަނީ ވިދާޅުވެފައެވެ.\nބުދަ ދުވަހު ރަޝިއާގެ ޕްރައިމް މިނިސްޓަރާ ވާހަކަ ދައްކަވަމުން ވެރޯނިކާ ވިދާޅުވީ، މި ބޭހުން ކޮރޯނާވައިރަސް ނައްތައިލަން ޑައިރެކްޓުކޮށް މަސައްކަތްކުރާނެ ކަމަށެވެ. އަދި މިހާރު ކުރިއަށް ގެންގޮސްފައިވާ ޕްރީ-ޓްރައިލްތަކުގެ ނަތީޖާ ދައްކާ ގޮތުން މި ބޭހަކީ %99 އިންސައްތަ އާ ހަމައަށް މަސައްކަތްކުރާ ބޭހެއްގެ ގޮތުގައި ވަނީ ފެނިފައެވެ. އަދި މިއީ ކޮވިޑް-19 ގެ ބަލިމީހުން ބޭނުންކުރަން ރައްކާތެރި ބޭހެއް ކަމަށްވެސް އޭނާ ވިދާޅުވިއެވެ.\nނަމަވެސް އެކަން ޔަގީންކޮށް އެނގޭނީ ރަސްމީކޮށް ޓްރައިލް ޓެސްޓު ކުރުމުންނެވެ.\nރަޝިއާއަކީ ކޮރޯނާވައިރަހަށް ވެކްސިން އުފައްދައި އިޢުލާނުކުރި ފުރަތަމަ ޤައުމުވެސް މެއެވެ. އެގޮތުން “ސްޕަޓްނިކް 5” ގެ ނަން ދީފައިވާ މި ވެކްސިން ވަނީ ޓްރައިލް ޓެސްޓުތަކން 95 އިންސައްތަ ރަނގަޅު ވެކްސިނެއްގެ ގޮތުގައި ހާމަވެފައެވެ. އެއާއެކު ޑިސެމްބަރު 5ން ފަށައިގެން ރަޝިއާގެ އެކި ކަންކޮޅުތަކުގައި އަންނަނީ އެ ވެކްސިން ދެމުންނެވެ.


ރާއްޖޭގައި ވޮލީބޯލް ކުރިއެރުވުމާގުޅޭގޮތުން އެފް.އައި.ވީ.ބީގެ ވަފުދާއި ރައީސް މަޝްވަރާކުރައްވައިފި – Gaafu.mv\nރާއްޖޭގައި ވޮލީބޯލް ކުރިއެރުވުމާގުޅޭގޮތުން އެފް.އައި.ވީ.ބީގެ ވަފުދާއި ރައީސް މަޝްވަރާކުރައްވައިފި\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، އިންޓަރނޭޝަނަލް ފެޑެރޭޝަން އޮފް ވޮލީބޯލް (އެފް.އައި.ވީ.ބީ)ގެ ފަރާތުން ރާއްޖެ ވަޑައިގެންނެވި ވަފްދާއި ބައްދަލުކުރައްވައި ރާއްޖޭގައި ވޮލީބޯލް ކުރިއެރުވުމާގުޅޭގޮތުން މަޝްވަރާކުރައްވައިފިއެވެ.\nމި ބައްދަލުކުރެއްވުމުގައި ރައީސް ސޯލިހް ދެއްކެވި ވާހަކަފުޅުގައި ޒުވާން ކުޅުންތެރިން އެމީހުންގެ ހުނަރު ކުރިއަރުވައި ބައިނަލްއަޤްވާމީ ކުޅިވަރުގެ ހަރަކާތްތަކުގައި ރާއްޖޭގެ ކުޅުންތެރިންގެ ބައިވެރިވުން އިތުރުކުރުމަށް ސަރުކާރުން ކުރާ މަސައްކަތް ފާހަގަކުރެއްވިއެވެ.\nއަދި ރާއްޖޭގައި ވޮލީބޯލް ކުރިއެރުވުމަށްޓަކައި ރާއްޖޭގައި މި ދާއިރާއިން ޤާއިމުވެފައިވާ ޖަމްޢިއްޔާ ޖަމާޢަތްތަކާއި އަދި އެނޫންވެސް ފަރާތްތަކަށް ވަޞީލަތުގެ ގޮތުންނާއި އެނޫންވެސް ގޮތްގޮތުން އެހީތެރިކަން ބޭނުންވާކަން ފާހަގަކުރެއްވިއެވެ. އެ ގޮތުން ކުޅުންތެރިން ބިނާކުރުމުގެ މަސައްކަތް ދާއިމީގޮތެއްގައި ކުރިޔަށްގެންދިއުމުގައި ހައި ޕަރފޯމަންސް ޓްރެއިނިންސް ސެންޓަރެއް ރާއްޖޭގައި ޤާއިމުވެފައި ހުރުމުގެ މުހިންމުކަން އެމަނިކުފާނު ފާހަގަކުރެއްވިއެވެ.\nkuda, ރައީސުލްޖުމްހޫރިއްޔާ އިބްރާހިމް މުޙައްމަދު ސޯލިހު, ވޮލީބޯޅަ


BREAKING: Fuluhun Fiyavalhu Neylhumun Ufaa Video Medhuverikoh Dheenah Furassaara Kuranee - Vaguthu\nބައެއް ގައުމުތަކުގެ ހާލަތު ރަނގަޅު ވެދާނެ ކަމުގެ އުއްމީދު އާވިއިރު އެމެރިކާގެ ހާލަތު އިތުރަށް ގޯސް - 17 ގަޑިއިރު ކުރިން\nފުލުހުން ފިޔަވަޅު ނޭޅުމުން އުފާ ވީޑިއޯ މެދުވެރިކޮށް އިސްލާމް ދީނަށް ފުރައްސާރަ ކުރަނީ\n2 މަސް ކުރިން ( ޖެނުއަރީ 12, 2020 )\n| މޫސާ އަލީ\nމީސް މީޑިއާގައި އިސްލާމްދީނަށް ފާޅުގައި ފުރައްސާރަކުރުމުގެ ތުހުމަތުގައި ފުލުހަށް ހާޒިރު ކުރި ނައިފަރަށް ނިސްބަތްވާ އަންހެނާއަށް އެކަށީގެންވާ ފިޔަވަޅު ނޭޅުމުން އެނބުރި އައިސް ވީޑިއޯ މެދުވެރިކޮށް ދީނަށް ފުރައްސާރަ ކުރަން ފަށައިފިއެވެ.\nޔޫޓިއުބްގައި ޗެނަލެއް ހުޅުވައިގެން އެ އަންހެނާ ވީޑިއޯ ލާން ފަށާފައި ވަނީ މި މަހު 10 ދުވަހުން ފެށިގެންނެވެ. އެގޮތުން އެދުވަހުން ފަށައިގެން މިހާތަނަށް ޖުމްލަ ތިން ވީޑިއޯއެއް ޔޫޓިއުބުގައި އޭނާ ޕޯސްޓުކޮށްފައިވެއެވެ. ފުރަތަމަ ވީޑިއޯގައި އޭނާ ވާހަކަ ދައްކާފައިވަނީ ރާއްޖޭގައި އޮތް ޖިންސީ ތަފާތުކުރުންތަކާ ގުޅޭ ގޮތުންނެވެ. ވީޑިއޯތަކުގައި އޭނާ ބުނާ ގޮތުގައި އޭނާގެ ނަމަކީ އުފާ އެވެ.\nއުފާ މުހުތާރު ފަހުމީ ފުލުހަށް ހާޒިރު ކުރީ މިދިޔަ އޮކްޓޯބަރު މަހުގެ ތެރޭގައެވެ. އޭރުވެސް އޭނާ ދިޔައީ މީސްމީޑިއާގެ އެކި ޕްލެޓްފޯމުތަކުގައި އިސްލާމް ދީނާ ޚިލާފު ވާހަކަތައް ދައްކަމުންނެވެ. އަދި އޭނާ ހާޒިރު ކުރީވެސް އެފަދަ މައްސަލައެއްގައެވެ.\n"ރާއްޖޭގެ އާބާދީގެ ބޮޑު ބަޔަކީ އިސްލާމް ދީން ގަބޫލު ނުކުރާ މީހުން. އެމީހުން އިސްލާމް ދީނުގެ ހަމަތަކެއް ގަބޫލެއް ނުކުރޭ. ރާއްޖޭގައި އެހެން ދީނަކަށް އުޅުމަކީ މަނާކަމެއް. އެހެން ކަމުން އެމީހުން ތިބެނީ އެކަން ސިއްރުކޮށްގެން. ނަމާދުވެސް ގިނަ ފަހަރު ނުކުރޭ. ހަމަ އެކަނި، މަދު ފަހަރެއްގައި ހުކުރު ނަމާދަށް ގޮސް އުޅޭ،" އޭނާ ޕޯސްޓުކޮށްފައިވާ ފުރަތަމަ ވީޑިއޯގައި ބުނެފައިވެއެވެ.\nއެ ވީޑިއޯގައި އޭނާ ބުނެފައިވަނީ ދީނީ އެއްބައިވަންތަކަން ނަގާލާފައިވާ ކަމަށްބުނެ އޭނާގެ މައްސަލައެއް ފުލުހުން ތަހުގީގު ކުރަމުން އަންނަ ކަމަށާއި އެހެން ނަމަވެސް ފުލުހުން އެބުނާ ދީނީ އެއްބައިވަންތަކަމެއް ރާއްޖޭގައި ނެތް ކަމަށެވެ. އަދި އެއް ޖިންސުން ގުޅުން ހިންގާ މީހުން ދިފާއުކޮށް ވާހަކަ ދައްކަމުން އަންނާތީ މަރުގެ އިންޒާރުވެސް ލިބެމުން އަންނަ ކަމަށް އޭނާ ވަނީ ބުނެފައެވެ.\nދެވަނަ ވީޑިއޯގައި އޭނާ ވާހަކަ ދައްކަވަނީ ރާއްޖޭގެ ދީނާ ގުޅޭ ގޮތުންނެވެ. އޭނާ ބުނެފަައިވަނީ ރާއްޖޭގެ ރައްޔިތުންނަށް އިސްލާމް ދީން ނޫން އެހެން ދީނެއް ގަބޫލުކުރުމަކީ މަނާ ކަމެއް ކަމަށާއި އިސްލާމް ދީނަށް އުޅުމަކީ ދިވެހި ރައްޔިތުންނަށް މަޖުބޫރުވެފައިވާ ކަމެއް ކަމަށެވެ. އަދި އިސްލާމް ދީނާ ދެކޮޅަށް ވާހަކަ ދައްކާ މީހުންނަށް ހައްދު ފަހަނައަޅާފައިވާ ފިކުރުގެ މީހުން އިންޒާރު ދޭ ކަމަށްވެސް ބުނެފައިވެއެވެ. އަދި ދާދި ފަހުން ދީނާ ދެކޮޅު ވާހަކަ ދައްކައިގެން ހައްޔަރުކުރި ރުސްތުމްގެ މައްސަލަ އިން މިސާލު ނަގައިގެން އޭނާ ބުނީ ރުސްތުމްއާ މެދު ޖަލުގައި ކަންކަން ކޮށްފައިވަނީ ރަނގަޅަށް ނޫން ކަމަށެވެ.\nއެގޮތުން ޖަލުގައި އޭނާ ބެހެއްޓީ އޭނާއަށް އިންޒާރު ދިން ހަރުކަށި ފިކުރުގެ މީހުން ތިބި ގޮޅީގައި ކަމަށާއި އެ ގޮޅީގައި އޮއްވައި އޭނާއަށް އަނިޔާކޮށް ހެދި ކަމަށެވެ. އަދި އެއަށްފަހު އޭނާގެ ދިފާއުގައި ކޯޓުގައި ވަކާލާތު ކުރާނެ ވަކީލަކުވެސް ހަމަޖެހިފައިނުވާ ކަމަށްވެސް ބުނެފައިވެއެވެ. އަދި ލޯޔަރުން ބޭނުން ވަނީ ޕަބްލިކް ސްޓަންޓު ޖައްސައިގެން މަޝްހޫރު ވާން ކަމަށްވެސް ބުނެފައިވެއެވެ.\nދީނާ ދެކޮޅަށް ވާހަކަ ދައްކާ މީހުންނާ މެދު ސަރުކާރުން އެކަށީގެންވާ ފިޔަވަޅު އަޅާފައިނުވާ ކަން ފާހަގަ ކުރެވެއެވެ. އެގޮތުން ރުސްތުމްގެ މައްސަލާގައިވެސް ފަހުން ފުލުހުން ވިދާޅުވީ އޭނާ އަކީ "ނަފުސާނީ މައްސަލަ" ހުންނަ މީހެއް ކަމަށާއި ޑޮކްޓަރަށް ދައްކަން މާލެ ގެނެސްފައިވާ ކަމަށެވެ. އެފަހުން އޭނާއާ މެދު އަމަލު ކުރި ގޮތެއް އެނގެން ނެތެވެ. މީޑިއާތަކުން އެމައްސަލައިގެ މައުލޫމާތު ހޯދަން ގުޅި ނަމަވެސް މައުލުމާތު ލިބިފައެއް ނުވެއެވެ.\nBREAKING NEWS: Islam Dheenah Furahsaarakuraa Anhenaku Fuluhah Haaziruvaan Angaifihttps://t.co/ve83laWDmQ\n— Vaguthu Online (@VaguthuOnline) October 14, 2019\n"ރާއްޖޭގައި އެބަ ތިބި މީހުން މަރާ މީހުންވެސް. ރޭޕް ކުރާ މީހުންވެސް އެކަމަކު އިންޒާރުތައް ލިބެނީ ހަމައެކަނި އިސްލާމް ދީނާ ދެކޮޅަށް އަޑުއުފުލާ މީހުންނަށް. ދިވެހި ސަރުކާރުން އެބަ ޖެހޭ ރައްޔިތުންނަށް އިސްލާމް ދީނުގެ ހަމަތަކާއި އުސޫލުތައް ރައްޔިތުންނަށް ކިޔައިދޭ. ސްކޫލުތަކުގައިވެސް ކިޔަވައިދެނީ އިސްލާމް ދީނުގެ އަސްލު ހަމަތަކަށް ފުށޫ އަރާ ގޮތަށް. އަދި ވަކި އުމުރަކަށް ދިއުމުން އިންޓަނެޓު މެދުވެރިކޮށް ދީނާ ބެހޭ މައުލުމާތު ހޯދާއިރު ލިބެން ހުންނަށް މައުލުމާތާއި ކިޔަވައިދީފައި ހުރި މައުލޫމާތުތަކުގައި ފުށޫ އެރުންތަކެއް ހުންނާތީ ގިނަ ފަހަރު އިސްލާމް ދީން ދޫކުރަން އެ ކުދިން ބޭނުންވޭ،" އޭނާ ބުނެފައިވެއެވެ.\nބައެއް ކުދިން އިސްލާމް ދީން ދޫކޮށްލާއިރު ބައެއް ކުދިންނަށް އިންޓަނެޓު މެދުވެރިކޮށް ޖިހާދު ކުރުމަށް ހިތްވަރު ލިބޭ ކަމަށްވެސް ބުނެފައިވެއެވެ. އަދި "ޖިހާދީ ޓެރަރިސްޓުން" ބޭތިއްބުމަށް އަގު ބޮޑު ޖަލެއް ސަރުކާރުން ހަދާފައިވާއިރު އިސްލާމް ދީނާ ދެކޮޅު މީހުންނަށް ވަކި ޚާއްސަ އުސޫލެއް ކަނޑައަޅާފައި ނޯންނަ ކަމަށްވެސް އެ އަންހެނާ ބުނެފައިވެއެވެ.\nތިން ވަނަ ވީޑިއޯގައި އޭނާ ވާހަކަ ދައްކާފައިވަނީ ރާއްޖޭގެ މޫސުމަށް އަންނަ ބަދަލުތަކާއި އިސްލާމް ދީނާ ހުރި ގުޅުވައިގެންނެވެ. އެގޮތުން ސްކޫލުގައި އިސްލާން ދީން ކިޔަވައިދޭ އިރު ދަސްކޮށްދޭ ގޮތުގައި ބޮޑެތި ގުދުރަތީ ކާރިސާތައް ހިނގަނީ ފާފަތައް ގިނަވެގެން ކަމަށް ފާހަގަ ކުރެވޭ ކަމަށެވެ.\n"ދީނީ މީހުން ގަބޫލު ކުރަނީ ސުނާމީ ފަދަ ބޮޑެތި ކާރިސާތައް ހިނގަނީ އަންހެން ކުދިން ލާ އަންނައުނުގެ ސަބަބުންނާއި އެއްޖިންސުން ގުޅުން ހިންގާތީ ކަމަށް. ވާރޭ ނުވެހި ދުވަސް ވެއްޖެއްޔާ ސަރުކާރުން ދީނީ އިލްމުވެރިންނަށް އަންގަނީ ދުއާ ކުރަން. އެކަން އެހެން ކުރަނީ ފަގީރު މީހުންގެ ކޮންޓްރޯލް ހޯދުމަށް،" އޭނާ ބުނެފައިވެއެވެ.\nފުލުހުން އުފާ ހާޒިރު ކުރީ ޅ. ނައިފަރު ޕޮލިސް ސްޓޭޝަނަށެވެ. ނަމަވެސް އެފަހުން އޭނާ އާ މެދު ފިޔަވަޅު އެޅީ ކިހިނެއް ކަމެއް ފުލުހުން ހާމަ ކޮށްފައެއް ނުވެއެވެ.\nދީނަށް ފުރައްސާރަ ކުރާ މީހުންނަށް އެކަށީގެންވާ ފިޔަވަޅު ނޭޅި ނަމަވެސް އެފަދަ މީހުންނަށް އިންޒާރު ދޭ ކަމަށް ބުނެ ބައެއް މީހުން ހައްޔަރުކޮށް ފުލުހުން ދަނީ ތަހުގީގު ކުރަމުންނެވެ.\nދިވެހިން ގެންނަން މޯލްޑިވިއަންއިން ކުރާ ދަތުރުތަކުގެ ޓިކެޓް އަގުހެޔޮކުރަނީ\nޕީސްޓީވީ ރާއްޖެއަށް ނުފެންނަ ގޮތް ހަދައިފި\nކޮވިޑް-19 : ޖަޕާނުގައި ކުއްލި ނުރައްކަލުގެ ހާލަތު އިއުލާން ކުރަނީ\n8 މިނެޓް ކުރިން\nޖެނުއަރީ 12, 2020 00:49\nދީނަށް ފުރައްސާރަ ކުރާ ބައެއް މީހުން އެކަން ކުރަނީ ސަމާލުކަން ހޯދަން ،މި ވެރިކަމުގައި އެމީހުންނަށް ޕަބްލިސިޓީ ނުދިނުން އެއީ މަސްލަހަތު ހުރި ގޮތަކީ ،\nމި ކަހަލަ ގުއިރޯނު އަޅާނުލާ ދޫ ކޮއްލާ މިއީކީ ދައުލަތުން މުސާރަ ދޭ މީހެއް ވެސް ނޫން.\nޖެނުއަރީ 12, 2020 06:19\nއެޖެންޑާ 19 އެމްޑީޕީގެ ވެރިކަމުގައި އެހެން ދީންތަކަށް އުޅުމުގެ ފުރުސަތު ދޭނެ. އެމީހުންގެ ޙަޤީޤީ ކުލަ ތިޔަ ފެންނަނީ\nމުރުތައްދު ވެއްޖެ މީހަކަށް އިސްލާމް ދީނުގައި އޮންނަ ހައްދު ޤާއިމްކުރުމަށް ގޮވާލުމަކީ ހަރުކަށިވުން އަދި ހައްދުފަހަނަ އެޅުން. އެމްޑީޕީގެ އެޖެންޑާ 19 ގައި ދީނުން ބޭރުވުމަށް ކިޔަނީ މިނިވަން ފިކުރު\nޖެނުއަރީ 12, 2020 14:16\nނައިފަރު އެއްޗެއް މީ.\nޖެނުއަރީ 12, 2020 00:53\nوَدُّوا لَوْ تَكْفُرُونَ كَمَا كَفَرُوا فَتَكُونُونَ سَوَاءً فَلَا تَتَّخِذُوا مِنْهُمْ أَوْلِيَاءَ حَتَّىٰ يُهَاجِرُوا فِي سَبِيلِ اللَّهِ فَإِن تَوَلَّوْا فَخُذُوهُمْ وَاقْتُلُوهُمْ حَيْثُ وَجَدتُّمُوهُمْ وَلَا تَتَّخِذُوا مِنْهُمْ وَلِيًّا وَلَا نَصِيرًا (٤:٨٩)\nޖެނުއަރީ 12, 2020 01:03\nސެކުރިއްޔާ ދިވެހިފުލުހުން. އޭނަ ދެންގެންނަފަހަރަކުން އިލްމުވެރިޔެއް ލައްވާ ނސޭހަތދީ އޮޅުން ފިލުވާލަދީބަލަ.\nޖެނުއަރީ 12, 2020 01:11\nކަލެ ބިރެއް ނުގަނެތަ ތިކަހަލަ ވަހަކަ ދައްކަން\nމިނަ ހައްހަޔަރު ކުރެ އެމްޑިއެފް ފުލުހުން ދުކޮއްލި މަ ދެން ޖެހެނި ކޮންމެވެސް އެހެން ބަޔަކު މިނަ ހަޔަރު ކުރަން\nޖެނުއަރީ 12, 2020 01:14\nތި މީހާ ނެރެ ގަން ހިންގަބަލަ ވައްކަން ކުރީ މަ އެކަނި ވަގެކޭ ކިޔާފަ ކަރުގަ ލިޔުން އަޅުވައި ގެން ހިންގަން ކެރެނީ ދީނަށް ފުރައްސާރަ ކުރާ މީހެއްގެ ބޯޑެއް އަޅުވާފަ ނެރެ ގަން ހިންގަންވީ ކޮބާތަ ތިޔަ މީހާގެ މައިން ބަފައިން އެ މީހުނަށްވެސް ވަރިހަ މަދޯ ދަރި ކޮންެ ވައްތަރަކަށް ތެޅިބޭލިޔަސް\nޖެނުއަރީ 12, 2020 01:30\nތިޔައީ އަންހެން ކަނބަލެއް އަނެއްކާ އެނަަ އެކުރީ އިސްލާމް ދީނަށް ފުރައްސާރަ އޭނައަށް މާބޮޑު ކަމެއް ނުވާނެ ކޮންމެވސް ވަރަކަށް އަޑު އަރުވާލާފަ ދެން ނޭނގޭނެ ވާގޮތެއްވެސް މި ވެރިކަމުގަ އިސްލާމް ދީނަށް ފުރައްސާރަ ކުރާ މީހުނަކަށް މާބޮޑުކަމެއް ނުކުރާނެ އިސްލާމް ދީނަށް ފުރައްސާރަކުރުމަކީ އެޖެންޑާ19 ގެ ތެރޭގައި ހިމެނޭކަމެއް\nޖެނުއަރީ 12, 2020 02:17\nاللهގެ ރަސޫލާ ދުނިޔޭގައިވިއިރުން ފެށިގެން އެކިއެކި މީހުން އަންނަނީ އިސްލާމްދީނަށް ފުރައްސާރަކުރަމުން، އެކަމަކު އޭގެ ސަބަބަކުން މިއަދާ ޖެހެންދެންވެސް ދީނުންކަމެއް އުނިވެފައި ނެތް، ޖާހިލުކަމުގައި ހައްދުފަހަނައަޅާ ދާމީހުންނަށް އެމީހުން ނެތުމުގެ ތެރެއިން ވުޖޫދަށް ގެންނެވި ޙާލިޤްވެސް ނޭގި ހިލަ އަށާއި، ގެރި އަށާއި، އަލިފާނަށާއި، އަމިއްލަ ނަފްސަށްވެސް އަޅުވެތިވޭ، ފަޟީހަތާއި ނިކަމެތިކަން ދުނިޔެމަތިން ހޯދާގެން އާޙިރަތުގެ ވޭންދެނިވި އަޒާބަށް ހުށަހެޅިގަންނަ ބައެއް. ޏަޒިމ:\n﴿178﴾ وَلَا يَحْسَبَنَّ الَّذِينَ كَفَرُوا أَنَّمَا نُمْلِي لَهُمْ خَيْرٌ لِّأَنفُسِهِمْ ۚ إِنَّمَا نُمْلِي لَهُمْ لِيَزْدَادُوا إِثْمًا ۚ وَلَهُمْ عَذَابٌ مُّهِينٌ\nތިމަންރަސްކަލާނގެ އެއުރެންނަށް (ޖަޒާ ދެއްވުމުގައި) ލަސްކުރެއްވުން އެއީ، އެއުރެންގެ އަމިއްލަ نفس ތަކަށް ހެޔޮގޮތެއްކަމަށް كافر ވި މީހުން ހީނުކުރާހުށިކަމެވެ! ތިމަންރަސްކަލާނގެ އެއުރެންނަށް އެކަން ލަސްކުރައްވާކަން ކަށަވަރީ، އެއުރެންގެ ފާފަ އިތުރުވުމަށެވެ. އަދި، އެއުރެންނަށް އިހާނަތްތެރިކަން ދެނިވި عذاب ހުށްޓެވެ.\nޖެނުއަރީ 12, 2020 02:32\nމީ ހަމަސީދާ ހައްދު ފަހަނަ އަޅާފައި ހުރި އަންހެނެއް...މިހާރުން މިހާރަށް ހައްޔަރު ކުރޭ....މީ އަހަރުމެންތެރޭ ބޮޑު ބިރުވެރި ކަމެއް\nޖެނުއަރީ 12, 2020 12:33\nހައްޔަރެއް ނުކުރެވޭނެ. އެއީ ހަރުކަށި ފިކުރުގެ މީހެއްނޫން. މަޑުކަށި ފިކުރުގެ އެޖެންޑާ 19.އެއް. ތަފާތުވާނެ.\nޖެނުއަރީ 12, 2020 02:33\nދީނނ ބޭރވ މީހނގ އަދބކ މަރ.\nޖެނުއަރީ 12, 2020 05:31\nއިސްލާމް ދީން ނަކީ މި ދުނިޔޭގައި އޮތް އެން މެ މާތްވެގެންވާ ދާން. މި ދިން ނުގެ ވެރިފަރާތް މި ދިން ހި މާޔަތް ކުރާނެ. އަދި މި ކަހަލަ ނުބައިވެގެން މީހުން ގެ ކިބައިން މި ދީން ސަލާމަތް ކުރާނެ.\nޖެނުއަރީ 12, 2020 06:03\nދީނަށް ފުރައްސާރަކުރާ އަންހެނުން އިތުރު މިވަނީ ކީއްވެ؟ ފަހުގެ ތާރީޚްގައި ފެނިގެން މިދަނީ އަންހެނުން މިކަމުގައި އުޅޭތަން. ވެލެޒިންކޯ ޝަހިންކޯ، އުފާކޯ\nޖެނުއަރީ 12, 2020 06:12\nމިކަން ކުރަނީ މިސަރުކާރުން ހިއްވަރު ދީގެން ނިކަން ކެރޭނަމަ ލަނދު ކުޑަ އަންހެނާ ހައްޔަރުކޮށް އޭނަގެ ވަނަ ވަރު މުޅި ޢާއިލާއާއި އެއްކޮށް އާންމުކޮށްލަ ބަ\nވަގުތު ނޫހަށް ސާބަސް ކެރިގެން މިފަދަ ދައްޖާލުންގެ ވާހަކަ ރައްޔިތުންގެ ސަމާލުކަމަށް ގެން ނާތީ\nޖެނުއަރީ 12, 2020 12:07\nއުފާ މުހުތާރު ފަހުމީ ،އެއީ ޅ. ނައިފަރަށް އުފަން ކުއްޖެއް.. ގޭތެރެއިން ތިކަން ތަކަށް ފިޔަ ވަޅު ނާޅަނީމި ކީއް ވެބާ...\nޖެނުއަރީ 17, 2020 16:53\nތިހެން ނިކުންނަ ކާޅެއް ވާލެއް ގޮވާލާ އެއްޗަކުން އިސްލާމް ދީނަށް ކުޑަވެސް ބުރުލެއް ނާރާނެ. ގޮވަގޮވާ ތިބޭ. މަރުވީމަ ތީގެ ރާހަތު ފެންނާނީ. އަހަރުމެން ހާހެއްނުވޭ\nޖެނުއަރީ 12, 2020 06:29\nއިބޫއެވެ. އިބޫއެވެ. އިބޫއެވެ\nވަރަށް އާދޭހާ އެކު ބުނަމެވެ.\nﷲ އަށް ބިރުވެތި ނުވެ އިސްލާމީ ޝަރީއަތް މިގައުމުގަ ތަންފީޒު ނުކޮށް މި މުރުތައްދުން އަށް މަރުގެ ޙައްޤު އަދަބު ނުދޭނަމަ ރައްޔިތުން ނިކުމެ މި ކަހަލަ މުޑުދާރުންނަށް މަގުމަތިން ޝަރީއަތް ކުރަން ފަށާފާނެވެ. .\nވީމާ މިގައުމު ފިތުނަ ފަސާދަ ނުކޮށް އިސްލާމީ ޝަރީއަތް ކުރާށެވެެ.\nޖެނުއަރީ 17, 2020 14:12\nއިސްލާމް ދީނުގަ މީނާގެ މައްޗައް މަރުގެ އަދަބު ތަންފީޒް ވާންވީ ގޮތަކީ ކޮބާ؟ ކިތައްމީހުންނައް މީނާއައްނަސޭހައްތެރިވެވިއްޖެ؟ ތިކަހަލަމީހުނާ ހެދި އަހަރުމެންގެ ރިވެތި އިސްލާމްދީންނައް ހަޑި ނަންލިބެނީ، މިވެރިންނައް މިކަހަލަ ވީޑިއޯހަދަން ބާރުލިބެނީ. ހިއްތިރިކޮއް ނަސޭހަތްތެރިވެބަލަ.\nޖެނުއަރީ 12, 2020 06:42\nމިބައިގަނޑުގެކިބައިން މިގައުމާއި މިގައުމުގެ ރައްޔިތުން ސަލާމަތްކުރައްވާށި އާމީން.\nޖެނުއަރީ 12, 2020 06:47\nއޮސްޓްރޭލިޔާ ގެ އަލިފާން ނުނިވި ގިނަދުވަސްވެ ބޮޑެތި ގެއްލުންތައް ވަމުންދާތީ އިސްލާމުން ދުޢާކުރިތާ3ގަޑީ އިރުތެރޭ ވާރޭވެހި އަލިފާން ނިވުނުކަން މީނާޔަށް މިހާރު އެގޭނެދޯ؟ ރާއްޖޭގައިވެސް ވާރެނުވެހިގެން ދުޢާކުރީމަ ވާރެވެހެން ފެށިދޯ. މީ ހުޅަގުގެ ދޮންމީހުން ސަމާލުކަންހޯދާ އެމީހުން އަތުން ފައިސާހޯދުމުގެ ބޭނުމުގަ އުޅޭ ބަޔެއް.\nޖެނުއަރީ 12, 2020 16:08\nއެވަރުވީމަ އިސްލާމުން ދުއާކުރަން ނުކުންނަން ޖެހެނީ. އެކަމުންވެސް ބަޔަކު ވާވައްދަން ކަލޭމެން ތިޔަ އުޅެނީ. އެއީ ކަލޭމެންގެ ހީލަތްތެރިކަން ހުންނަވަރަކީ\nޖެނުއަރީ 12, 2020 06:48\nދެން އެންމެންނަޑްވެސް އެނގޭ މީލާދީނީ ކަންކަަމަށް ހިއްވަރުދީ އެކަން ޕޮރޮމޯޓްކުރަން ނިކަންވަރުހުންނަ ސަރުކާރެތްކަން ހަރުކަށި މީހުންނޭކިޔާފަ ދީނަށްއުޅޭމީހަކުވިއްޔާ ހުރިތަނަކުން އުފުރާލެވޭ އެކަމަކު ދީނަށް ފުރަށްސާރަ ކުރާމީހަކު ވިއްޔާ ދައްކާނެ ވާހަކައެތްދައްކާފަ ހަމަ ހެވިލާފައުޅެންވީ ސަރުކާރުން އެމީހަކަށް ހިމާޔައްދޭނެ\nޖެނުއަރީ 12, 2020 06:50\nމަޖިލިސް ރައީސް އަށް ގޮވާލަން މިހާރުން މިހާރަށް އެ އަންހެނާޔާ އަދި އެފަދަ ހުރިހާ ފަރާތްތަކަށް ގާނޫނު އަސާސީގައިވާ ގޮތުގެ މަތިން އަދަބު ތަންފީޒު ކުރުމަށް. (ބޮނޑިވަޒީރު) ނަސީދު ރޯކުރި ހުޅުގަނޑު ފިލާ އިނދެގެން ބޮޑުކުރަން ކުރުވާކަންކަން. ނަސީދަކީ ހަމަ ގައުމުގެ ހަލާކު. ގައުމުގެ މިނިވަންކަމާ އިގްތިސޯދާ އިޖްތިމާއީ ހަމަޖެހުން މުޅިން ވެއްޔާމޮޑެލަިފި. ގައުމު ފުނޑާލާއިރުވެސް އިބޫ ހަމަ ޓޮލެރޭޓް؟؟؟؟ ވީ އާ ރަނިންގް އައުޓް އޮފް ޓޮލެރެނސް.\nޖެނުއަރީ 12, 2020 07:22\nމި ވެސް ހަރުކަށި ފިކުރު. ތެރަރިޒަމް ގާނޫނު\nޖެނުއަރީ 12, 2020 07:25\nއުފާ ބުނަޏަސް ބަފާ ބުންޏަސް ދިވެހިންގެތެރޭ ނަމާދުނުކުރާ މީހުންގިނަ\nޖެނުއަރީ 12, 2020 07:32\nކިހިނެއްތަ ފިޔަވަޅު އަޅާނީ؟ މިއީ މަޖިލިސްގަ އިއްނަވާ އިމްތިޔާޒު ފަހުމީގެ ކޮއްކޮ. މީދޮގެއްތޯ އަލްޙާން ފަހުމީ ކާރިން އަހާބަލަ. އިމްތިޔާޒް ފަހުމީ އަކީ މަޖިލީހުގަ އިންނަވައިގެން ތާއަބަދު ރައީސް ޔާމީނު ކަތިލައިގެން ނުކެވިގެން އުޅޭ އެމްޑީޕީ ގެ ވަރުގަދަ އެއް މެމްބަރު. ވީމާ ފިޔަވަޅެއް ނޭޅޭނެ ދުވަހަކުވެސް.\nޖެނުއަރީ 12, 2020 07:34\nއިސްލާމް ދީނައް ފުރައްސާރަ ކުރާ އަދި އެހެން ދީންތަ ކުގެ މިނިވަން ކަމަށް ގޮވާ މީހަކު ރާއްޖޭ މީހުން އުޅޭ ރަށެއް ގަ ބެހެއްޓުމުގެ ބޭނުމެއް.ނެތެވެ . ފަޅު ރަށެއް ގަ ބަހައްޓަން ވީއެވެ. ދީނައް ފުރައްސާރަ ކުރުމުގެ ހުކުމް އިލްމް ވެރީން ކިޔާދީ ބަލާށެވެ.\nޖެނުއަރީ 12, 2020 07:40\nރާއްޖޭގައި އެބަ ތިބި މީހުން މަރާ މީހުންވެސް. ރޭޕް ކުރާ މީހުންވެސް އެކަމަކު އިންޒާރުތައް ލިބެނީ ހަމައެކަނި އިސްލާމް ދީނާ ދެކޮޅަށް އަޑުއުފުލާ މީހުންނަށް. ދިވެހި ސަރުކާރުން އެބަ ޖެހޭ ރައްޔިތުންނަށް އިސްލާމް ދީނުގެ ހަމަތަކާއި އުސޫލުތައް ރައްޔިތުންނަށް ކިޔައިދޭ. ސްކޫލުތަކުގައިވެސް ކިޔަވައިދެނީ އިސްލާމް ދީނުގެ އަސްލު ހަމަތަކަށް ފުށޫ އަރާ ގޮތަށް. އަދި ވަކި އުމުރަކަށް ދިއުމުން އިންޓަނެޓު މެދުވެރިކޮށް ދީނާ ބެހޭ މައުލުމާތު ހޯދާއިރު ލިބެން ހުންނަށް މައުލުމާތާއި ކިޔަވައިދީފައި ހުރި މައުލޫމާތުތަކުގައި ފުށޫ އެރުންތަކެއް ހުންނާތީ ގިނަ ފަހަރު އިސްލާމް ދީން ދޫކުރަން އެ ކުދިން ބޭނުންވޭ،" އޭނާ ބުނެފައިވެއެވެ. މީހަމަ އޭނަ ބުނި ކަމުގައި ވިޔަސް ތެދު ވާހަކަ ކޮޅެއް.\nޖެނުއަރީ 12, 2020 07:46\nތިމަންޖެ މާފަންނު މަދަރުސާގައި އުޅުނު އިރުވެސް ހަމަ އުޅެނީ ތިހެން، މާ ބޮޑަށް މިނިވަންކަން ލިބުނީމާ އުލޭގޮތެއް އެއީ މިފަދަ މީހުން ނަށް ހަރުކަށި އަދަބުދީ މިމީހުންގެ ކަންކަން ޒިންމާދާރު މުއައްސަސާތަކުން ބެލުމަށް ގޮވާލަން.\nޖެނުއަރީ 12, 2020 08:08\nހައްޔަރު ކުރޭ.... އަސްލު ހައްޔަރު ކޮށްފަ ރަގަޅަށް މިމީހާޔަށް ނަސޭހަތްދީ..... މީނަ ދަށްކާފަ ހުރި ވާހަކަތަކުން އިންގޭ މީނަޔަށް ނޭގޭކަން.... ލާދީނީ ބައިގަނޑު ހައްޔަރު ކުރޭ. މިހާރު މާކަންތަށް ބޮޑު ކޮށްލައިގެން ބޮޑެތި ތާކުން ތާކުނުޖެހޭ ދޮގު ހަދުމުގަ ލާދީނީ ބައިގަނޑު މިއުޅޭނީ.... ހައްޔަރުކުރޭ މި ބައިގަނޑު.... ކިހާ ދެރަކަމެއް މީ\nޖެނުއަރީ 12, 2020 08:12\nވަރަށް ގޯސް، ވިޔާނުދާ ދިރިއުޅުމެއް އުޅޭ މީހެއް... މައިން ބަފައިންނާ އާއިލާ އަށް ވެސް ހުތުރެެއް.... މައިން ބަފައިން ދޭ ނަސޭހަތް ގަބޫލް ނުކުރާ ޑްރަގީސް އިސްލާހު ވާނީ ހައްޔަރު ކޮށްގެން ނަސޭހަތް ދީ ރިހިބިލިޓޭޓް ކުރީމަ....\nޖެނުއަރީ 12, 2020 08:17\nމުންކަރާތް ތައް ނަހީ ކުރުން އެއީ ކުރަންޖެހޭ ކަމެއް. އެހެންކަމުން އިސްލާމްދީނަށް ފުރައްސާރަ ކުރާމީހުންގެ މައްސަލަ ބަލައި، ގާނޫނު އަސާސީ ގައި ކަނޑައެޅިފައިވާ އަދަބު އެމީހަކަށް ނުވަތަ އެ ބަޔަކަށް ދޭން ޖެހެއެވެ. އެހެން ނޫނީ އެކަން ފުޅާވެ ހުއްޓުވަން އުނދަގޫ ކަމަކަށް ވުމަކީ އެކަށީގެންވާ ކަމެކެވެ.\nޖެނުއަރީ 12, 2020 08:23\nވާރޭ ނުވެހުނީމަ ދުއާ ކުރުމަކީ އިސްލާމް ދީންގާ އަންގަވާފަ ވާ ކަމެއް... ދުއާ ކުރަނީ ރައްޔިތުން.... ސަރުކާރުން ރައްޔިތުން ކޮންޓްރޯލް ކުރަން ކުރާ ކަމެއް ނޫން އެއީ.... ވަރޭ ނުވެހި ގިނަދުވަސް ވުމުން ދުއާ ކުރާ އިރު މުއްސަދިން އަދި ފަގީރު މީހުން ދުއާ ކުރުމުގަ ބައިވެރިވޭ....\nޖެނުއަރީ 12, 2020 08:29\nލާދީނީ ބައިގަނޑު އިސްލާހުކުރޭ.... މާމޮޅު ކަމެއް ކަމަށް ހިތަށް އަރައިގެން މި ލާދީނީ ބައިގަނޑު މިކުރާ ކަންތަކުން އިންގެނީ މިލާދީނީ ބައިގަނޑުގެ ވިސްނުމެއް ނެތް ކަމާ އިލްމެއް ނެތްކަން..... ލާދީނީ ބައިގަނޑު ހައްޔަރު ކުރޭ\nޖެނުއަރީ 12, 2020 08:33\nއުފާ ދައްކާފަ އެބަހުރު ރަނގަޅުވާހަކަތަކެއް ޗިއާސް\nޖެނުއަރީ 12, 2020 08:34\nތި މީހާ ހީވަނީ ގަދަޔަށް ބޮއިގެން އިންހެން.... ޑްރަގް ބޭނުން ކޮށްގެން މަސްތުވެގެން އުޅޭ މީހުންގެ ވަބާ ރާއްޖެޔަށް ވަރަށް ބޮޑު.... މަސްތުވާ ތަކެތި ބޭނުން ކުރާ މީހުން ކޮންޓްރޯލް ކުރަން ޖެހޭ.. ލާދާނީ މީހުންތަށް ހައްޔަރު ކުރޭ....\nޖެނުއަރީ 12, 2020 08:44\nމީ ވަރަށް ދެރަކަމެއް... ސަރުކާރުން ލާދީނީ ބައިގަނޑު ކޮންޓްރޯލް ކުރަން ޖެހޭ.... މި ސަރުކާރަށް ވޯޓް ދިނީ އުންމީދާ އެކީ.... ލާދީނީ ބައިގަނޑު މީހުންގެ އުންދަގޫ ވަރަށް ބޮޑު މި ސަރުކާރު އާއި ފަހުން.... ހިތާމަ ކުރަން ޖެހޭ ކަމެއް... ސަރުކާރުން ލާދީނީ ބައިގަނޑު އިސްލާހު ކުރަން މަސެއްކަތް ކުރަން ޖެހޭ... ލާދީނީ ބައިގަނޑުގެ މި ކަހަލަ މީހުން ދައްކާ ވާހަކަ ތަކުން އިންގެނީ މި މީހުންގެ ކިބައިގަ އިލްމެއް ނެތްކަން....\nޖެނުއަރީ 12, 2020 08:49\nދެން ފުލުހުން އަޅަންވީ ކޮން ފިޔަވަޅެއް؟\nޖެނުއަރީ 12, 2020 08:50\nއެ މަންޖެއައްތެދުމަގު ދައްކަވާށި،\nޖެނުއަރީ 12, 2020 08:58\nއެއީ މަޑުކަށިފިކުރުގެ ކަނބަލެއް ، ބާރަށްއަތްޖަހާ ބާރަށްއަތްޖަހާ\nބާރަށްއަތްޖަހާ ބާރަށްއަތްޖަހާ ބާރަށްއަތްޖަހާ ބާރަށްއަތްޖަހާ\nޖެނުއަރީ 12, 2020 09:18\n"ސްކޫލުތަކުގައިވެސް ކިޔަވައިދެނީ އިސްލާމް ދީނުގެ އަސްލު ހަމަތަކަށް ފުށޫ އަރާ ގޮތަށް"\nކިހާ މޮޅު މީނަ\nއެކަމު ބީތާއަށް ނޭނގުނު ރާއްޖެ މީހުން އިސްލާމް ދީނުގެ މައިގަނޑު އަސާސީ ރުކުން އެއްކަެުވަންތަ އިލާހަކަށް އީމާންވާންކަން.\nކިތަންމެ ފާފަތައް ހުއްޓަސް ﷲ ހަޒްރަތުގަ ތަޥްޙީދުގެ އަހުލިވެރިޔާ ސަލާމަތް ވާނެ ގިޔާމަތް ދުވަހު، އެއީ އެ އިލާހުގެ އެންމެ ބޮޑު ޚާލިސު ހައްގު.\nޖެނުއަރީ 12, 2020 09:34\nމި ޖާހިލު އަންހެން މީހާއާއި ދޭތެރޭ ފިޔަވަޅު ނޭޅުމުން ނޫސްވެރިން ކަންތަށް ބޮޑުވާފަދައިން ހަރުކަށި ފިކުރު ފާޅުގާއި ފަތުރާ ދީނީ ޖަމުއިއްޔާތަކާއި ޝޭޚުން ނާއި ދޭތެރޭ ފިޔަވަޅު ނޭޅުމުން ކަންތަށް ބޮޑުނުވަނީ ކީއްވެތޯއެވެ؟\nޖެނުއަރީ 12, 2020 10:08\nވެލިޒިނީ ޕާރޓް2އަށް މަރުހަބާ!\nޖެނުއަރީ 12, 2020 10:12\nފުލުހުން ސްޓިކާ ޖަހާފަ 750 ރުފިޔާ ނަގާފަ ދޯކޮށްލީ ތޯއްޗެއް\nޖެނުއަރީ 12, 2020 10:16\nމި ސަރުކާރަކީ އޭގެ ސަރުކާރެއް\nޖެނުއަރީ 12, 2020 10:18\nހިމަބިހީގެ ވެކްސިން ނުދެންޏާ އެހެން ވާނީ\nޖެނުއަރީ 12, 2020 11:17\nދުފާ އުފާއަށް ދޭންވީއެއްނު ވެކްސިން. ހާހ ހާ ހާ\nޖެނުއަރީ 12, 2020 10:31\nއުފާ ބުންޏަސް ގިނަ މީހުން ނަމާދެއް ނުކުރޭ އިސްލާމް ދީނުގެ އިލްމު އުގަންނަވާދޭގޮތް އުފާ ބުނާގޮތަށް ރަނގަޅެއްނޫން....މީ ދޮގެއް ނޫން....އިސްލާމް ދީނަށް ވެއްދުމަށް މަޖްބޫރުކުރުމަކީ ދނުގައި މަނާ ކަމެއް....ބަޤަރާ 256 ވަނަ އާޔަތް ބަލާ\nޖެނުއަރީ 12, 2020 10:52\nﺇِﻻَّ اﻟَّﺬِﻳﻦَ ﻳَﺼِﻠُﻮﻥَ ﺇِﻟَﻰٰ ﻗَﻮْﻡٍ ﺑَﻴْﻨَﻜُﻢْ ﻭَﺑَﻴْﻨَﻬُﻢْ ﻣِﻴﺜَﺎﻕٌ ﺃَﻭْ ﺟَﺎءُﻭﻛُﻢْ ﺣَﺼِﺮَﺕْ ﺻُﺪُﻭﺭُﻫُﻢْ ﺃَﻥْ ﻳُﻘَﺎﺗِﻠُﻮﻛُﻢْ ﺃَﻭْ ﻳُﻘَﺎﺗِﻠُﻮا ﻗَﻮْﻣَﻬُﻢْ ۚ ﻭَﻟَﻮْ ﺷَﺎءَ اﻟﻠَّﻪُ ﻟَﺴَﻠَّﻄَﻬُﻢْ ﻋَﻠَﻴْﻜُﻢْ ﻓَﻠَﻘَﺎﺗَﻠُﻮﻛُﻢْ ۚ ﻓَﺈِﻥِ اﻋْﺘَﺰَﻟُﻮﻛُﻢْ ﻓَﻠَﻢْ ﻳُﻘَﺎﺗِﻠُﻮﻛُﻢْ ﻭَﺃَﻟْﻘَﻮْا ﺇِﻟَﻴْﻜُﻢُ اﻟﺴَّﻠَﻢَ ﻓَﻤَﺎ ﺟَﻌَﻞَ اﻟﻠَّﻪُ ﻟَﻜُﻢْ ﻋَﻠَﻴْﻬِﻢْ ﺳَﺒِﻴﻼً\nޖެނުއަރީ 12, 2020 11:31\nމިއީ ވިސްނާލަންޖެހޭ ކަމެއް.\n"ރާއްޖޭގެ އާބާދީގެ ބޮޑު ބަޔަކީ އިސްލާމް ދީން ގަބޫލު ނުކުރާ މީހުން. އެމީހުން އިސްލާމް ދީނުގެ ހަމަތަކެއް ގަބޫލެއް ނުކުރޭ. ރާއްޖޭގައި އެހެން ދީނަކަށް އުޅުމަކީ މަނާކަމެއް. އެހެން ކަމުން އެމީހުން ތިބެނީ އެކަން ސިއްރުކޮށްގެން. ނަމާދުވެސް ގިނަ ފަހަރު ނުކުރޭ. ހަމަ އެކަނި، މަދު ފަހަރެއްގައި ހުކުރު ނަމާދަށް ގޮސް އުޅޭ،"\nޖެނުއަރީ 12, 2020 11:57\nޢުމަރުގެފާނު ގެ ހިލާފަތު ނަމަ މިހާރު މީނަ ގެ މައްޗައް ހައްދު ގާއިމު ކުރީސް..\nޖެނުއަރީ 12, 2020 12:08\nމި ކާޅު މައިތިރި ކުރެވޭނެ މީހަކު މިރާއްޖޭގަ ހަމަ ނެތީހެއްޔެވެ؟ މި ފަސްގަނޑުގައި ފާޅުގައި އިސްލާމްދީނަށް ފުރައްސާރަކުރުމަށް ޖާގަ ދެވިގެން ނުވާނެ އެވެ. މިއީ މިބިން ފަސާދަ ކުރުމަށް ފާވެފައި ހުރި ޝައިޠާނެކެވެ.\nޖެނުއަރީ 12, 2020 12:12\nކޮންމެ ކަމެއް ވާއިރު އިދިކޮޅާއި ސަރުކާރު..\nޖެނުއަރީ 12, 2020 12:24\nކީކޭ އިންނަނީ ޖަހޭފޭ ޔޫޓިއުބުގޭ\nޖެނުއަރީ 12, 2020 12:26\nKoncheh jahaafa YouTube ga search kureemaevideo fennaanee\nޖެނުއަރީ 12, 2020 12:27\nދޭ ޔޫރަޕައް...އެތާންގަ ތިބުނާ އެއްކުޅި ކުޅުމަށް ހުއްދަ ދީފައޮވޭ. ބޭނުން ފަރަންޖީ ދީނަކަށް އުޅެވޭ... މި އިސްލާމީ ފަސްގަނޑަކު ތިޔަކަމެއް ނުވާނެ، ان شاء الله.\nޖެނުއަރީ 12, 2020 12:57\nތަމެންގެ ވެރިކަމުގައި ތަމެން ކުރާ ކަމަކީ އަސްލު އިޝޫ އޮތްތާ ބާއްވާ ރައްޔިތުން ނުވެސް އެދޭ ކަމެއް ތަމެންގެ ވެރިކަމުގައި ހިލޭ ކޮށްދެނީއޭ ކިޔާ މުޅަ ވެފައި ހުންނަ ކާތަކެތި ސްކޫލް ތަކަށް ގެންގޮސްގެން ކާންދެނީ މީސް މީހުންގެ ޅަ ދަރިންނަށް ތިއަށް ވުރެން ތާހިރު ނޫންތޭ ހުޅުމާލެ ދޭކުން އިއްޒުއްދީން ސްކޫލްގެ ހުރިހާ ޓީޗަރުންނަށް ހިލޭ ބިން ދޫކުރިއްޔާ އެއިރުން އެމެން މަރުދޭނެ ވިއްޔާ ތަމެން ކަމަކީ އެއީ ފަސްޓް ޑެސްކް ކައިރީގައި ތިބެގެން ރަނޑު ފޮޓޯ ނެގުމޭ މަހަށް މަހަށް މަހަށް މަހަށް ދޭބަލަ...\nއޭ ނުބައި ނުލަފާ ޖާހިލް ކަނބުލޭގެއާއެވެ. ދެދުނިޔޭގެ ސަލާމަތް ނަގާލައި ކަލޭ ތިހެން އުޅުމުން ހުރިހާ ދެރައެއް ހަމަ އޮތީ ކަލެއަށެވެ. އަދިވެސް ތައުބާވުމުގެ ފުރުޞަތު އެބައޮތެވެ. ނިކަން ވިސްނާށެވެ.\nޖެނުއަރީ 12, 2020 16:01\nކަލެއަށް ކޮންކަމެއް. ދެދުނިޔޭގެ ހުރިހާ މޮޅެއް ކާލަކާލާ ކަލޭ މަޑުން ހުރީމަ ވީއެއް ނު؟\nއިސްލާމުދީނަށް ފުރައްސާރަ ކޮށްފިއްޔާ އެއީ ސިކުނޑީގެ މައްސަލައެއް ހުންނަ މީހެއް. ދީނާއެއްގޮތަށް އުޅެކަމަށް ވާނަމަ ހަރުކަށި ފިކުރުގެ މީހެއް. މި ނުލަފާ ބައިގަނޑު ނެތިކުރައްވާނދޭވެ.\nޖެނުއަރީ 12, 2020 13:39\nތިޔަބުނާ ވީޑިއޯ ކޮބާތަ ކީކޭތަ ޖަހާފަ އިންނަނީ\nޖެނުއަރީ 12, 2020 13:41\nކިކުރާނި މިއަދު މިޤައުމުގާ ގިނަވެއްޖެ ފަހު ޒަމާނުގެ ކަންތައް ބިރުވެތިވޭ އަވަހައް ތައުބާވޭ\nޖެނުއަރީ 12, 2020 14:34\nކުޑަ ކުދިންނަށް އެމެން އުމުރުން ޅަފަތުގައި ކުއްޖާގެ މައިންބަފައިންނާއި އެކު މައިންބަފައިން ކެއްކުމުން ގޭގައި މައިންބަފައިންނާއި އާއިލާ އާއި އެކު ކާން ތިބުމުގެ އާދަ އަށަގެންނެވުން އެއީ ސޯޝަލް ސައެންސްގެ އަލީގައި ބަލާނަމަ ކޮންމެހެން ކުރަން ޖެހޭނެ ކަމެކޭ ކުއްޖާ އަށް ސްކޫލް ގައި ބޭރު ތަންތަނުން ގޮތް ނޭގޭ ކާތަކެތި ހަދައިގެން ގެނެސް އެކުއްޖާ ޅަ ފަތުގައި ކާން ދިނުން އެއީ ކުއްުޖާގެ ސިއްހަތަށް ފައިދާ އެއް ކުރުމުގެ ބަދަލުގައި ބޮޑު ގެއްލުމެއް ވާނެ ކަމެކޭ\nޖެނުއަރީ 12, 2020 14:59\nތި އަންހެނާ ހުރީވެސް ބޮއެގެން. ރަނގަޅަށް ވާހަކަވެސް ނުދެއްކޭ. މިކަހަލަ ކަންތައްތަކަށް ހިތްވަރު ދޭ ގޮތަށް ކަންތައް ކުރާތީ ކިނބުލު އެހެރީ ހުވަޔާ ޚިލާފުވެފައި. ރައްޔިތުން މިހާރު ފިޔަވަޅު އަޅަންޖެހޭނީ.\nޖެނުއަރީ 12, 2020 15:59\nކިތައް ފަހަރު ސައި ބޮއެގެން ތިއުޅެނީ؟ ކަޅު ސައިތަ؟ ކިރު ސައިތަ؟ ނޫނީ ހުސް ސައިތަ ހޫނު ފެން ތަ؟\nޖެނުއަރީ 12, 2020 16:00\nކިހިނެއް އެނގެނީ ފުލުހުންގެ އެއްބާރުލުމާ އެކީ ނޫން ކަމެއް މިކަން މި ކުރަނީ ؟؟\nޖެނުއަރީ 12, 2020 16:02\nމަޖާ ކަމަކީ މި ހައްދުފަހަނަ އެޅުން ކަމައް ނުބަލާތީ !!\nޖެނުއަރީ 12, 2020 17:58\nރަނގަޅަށް ހަމައަށް އިގިރޭސިން ވާހަކަވެސް ދައްކަން އިނގެނީއެއްނޫން. ދިވެހިވެސް ރަނގަޅަށް ނޭންގެނީ ކަންނޭންގެ. އެވަރުންވެސް ވާނެ ވީޑިއޯ ހަދަން.\nޖެނުއަރީ 12, 2020 22:01\nބަސް ނޭއްސެވި ކަންޢާން ވެސް އެއީ ނޫހުގެ ފާނުގެ ދަރި ކަލެއް...މަޝްޙޫރު ޢިކްރަމަތާއި އަބޫ ޖަހްލާ އެވެސް ދެބަފައި ކަލުން..މަރުވާ ވަޤުތު ވެސް ދޫނުކުރި މަރުފެން ނުދޭން އިންޒާރު ކުރި\nހަރުކަށި ނުބައި ފިރުޢައުނަކީ އާސިޔަތުގެ ފާނުގެ ފިރިކަލުން..( މިއީ އުފާގެ ބައްޕަ މަރުޙޫމު މުޚްތާރު ފަހުމީ ގެ ޅެމެއް ގެ ބައިތެއް)\nޖެނުއަރީ 12, 2020 23:33\nބަލަ ކުދީންނޭ މި ސަރުކާރު އައީ ހަމައެކަނި ލާދީނިއްޔަތު ފަތުރާށާއި ފޭރޭން. ޢެވާހަކަ ގަބޫލު ނުކޮށް ހަސަވެރިކަމާއި އަމިއްލަ ވަގުތީ ފައިދާއަށް މި ސަރުކާރު ހޮވީ. ޤާސިމާއި މައުމޫނާއި އިމްރާނާއި އަންނިއާއި އިބޫ އާއި މި އެންމެން ކުރާ ކަމެއް.\nޖެނުއަރީ 15, 2020 08:14\nސަމާލުކަން ބޭނުންވަނީތަ؟ ސަމާލުކަން؟\nޖެނުއަރީ 18, 2020 10:15\nހުރިހިތާމައެއްގެ ބޮޑުކަމާ! މާތް ﷲ ހިދާޔަތް ދައްކަވާށި.\nޖެނުއަރީ 18, 2020 15:44\nޤިޔާމަ ތް ދުވަހުން ހުރެވޭނެ ވީޑިއޯ ހަދަން ނަރަކައިގަ، އެވީޑިއޯ އިން ވަރަށް އަރާމުވާނެ އެދުވަހުން، އަދި އެދުވަހު އެކަކު އަނެކަކާ އަޅައެއް ނުލެވޭނެ. ބޭރަށްދާކަށް\nސަންދޯއް ހިފައިގެން މި ނަށަނީ ކޮން ބައެއް؟\nކޮވިޑް-19: މާލޭ ބައެއް ގެތަކުގެ ކުލި ބޮޑުކޮށްފި


"Film for change " ge kuru film dhakkaalaifi\n“ފިލްމް ފޯ ޗޭންޖް”ގެ ކުރު ފިލްމުތައް ދައްކާލައިފި\nހިތާދޫ އޮންލައިން | 05 އޯގަސްޓު 2018\nމުޖުތަމައުގައި ހުރި އިޖުތިމާއީ އެކި މައްސަލަތައް ދައްކުވައިދޭ ގޮތަށް ހަދާފައިވާ ކުރު ފިލްމްތަކެއް ހިމެނޭ ފިލްމް ފޮ ޗޭންޖް 2018 ގެ ދަށުން ތައްޔާރު ކުރި ފިލްމްތައް ރޭ ޕްރިމިއަ ކޮށްފި އެވެ.\nދިރާގާއި ޔޫއެންޑީޕީ ގުޅިގެން ފިލްމް ފޯ ޗޭންޖް ޕްރޮގްރާމްގެ ދަށުން ޕްރޮގްރާމްގައި ބައިވެރިވާ ފަރާތްތަކަށް ޑޮކިއުމަންޓްރީ އާއި ކުރު ފިލްމް ވީހާވެސް މަދު އާލާތްތަކެއް ބޭނުންކޮށްގެން އުފައްދާނެ ގޮތް ދަސްކޮށްދީ އެކަމަށް ހާއްސަ ތަމްރީންތަކެއްދެ އެވެ.\n“ފިލްމް ފޯ ޗޭންޖް” ގެ ދަށުން ޕްރިމިއަ ކުރި ފިލްމްތަކުގައި ދެ ބައެއް ހިމެނެ އެވެ. އެއީ ފިލްމީ ދާއިރާގެ ތަޖުރިބާކާރުންނާ އެކު ކުރިއަށް ގެންދާ ޓްރެއިނިން ޕްރޮގްރާމުން ފިލްމް އުފެއްދުމާއި ގްރޫޕުތަކުގެ ގޮތުގައި ފިލްމް ހެދުމެވެ.\nފިލްމް ފޮ ޗޭންޖް ޕްރިމިއަ ކުރަން ބޭއްވި ރަސްމިއްޔާތުގައި ދިރާގުގެ ސީއީއޯ އިސްމާއިލް ރަޝީދު ވިދާޅުވީ ޔޫއެންޑީޕީއާ ގުޅިގެން މިފަދަ ޕްރޮގްރާމެއް ހިންގުމަކީ ލިބިގެންދިޔަ އުފަލެއް ކަމަށެވެ. ރޭ ހުޅުމާލެ ސްވެކް ސިނަމާގައި ބޭއްވި ރަސްމިއްޔާތެއްގައި އެ ފިލްމްތައް ވަނީ ދައްކާލައިފަ އެވެ.\nއެގޮތުން މި ޕްރޮގްރާމްގެ ދަށުން މިއަހަރު އުފައްދާފައިވާ ކުރު ފިލްމްތަކަކީ، ނަމަ، ބިލާހު، ކުޑަ އަދި ވިލުނޫ އެވެ. ނަމަ ފިލްމް ބިނާކޮށްފައި ވަނީ ރަނގަޅު ތައުލީމެއް ދިނުމުގެ މުހިންމު ކަމުގެ މައްޗަށެވެ. އަދި ބިލާހު މި ފިލްމަކީ ޖިންސީ ތަފާތު ކުރުންތައް ބުނެދޭ ފިލްމަކަށްވާއިރު ކުޑަ އަދި ވިލުނޫ އަކީ ތިމާވެށި ރައްކާތެރި ކުރުމުގެ މުހިންމުކަން ބުނެދޭ ދެ ފިލްމެވެ.\nބ. ފުޓުބޯޅަ ޗެލެންޖު: ފެހެންދޫއާއި ތުޅާދޫ އެއްވަރު ވެއްޖެ\nބ. ފުޓްބޯލް ޗެލެންޖް: ސެމީގެ ފަހު ޖާގަ ގޮއިދޫ އަށް\nއެޑިއުކޭޝަންގެ ޓީމެއް ބ. ތުޅާދޫ ސްކޫލަށް ޒިޔާރަތް ކޮށްފި\nބ. އަތޮޅު ޤްރުއާން މުބާރާތުގެ އެޕައްވަނަ އޭދަފުއްޓަށް\nބ. ފުޓްބޯލް ޗެލެންޖް: ކިހާދޫ ސެމީ ފައިނަލުން ޖާގަ ކަށަވަރު ކޮށްފި\n13 ޖުލައި 2019\nބ. ފުޓްބޯލް ޗެލެންޖް: އެއްވަނަ ޓީމުގެ ގޮތުގައި އޭދަފުށި ސެމީ އަށް\n12 ޖުލައި 2019\nތުޅާދޫ ސްކޫލުގެ ބެލެނިވެރިން އިހުތިޖާޖު ކުރަނީ\n11 ޖުލައި 2019\nބ. ފުޓްބޯލް ޗެލެންޖް: ކެންދޫ ސެމީ ފައިނަލުން ޖާގަ ހޯދައިފި\nބ. ފުޓްބޯލް ޗެލެންޖް: 4-2 ކިހާދޫ މެޗު ކާމިޔާބު ކޮށްފި\n10 ޖުލައި 2019\nބ. ފުޓްބޯލް ޗެލެންޖް: ގޮއިދޫން ކުޑަރިކިލު ބަލިކޮށްފި\n08 ޖުލައި 2019


Kadhuru ge sihhee faidhaa engeynama mulhi aharu dhuvahu kadhuru kaane - Hali News\nކަދުރުގެ ސިއްހީ ފައިދާ އެނގޭނަމަ މުޅި އަހަރުދުވަހުވެސް ކަދުރުކާނެ!\n20 April 2021, 00:58\nބަރަކާތްތެރި ރަމަޟާންމަސް ފެށިގެން ކުރިއަށްދާއިރު، ރޯދަ ވީއްލާ ވަގުތުގައި އެންމެ ގިނަ ބަޔަކު ބޭނުންކުރާ އެއް ބާވަތަކަށް ކަދުރު ވާނެއެވެ. ކަދުރަކީ، ވަކި އުމުރެއްނެތި އެންމެނަށްވެސް މީރު އެއްޗެކެވެ. އެހެން ދުވަސްވަރުތަކާ ޚިލާފަށް ރާއްޖޭގެ ބާޒާރުން އެންމެ ގިނައިން ފެންނަން ފަށާ އެއް ބާވަތަކީވެސް ކަދުރެވެ. އޭގެ ސަބަބަކީވެސް، ހުރިހާ ގެއެއްގައި ކަހަލަ ގޮތަކަށް ބޭނުންކުުރާ އެއްޗަކަށް ކަދުރު ވާތީއެވެ. އެންމެންވެސް ގަންނާނެ އެއްޗަކަށްވާތީ، ރަމަޟާންމަހާ ދިމާކޮށް ވިޔަފާރިވެރިންވެސް ރާއްޖެއަށް ކަދުރު އެތެރެކުރަން އިސްކަންދެއެވެ.\nރޯދަ ވީއްލާ ގަޑީގައި ކަދުރު ކެއުމަށް ނުވަތަ ކަދުރުކޮޅަކުން ރޯދަ ވީއްލަން ދިވެހިންނާއި އަދި ހުރިހާ މުސްލިމުންވެސް އިސްކަންދޭ މުހިންމު ސަބަބެއް ވެއެވެ. އެއީ، ކަދުރު އޮށަކުން ރޯދަ ވީއްލުމަކީ ދީނީގޮތުން ސުންނަތެއް ކަމަށްވާތީއެވެ.\nއެކަމަކު، ގިނަ މީހުންނަށް އެނގެނީ ކަދުރަކީ ފޮނި ކާއެއްޗެއް ކަމެކެވެ. އޭގައި ލަނީ ފޮނިރަހަ ކަމެވެ. އަނގަޔަށް މީރުކަމެވެ.\nހަގީގަތަކީ ކަދުރަކީ ސިއްހީގޮތުން ވަރަށް ބޮޑެތި ފައިދާތަކެއް އެކުލެވޭ އެއްޗެއް ކަމެވެ. ދުނިޔޭގައި ހެދިފައިވާ ދިރާސާތަކުން ދައްކާފައިވަނީ ކަދުރަކީ ގޮހޮރުގެ ކެންސަރުން ރައްކާތެރިކޮށްދޭ ކާނާއެއް ކަމެވެ.\nކަދުރުއޮށަކުން ރޯދަ ވީއްލުމުން ކަދުރުގައި ހިމެނޭ އެތައް ގިނަގުނަ ފައިދާތައް ހަށިގަނޑުގެ ތެރެއަށް ނަގަންފަށައެވެ. އޭގެ އެއް ނަތީޖާއެއްގެގޮތުން ތިމާ މުޅިދުވަހު ރޯދައަށް ހުރުމުގެ ސަބަބުން ވެފައިހުންނަ ހައިހޫނުކަން ކެނޑިގެންދެއެވެ. އޭގެ އަނެއް ފައިދާއަކީ ރޯދަ ވީއްލާވަގުތު ހަށިގަނޑަށް ކެތްނުވާވަރަށް ގިނައިން ކެއުމުން ދުރުހެލިކޮށްދޭ ކަމެވެ.\nކަދުރަކީ ގިނަ އަދަދަކަށް ޕޮޓޭސިއަމް އެކުލެވޭ ކާނާއެކެވެ. އޭގެ ސަބަބުން ސިކުނޑިއާއި ނާރުތަކުގެ ނިޒާމު ވަރުގަދަކޮށް ދެއެވެ. އަދި އެންމެ ޚާއްސަ ކަމަކީ ކޮންމެ ދުވަހަކު އެންމެ ކަދުރެއް ކާލައިގެން ލޮލުގެ ސިއްހަތު މުޅި އުމުރަށް ދެމެހެއްޓިދާނެ ކަމެވެ.\nޕޮޓޭސިއަމްގެ އިތުރުން، ކަދުރުގައި ކެލްސިއަމް، އަޔަން، ފޮސްފަރަސް، ސޯޑިއަމް، މެގްނީޒިއަމް އަދި ޒިންކް ހިމެނެއެވެ. އަދި ތަޔަމިން، ފޮލޭޓް، ރައިބޯފްލަވިން، ވިޓަމިން އޭ އަދި ކޭ ފަދަ ވިޓަމިންތައްވެސް ކަދުރުގައި އެކުލެވިގެން ވެއެވެ.\nމި މާއްދާތަކުން އިންސާނާގެ ހަށިގަނޑަށް ލިބޭ ފައިދާތަކަށް ބަލާއިރު، ބަނޑު ހަރުވުމާއިި، ގޮހޮރުގެ ބަލިތަކާއި، ހިތުގެ މައްސަލަތަކާއި، ލޭ މަދުވުމާއި، ބޭރަށް ހިންގުމުން ސަލާމަތް ކޮށްދިނުން ހިމެނެއެވެ. ކަދުރުގެ ސަބަބުން ކަށިތައް ބާރުގަދަވެ، އެލާޖީތަކުން ދުރުކުރުވައި، ހަށިގަނޑު މާބޮޑަށް ބަރުވުމުންވެސް ސަލާމަތް ކޮށްދެއެވެ.\nއެއް ހަފްތާވަންދެން ކޮންމެ ދުހަކު3ކަދުރު ކައިފިނަމަ ހަށިގަނޑުގެ ހަޖަމުގެ ނިޒާމު ރަނަގަޅުވެ، ހަކަތަ ވަރުގަދަވެ، ސިކުނޑީގެ ސިއްހަތު ދުޅަހެޔޮވެއެވެ.\nކަދުރުން ލިއްބައިދޭ ސިއްހީ މި ފައިދާތަކަށް ބަލާއިރު، ކަދުރު ކާންވީ ނުވަތަ ކަދުރު ކެއުން ގިނަ ކުރާންވީ ހަމައެކަނި ރޯދަމަހަކު އެކަންޏެއް ނޫނެވެ. އަހަރުގެ ހުރިހާ ދުވަހެއްގައިވެސް ކަދުރު ކާންވީއެވެ. ކަދުރު ބޭނުންކޮށްގެން ތައްޔާރުކުރާ ކާނާތައްވެސް ކާންވީއެވެ.


Barca Aaeku Hadhaafaiva Ehbbasvun Aa Kurumuge Massahkai Messi Huttaalaifi - Vaguthu\nބާސާ އާއެކު ހަދާފައިވާ އެއްބަސްވުން އާ ކުރުމުގެ މަސައްކަތް މެސީ ހުއްޓާލައިފި\nބާސެލޯނާގެ ކެޕްޓަން ލިއޮނަލް މެސީ އަންނަ އަހަރު އެ ޓީމު ދޫކޮށްލަން ނިންމާފައިވާ ކަމަށް ސްޕެއިނުގެ މީޑިއާ ރިޕޯޓްތައް ބުނެފި އެވެ.\nއުމުރުން މިހާރު 33 އަހަރުގެ މެސީ ބާސާއާއެކު އެންމެ ފަހުން ހަދާފައިވާ އެއްބަސްވުން ހަމަވާނީ އަންނަ އަހަރުގެ ހޫނު މޫސުމުގައެވެ. އެހެންނަމަވެސް މީގެ ތިން އަހަރު ކުރިން މެސީ ސޮއި ކުރި ކޮންޓްރެކްޓް އާ ކުރަން ދެ ފަރާތުން ކުރަމުން އައި މަޝްވަރާތައް މިހާރު ވަނީ ހުއްޓާލައިފަ އެވެ.\nމެސީ ބާސާއާ އެކު ހަދާފައިވާ ކޮންޓްރެކްޓްގައިވާ ގޮތުން ސީޒަން ނިމޭތާ ވަކި މުއްދަތެއްގެ ތެރޭގައި އެކަށީގެންވާ އަގަކަށް ކްލަބް ދޫކޮށްލުމުގެ އިހުތިޔާރު އޭނާ އަށް އޮވެ އެވެ. ރިޕޯޓުތައް ބުނާގޮތުން މެސީ ބޭނުންވަނީ އަންނަ ސީޒަނުގައި އެއްބަސްވުން ހަމަވުމުން، ކޮންޓްރެކްޓް އާ ނުކޮށް ކްލަބު ދޫކޮށްލާށެވެ. އެކެޑެމީން ފެށިގެން ބާސާ އަށް ކުޅެމުން އަންނަ މެސީ އެ ކްލަބު ދޫކޮށްލަން ބޭނުންވަނީ ބާސާ ހިންގުމުގައި އޭނާގެ ނުފޫޒު އޮންނަ ކަމަށް މީޑިއާގައި ދެކެވޭ ވާހަކަތަށް ހުއްޓުވަން ކްލަބްގެ ބޯޑުން މަސައްކަތްނުކުރުމުން ކަމަށް ރިޕޯޓްތައް ބުނެއެވެ. އަދި ބާސެލޯނާގެ ބައެއް ބޯޑު މެމްބަރުން އިސްވެ އެ ޓީމުގެ ކުރީގެ ތަރިންނާއި މިހާރުގެ ބައެއް ކުޅުންތެރިންގެ އަގު ވައްޓާލަން ސޯޝަލް މީޑިއާގައި މަސައްކަތްކުރުމަކީ ވެސް ކްލަބުގެ ވެރިންނާ މެސީއާ ދެމެދު މައްސަލަ ގޯސްވި އެއް ސަބަބެކެވެ.\nމެސީ ވަނީ މީގެ ކުރިން ވެސް ބާސާ ދޫކޮށް އެހެން ކްލަބަކަށް ބަދަލުވާން މަސަތްކަތްކޮށްފައެވެ.\nމިދިޔަ އަހަރުގެ ފަހުކޮޅު ސްޕެއިންގެ ނޫހަކަށް ދިން އިންޓަވިއުއެއްގައި މެސީ ބުނީ މީގެ ފަސް އަހަރު ކުރިން ބާސާ ދޫކޮށްދާން ނިންމި ކަމަށާއި އެދުވަސްކޮޅު އެހެން ގައުމަކަށް ބަދަލުވާން ކްލަބުތަކާ މަޝްވަރާވެސް ކުރި ކަމަށެވެ. މެސީ ބުނީ ސްޕެއިން ދޫކޮށް އެހެން ގައުމަކަށް ބަދަލުވާން ނިންމީ އޭރު ޓެކްސް އަށް މަކަރު ހަދައިގެން އޭނާ އަށް ކުރިމަތިވަމުންދިޔަ ޕްރެޝަރުތަކާއި ހެދި އޭނާގެ ސިކުނޑި ސުމަކަށް ދިއުމުން ކަމަށެވެ.\nމެސީގެ މުސްތަގުބަލާ ގުޅުވައިގެން މީޑިއާގައި ގިނަ ވާހަކަތަކެއް ދެކެވެމުން އަންނައިރު މެސީ އިންގްލަންޑުގެ މެންޗެސްޓާ ސިޓީ ނުވަތަ އިޓަލީގެ އިންޓަ މިލާނަށް ބަދަލުވާން އުޅޭކަމުގެ އަޑުތަކެއް ވަނީ ދާދި ފަހުން ފެތުރިފައެވެ.


މަރަދޫއެފްސީން ފަހަތުންއަރާ މަލްޓިޖީނިއަސް ބަލިކޮށްފި - Voice of Meedhoo\nby vomadmin July 16, 2017\nމިނިވަންކަޕް 2017 ފުޓްސަލް މުބާރާތުގައި މިއަދު ހަވީރު ކުޅެވުނުމެޗް މަރަދޫ އެފްސީ ކާމިޔާބުކޮށްފިއެވެ.\nމަރަދޫ އެފްސީ މިމެޗް ކާމިޔާބުކޮށްފައިވަނީ މަލްޓިޖީނިއަސް ދެލަނޑު ޖަހާމެޗްގެ ލީޑް ހޯދާފައިވަނިކޮށް ފަހަތުން އަރާ3ލަނޑު ޖަހައިގެންނެވެ.\nހުޅުދޫ ފުޓްސަލް ދަނޑުގައި މިއަދު ހަވީރު ކުޅެވުނު މިމެޗްގައި މަލްޓީޖީނިއަސްގެ ފުރަތަމަ ލަނޑު ފުރަތަމަ ހާފްގައި ކާމިޔާބުކޮށްދީފައިވަނީ މުހައްމަދު އާލިފް ފަހުމީއެވެ. މަލްޓިޖީނިއަސްގެ ދެވަނަ ލަނޑު ކާމިޔާބުކޮށްދިނީ މުހައްމަދު އިންޝާލްއެވެ.\nމަލްޓިޖީނިއަސް ދެލަނޑު ޖަހާފައިވަނިކޮށް ފުރަތަމަ ހާފް ނިމުމުގެ ކުރީން މަރަދޫއެފްސީގެ ހުސެން ވިފާގުވަނީ ވަނީ ލަނޑެއްޖަހާ މެޗްގެ ނަތީޖާ 2-1 އަށް ބަދަލުކޮށްފައެވެ.\nދެޓީމްގެ ފަރާތުން ދާދިހަމަހަމަ ކުޅުމެއް ފެނިގެންދިޔަ މިމެޗްގެ ދެވަނަ ހާފްގެ ކުޅުމުގައި މަރަދޫއެފްސީގެ ދެވަނަލަނޑު ކާމިޔާބުކޮށްދީފައިވަނީ އަބްދުﷲ ވާޒިއުއެވެ.\nދެލަނޑު ދެލަނޑުން ދެޓީމް އެއްވަރުވެފައިވަނިކޮށް މިމެޗުން މަރަދޫ އެފްސީ މޮޅުވި ލަނޑު ކާމިޔާބުކޮށްދީފައިވަނީ ފަރުސާނު ރަސީދުއެވެ. ފަރުސާނު ރަޝީދު ކާމިޔާބުކޮށްދިން މިލަނޑަކީ އޭނަ ފޮނުވާލިބޯޅައެއް މަލްޓިޖީނިއަސްގެ ކުޅުންތެރިއެއްގެ ގައިގައިޖެހިފައި ބައިކޮށް ވަދެގެން ކާމިޔާބު ކުރެވުނު ލަނޑެކެވެ.\nމަރަދޫއެފްސީއާއި ބައްދަލުކޮށް މިއަދުގެމެޗުން ދެރަވި މަލްޓިޖީނިއަސްއަކީ މިމުބާރާތުގެ ދެވަނަ މެޗަގައި ރޭ ފެނަކަޓީމާއި ބައްދަލުކޮށް4ލަނޑު0ލަނޑުން މޮޅުވެފައިވާ ޓީމެކެވެ.\nމިއަދު ކުޅެވުނު މެޗްގެ މޮޅު ކުޅުންތެރިއަކަށް ހޮވިފައިވަނީ މަރަދޫ އެފްސީގެ ހުސެން ވިފާގެވެ.\nމިމުބާރާތަކީ މެރެތަން އިސްނަގައިގެން އިންތިޒާމްކޮށްގެން ހުޅުދޫގައި ބާއްވަމުން އަންނަ މުބާރާތެކެވެ. މިމުބާރާތުގެ ޗެމްޕިއަން ޓީމަށް 30000 ރުފިޔާ ރަނަރަޕް ޓީމަށް 20000 ރުފިޔާ ދިނުމަށް ވަނީ ހަމަޖެހިފައެވެ.\nމި އަހަރު ބޭއްވޭ މިމުބާރާތުގެ މެއިން ސްޕޮންސަރަކީ ރަށްޔިތުންގެ މަޖިލިހުގެ ހުޅުދޫ ދާއިރާގެ މެމްބަރު މުހައްމަދު ޝާހިދެވެ. ކޯ ސްޕޮންސަރަކީ އައިލެންޑް އެކްސްޕްރެސް އެވެ.


"Siyaasee Thari" Shidhatha, Filmythari Akaai Eku Loabi Ge Javvah - Vaguthu\n"ސިޔާސީ ތަރި" ޝިދާތާ، ފިލްމީތަރިއަކާއިއެކު ލޯބީގެ ޖައްވަށް!\nފެބްރުއަރީ 16 ވަނަ ދުވަހު ޕީޓާ ޕެންގައި ކުރީގެ ޖެންޑާ މިނިސްޓަރ ޝިދާތާ ޝަރީފާއެކު ހޭދަކޮށްލި އެއް ގަޑިއިރު ތެރޭގައި މި ސުވާލުކޮށްލީމެވެ. ޝިދާތާ އާއި ފިލްމީ ތަރި އަހުމަދު ޒިޔާއު (ޒިޔާ)ގެ ކައިވެންޏަކީ ކުއްލި ކައިވެންޏެއްތޯ އެވެ؟. އެއިރު ޝިދާތާ އާއި ޒިޔާ އާ ކައިވެނި ނުކުރެއެވެ. އެހެން ނަމަވެސް ކައިވެންޏަށް އެންމެ ފަހުގެ ތައްޔާރީތައް ދިޔައީ ވަމުންނެވެ. އެ ކައިވެނިކޮށްފައި ވަނީ ފެބްރުއަރީ 21 ވަނަ ދުވަހު އެވެ. މިހާރު އެކައިވެންޏަށް ދެ މަސް ފުރިއްޖެ އެވެ.\n"ކުއްލި ކައިވެންޏެކޭ ބުނާކަށް ނުވާނެ ކަންނޭނގެ، ދެން އަޅުގަނޑުމެން ޑޭޓް ކުރިއޭ މި ކިޔާ މަރުހަލާއެއްގައި ގާތްގަނޑަކަށް ތިން ވަރަކަށް މަސް ހޭދަކޮށްފިން، ދެން ކޮފީ ޓޭބަލް އިން މީޓް ކުރަމުން ހައެއްކަ މަސް، ދެ އަހަރު ތިން އަހަރު ދިއުން މިއީ އަޅުގަނޑު ޕާސަނަލީ ގަބޫލު ކުރަނީ އެ އޭޖެއް ނޫނޭ، އެއަށްވުރެ ތަންކޮޅެއް ސްޓޭބަލްކޮށް ދިރިއުޅުން އޮންނަން ޖެހޭނެއޭ، ދެ މީހުންވެސް އެ ސްޓޭޖްގައި ތިބީމަ ކައިވެންޏެއް ޑިޒިޝަނެއް ނެގީ ކޮންމެހެން ރަޝް ކުރުމެއްވެސް ނޫން" ޝިދާތާ ވިދާޅުވިއެވެ.\nޝިދާތާ ވިދާޅުވީ، އެއް ހަފްތާ ވަންދެން މީހަކު ދަތަކަސް ކައިވެންޏަކަށް ތައްޔާރުވިއްޔާ ނިމުނީ ކަމަށާއި، ވިސްނުން ހުރީވެސް އެގޮތަށް ކަމަށެވެ.\nޝިދާތާ ވިދާޅުވީ، ވަރަށް ގިނަ މީހުންނަށް ދެ މީހުން ކައިވެނި ކުރަން އުޅުނު ހިސާބުން ހައިރާން ކަމެއް ލިބުނުކަން އެނގޭ ކަމަށެވެ. އެއީ ޒިޔާއަކީ ފިލްމީ ދާއިރާގައި މަސައްކަތްކުރާ މީހަކަށް ވެފައި އޭނާ ސިޔާސީ ދާއިރާގައި މަސައްކަތް ކުރައްވާތީ ކަމަށާއި، އެހެން ނަމަވެސް ދެ މީހުންގެ ދެމެދުގައި ލޯބީގެ ގުޅުމެއް އުފެދުމުން އެކަން ވީކަން ޝިދާތާ ފާހަގަކުރެއްވިއެވެ.\n"މިހެން ވަށާ ބަލާލާއިރު، ހުރިހާ ކަޕްލްސްއެއް ބާއޭ އެ އުޅެނީ އެއް ދާއިރާއަކުން މީހުންނާ އިނދެގެން، އެހެން ލޯބީގެ ގޮތުން ގުޅިގެން، އެއީ ވަރަށް ތަފާތު ކަމެއް އަޅުގަނޑުމެން ދެ މީހުން ދެ ދާއިރާއަށް ނިސްބަތް ވުމަކީ"\nޝިދާތާ ފާހަގަކުރެއްވިގޮތުގައި، އޭނާއަކީ މީހުން ދަރަޖަ ކުރުމާއި މުޅިން ހިލާފު މީހެކެވެ. އަދި މީހަކު ޖަޖް ކުރަން ވާނީ އޭނާ އަދާކުރާ ވަޒީފާއަކުން ނޫން ކަން ފާހަގަކުރައްވަމުން ޝިދާތާ ވިދާޅުވީ، ކޮންމެ ދާއިރާއެއްގައި އުޅޭ މީހެއްގެ ގައިގައިވެސް އޭނާގެ ކަމުދާ ރަނގަޅު ސިފަތަކާއި ކަމުނުދާ ސިފަތައް ހުންނާނެ ކަމަށެވެ.\n"އަޅުގަނޑު އެ މީހަކަށް ބަލާނީ އެ މީހެއްގެ ޕާސަނަލިޓީ، އެ މީހެއްގެ ކެރެކްޓާ، ޒިޔާ ގައިގައި އަޅުގަނޑުގެ ދިރިއުޅުމުގައި އަޅުގަނޑު ބޭނުންވާ ކަހަލަ ކެރެކްޓާ ހުރިއްޔާ، އޭނާއަކީ ފިލްމް ކޫޅޭ މީހެއްތޯ މަސްވެރިއެއްތޯ މުހިންމެއް ނޫން"\nޒިޔާގެ އެންމެ ކަމުދާ ސިފަތައް!\nޝިދާތާ ވިދާޅުވީ، އޭނާއަށް ޒިޔާގެ އެންމެ ކަމުދާ އެއް ސިފައަކީ، އޭނާ ތެދުވެރިވުމާއި، ޖެނުއިން މީހަކަށް ވުން ކަމަށެވެ.\n"އަޅުގަނޑުވެސް އެކި ހާލަތްތައް ދިރިއުޅުމުގައި މިހާތަނަށް ތަޖުރިބާކޮށްފައިވާއިރު، ގިނަ ފަހަރު މި އުޅެނީ ރައްޓެހިވެގެން އުޅޭ ތީވެ، އިމްޕްރެސް ކުރުވަން ވެގެން ވަރަށް ގިނަ ކަންކަން އަންނާނެ، އެއީ އަސްލު މީހާއެއް ނޫން، ގެޓް ޔޫސްޑް ވީމަ ފެންނާނެ އަސްލު މީހާއަށް އެ އެއްޗެސް ބަދަލު ވެގެން ދާނެ، އެކަމަކު އަޅުގަނޑަށް ޒިޔާ ދައްކާލީ އޭނާގެ އަސްލު"\nޝިދާތާ ވިދާޅުވީ، ޒިޔާ ކޮންމެހެން ޑްރެމެޓިކް ވާން ނޫޅޭ ކަމަށާއި، އެއީ އޭނާއަށް ވަރަށް ކަމުދާ ސިފައެއް ކަމަށެވެ.\nޝިދާތާ އާއި ޒިޔާ ބަތަލާ ނާއްކޮ އާއެކު ސެލްފީއެއް ނަގަނީ\nޝިތާދާ އާއި ޒިޔާގެ އުމުރު ގާތްގަނޑަކަށް އެއްވަރެއް!\nޝިދާތާ އާއި ޒިޔާގެ ކައިވެނި ކުރަން އުޅޭކަން އިއުލާނު ކުރި ހިސާބުން ދެން މީސް މީޑިއާގައި އަޑުއިވިގެން ދިޔައީ، ދެމީހުންގެ އުމުރުގައި ބޮޑު ތަފާތެއް ހުރެދާނެ ވާހަކަ އެވެ. އެހެންވެ އެ ސުވާލު އަހާލަން ބޭނުންވި އެވެ.\nއެކަމަކު ޝިދާތާ ވިދާޅުވަނީ ދެ މީހުންނަކީ ގާތްގަނޑަކަށް އެއް އުމުރެއްގެ ދެމީހުން ކަމަށެވެ.\n"އަޅުގަނޑުމެންހާ އުމުރުގެ ތަފާތު ނެތް ކަޕްލްއެއް ވަރަށް މަދުވާނެ، ގާތްގަނޑަކަށް އެއް އަހަރެއްގެ ދެ މީހުންނޭ ބުންޏަސް ދޮގަކަށް ނުވާނެ، ވީވާ ބޯން އިން ސޭމް އޭޖްގައި، މަހުގެ ތަފާތެއް އަޅުގަނޑުމެން އުޅެނީ، ޒިޔާ ދޮށީ 10 މަހަށް". ޝިދާތާ ވިދާޅުވިއެވެ.\nދެން ޝިދާތާ ފެންނާނީ ފިލްމަކުންތަ؟\nނޫނެެކެވެ. މިއީ ޝިދާތާ އެއްވެސް ވަރަކަށް ޝައުގުވެރިވާ ދާއިރާއެއް ނޫނެވެ.\n"އަޅުގަނޑު ފިލްމީ ތަރިއަކާއެކު ދިރިއުޅެނީ އަޅުގަނޑު އޭނާއަށް ހުރި ޝައުގުވެރިކަމެއްގެ ސަބަބުން، އޭނާގެ ދާއިރާއަށް ހުރި ޝައުގުވެރިކަމަކަށް ނޫން، އެހެންވީމަ އަޅުގަނޑުމެން ދެ މީހުންގެ މިއޮތީކީއެއް ޕޮލިޓީކަލް ކަނެކްޝަންެއެއް ނޫނީ ފިލްމީ ކަނެކްޝަންއެއް ނޫން، ރިއަލް ލައިފް ކަނެކްޝަން"،\nޝިދާތާ ވިދާޅުވީ، އޭނާ ޒިޔާއާއެކު ފިލްމަކުން ފެންނަން ޖެހޭ އެއްވެސް ސަބަބެއް ނެތް ކަމަށެވެ.\nޝިދާތާ ފިލްމީ ދާއިރާގެ އެއްވެސް މަސައްކަތަކުން ފެނިދާނެތަ؟\nމިއަށް ޝިދާތާ ވިދާޅުވަނީ އާނއެކެވެ. އޭނާއަކީ ވަރަށް ބޮޑަށް އިޖްތިމާއީ ކަންކަމަށް ލޮބީ ކުރާ މީހަކަށްވާއިރު، ފިލްމެއްގެ އެކަހަލަ އައިޑިއާއެއް ހޯދަން އޭނާގެ އެހީތެރިކަމަށް އެެދިއްޖެ ނަމަ ދޭނެ ކަމަށް ޝިދާތާ ވިދާޅުވިއެވެ.\n"އެކަހަލަ ޝޯޝަލް، އިޖްތިމާއީ ހޭލުންތެރިކަން އިތުރު ކުރުމުގެ ގޮތުން އެއްޗެއް ޕްރޮޑިއުސް ކުރުމުގެ ކަންކަމުގައި އަޅުގަނޑު ހަރަކާތްތެރިވެދާނެ، އެހެން ނަމަވެސް އެންޓަޓެއިންމެންޓް ޕާޕޯސް ފިލްމެއް ކުޅެން ކެމެރާ ކުރިމައްޗަށް އަަރަން އެއްވެސް ޝައުގުވެރިކަމެއް ނެތް." ޝިދާތާ ވިދާޅުވިއެވެ.\nމިއީ ޝިދާތާގެ ދެވަނަ ކައިވެންޏެވެ. ޒިޔާވެސް ވަނީ މީގެ ކުރިން ކައިވެނިތަކެއް ކޮށްފައެވެ. ޝިދާތާގެ ކުރީގެ ކައިވެންޏަށް ތިން ކުދިން ލިބިފައި ވެއެވެ. ޒިޔާގެ އެއް ދަރި ހުރެއެވެ.\nއޭޕްރީލް 25, 2021 03:06\nއެންމެ ގުޅެނީ ފިލްމު ކުޅޭ މީހަކާ..މިވީ ހިސާބަށް ވެސް ކުޅުނީ ހުސް ފިލްމު....ވަރަށް ސަލާމް.\nއޭޕްރީލް 25, 2021 19:23\nކަލޭ މެންނާއި ބެހޭ ކަމެއް ތެ؟ އިންނަ މީހަކު އިނދެގެން ވަރިވާ މީހުން ވެދާނެނު.. މި ދިވެހިންނާއި ނުބެހޭ ކަމެއް ނޯވޭ ދޯ\nއޭޕްރީލް 25, 2021 05:23\n(1) ޢުމުރަކީ މީހާގެ ސިއްޙަތު ދައްކުވާދޭ ކަމެއް ނޫން. (2) ޢުމުރު ބެހިގެންވަނީ2ބަޔަކަށް. މީހާ ވިހޭ ޢުމުރު ކަމަށްވާ ކްރޮނޮލޮޖިކަލް އޭޖް އާއި، މީހާގެ ސިއްޙަަތު ގެ ޢުމުރު. މީހާ ދުނިޔެ އަށް އުފަން ޢުމުރު މަތި ކަމުގައި ވިޔަސް ކަސްރަތު ކޮށް، ބަލައިގެން އުޅޭ ނަމަ މީހާ ގެ ގުނަވަންތައް ޢުމުރަށްވުރެ ޅަކޮށް ބަހައްޓާ، ސިއްޙަތު ގެ ޢުމުރު ދަށް ކުރެވި ދާނެ. (3) ސިއްޙަތު ގެ ޢުމުރޭ މިބުނީ ބައިލޮޖިކަލް އޭޖް އަށް. މި ޢުމުރަކީ މިޒަމާނު ގައި ކުޅުގެ ޓެސްޓެއް ހެދުމަށް ފަހު، ހިސާބު ގެ ޢިލްމުން ބަލާލެވޭ ޢުމުރެއް. ސިންގަޕޫރު ގައި މި ޓެސްޓް ކުރެވޭ. (4) ޢުމުރު އަޅާ ކިޔުމަކީ އާފަލަކާއި އޮރެންޖް އަކާއި އަޅާ ކިޔުން ކަހަލަ ކަމެއް. (5) ކޮންމެ ބޭފުޅަކު ވެސް ބަލަންވީ ޤަވާޢިދުން ކައި، ކަސްރަތު ކޮށް ސިއްޙަތު ގެ ޢުމުރު ހަގު ކޮށް، ދުޅަހެޔޮ ސިއްޙަތެއް ގައި ހުރެވޭތޯ. (6) ގެންދަވާނޭ ދުވަހެއް ދެކެދެނެ ވޮޑިގެންވާނީ މާތް ﷲ. (7) ޢުމުރު ހަގު މީހާ ވެސް ކުރިން ގެންދަވާފާނެ ! (8) ޢުމުރު ހަގު ވިޔަސް ބަލައިގެން ނޫޅޭ ނަމަ ބަލިމަޑުކަމާއި ދިމާވެ، ސިއްޙަތު ގެއްލި ދާނެ.\nއޭޕްރީލް 25, 2021 09:03\nޑރ ވަރަށްވެސް ރަނގަޅު ވާހަކައެއް.. ކަސްރަތު ކުރަން ބޭނުންވެ ކަސްރަތު ކުރާ ހިތް ނުވުމަކީ ކޮންކަހަލަ ކަމެއް؟ މިކަމުގެ ޙައްލަކީ ކޮބާ؟\nއޭޕްރީލް 25, 2021 13:26\nކޮންމެ ކަމެއް ވެސް ފެއްޓެނީ ފުރަތަމަ ބިންމަތީ ގައި އަޅާ ފުރަތަމަ ފިޔަވަޅުން. މި ފިޔަވަޅު ގަދަ ކަމުން ނަމަވެސް އަޅާ، ޖިމް އަށް ގޮސްލާ އެތާންގައި ހުންނަ ކޯޗް ގެ ލަފާ ގެ މަތިން ކުޑަކޮށް ބަރު އުފުއްލާ، ފެތުން ތެރިންގެ ހަށިގަނޑު ހުންނަ ވަރަށް ބަރު އުފުއްލުމުގެ ފައިދާ ލިބިގަތުން ރަނގަޅު. ޖިމް އަށް ގަދަކަމުން ނަމަވެސް ގޮސް، ކަސްރަތު ގެ ފައިދާ ހަށިގަނޑުން ފެންނަން ފެށީމާ ޖިމް އަށް ދާހިތްވުން އިސާހިތަކު ޖެހިދާނެ. އަންހެނުން ވެސް، ފިރިހެނުން ވެސް ކުޑަކުޑައި ކޮށް ބަރު އުފުއްލުމުގެ ކަސްރަތު ކުރުމަކީ ހަށިގަނޑަށް ވަރަށް ބޮޑަށް ފައިދާ ހުރި ކަމެއް. (މާ ބޮޑަކަށް ނޫން). ވަރަށް ވެދުން.\nއޭޕްރީލް 25, 2021 11:16\nޑރ. ރާމީ! އަޅެ މީކީ މަޒުމޫނު ލިޔުމުގެ މުބާރާތެއް ނޫނޭ. ކައޭ ބޭނުންހާ އެއްޗެއް ތި ލިޔަނީ .\nއޭޕްރީލް 25, 2021 11:39\nޑރ. ރާމީ ލިޔުއްވާފަ އެއޮތީ އެންމެ ގަޅި މީހާ އަށް ވިސްނޭހާ ކިޔާލަން ފަސޭހަ ދިވެހިން. ވަރަށް ފުރިހަމަ ޑރ. ރާމީ ގެ ލިޔުން.\nއޭޕްރީލް 25, 2021 09:54\nތެދުވެރިކަމުގެ ކޮން ސި ފައެއް ޒިޔާ ގައިގަހުރީ ސިދާތާ ބުނެދީ.\nއޭޕްރީލް 25, 2021 12:09\nއެބުނަނީ ތެދަށް ހުންނަ ވާހަކަ!\nޝިދާތާ އަކީ ރަނގަޅު މީހެއް ނޫނޭ އަހަރެމެން އަބަދުވެސް ބުނަމެން ނުން އަދާލަތު ޕާޓީގެވެސް ހަލާކު ތީ ދީނާ ސިޔާސަތާ ވަކިކުރާ މީހުން ތީ ސިޔާސަތުސް ކަނޑައަޅަން ވާނީ ދީނުގެ އުސޫލު ތަކުގެ ތެރެއިން އިލްމުވެރިން ވެސް މިހާރަކައް އައިސް އަންހެނުންގެ ހައްގުތަކުގެ ވާހަކަ މާގިނައިން ދައްކަނީ އަހަރެމް އަންހެނުންނައް އިހުތިރާމް ކުރަން އެކަނބުލޭގެ މެން އުފުލާ ބުރަތަކައް ޝުކުރުވެރިވަން އެއީ މާތް ރަސްކަލާންގެ އެކަން ނިންމަވާ ރާވާފަ އޮތް ނިޒާމް\nއޭޕްރީލް 25, 2021 12:23\nބުނާ މީހަކަށް ނުބަލާށޭ ބުނާ އެއްޗަކަށް ބަލާށޭ ބުނޭނޫންތޯ.\nކިތައްމެ ދެރަނިކަމެތި މީހަކަށްވެސް ރަނގަޅު ނަސޭހަތެއް ދެވިދާނެ ނޫންތޯ.\nއަޅުގަނޑަކީ ވ. ކޮމެންޓް ކިޔާމީހެއް.\nޚަބަރަށް ވުރެ ތަފްޞީލު ބައެއް ފަހަރަށް ކޮމެންޓު ގައިވެސް ހުރޭ. އަޅުގަނޑަށް ފާހަގަ ކުރެވިފައިވަނީ ޑރ. ރާމީގެ ކޮމެންޓް ތަކަކީ ވ. ރަނގަޅު ނަސޭހަތް ތަކެއްކަން. އިސްލާމީ މިންގަނޑުތަކަށް ފެތޭ. މީ އެންމެ ރަނގަޅު ކަންތައް. އަޅުގަނޑުމެން މުސްލިމުން ވާންޖެހޭނީ ދީނުގައި އަންގަވާފައިވާ ބައިތަކުގައި ހިފައިގެން ތިބޭ ބަޔަކަށް. ޑރ. ރާމީ ޞިއްޙީ ގޮތުން ދެއްވާ އިރުޝާދުތައް އަދި ވ. ފާހަގަ ކުރެވޭ. ދުޅަހެޔޮ ޞިއްހަތަކަށް ވ. މުހިންމު އިރުޝާދު ތައް ދެއްވާކަން ފާހަގަ ކުރެވޭ . އަދި މުޖްތަމަޢުގެ ޙާލަތަށް ރިޢާޔަތްކުރައްވާފައި ހުންނަ މިންވަރު ވ.ވެސް ކަމުދޭ. ޝުކުރިއްޔާ ލޮބުވެތި ޑރ. ކާމިޔާބާއި ކުރިއެރުން މިންވަރު ކުރައްވާށި އާމީން .\nމީއަސްލު ނޫނީ ފޭކް ނަމެއްގައި ކޮމެންޓު ކުރައްވަނީ ބާވައޭ ވެސް ހީވޭ. ވަގުތު ނިކަން މިޑޮކްޓަރ ގެ ރިޕޯޓްއެއް ގެނެސް ދެއްވަބަލަ. ޕްލީސް. ދިވެހިންނަށް ވ. ހެޔޮއެދިވަޑައިގަންނަވާ ބޭފުޅެއް ގޮތަށް ސިފަވަނީ.\nގައް ބަ ރޭ\nއޭޕްރީލް 25, 2021 18:45\nކޮމެންޓު ލިޔަން ހުޅުވާލީމާ ތި މީ ހުން ލިޔަނީ މަޒުމޫނު\nއޭޕްރީލް 25, 2021 22:51\nއަދާލަތު ޕާޓީއިން އެޕާޓީ ތަމްސީލުކުުރާ ވެރިން އައްޔަން ކުރުމުގައި އިހުމާލުބޮޑުކަމައް ފާހަނގަ އެބަކުރެވޭ. ޕާޓީގެ މެމްބަރުން މިކަމާއި މެދު ފިޔަވަޅު އަޅަންޖެހޭ. ޕާޓީއަކީ ޖޯކަކައް ހަދިގެންނުވާނެ. ދީނީ ކަންކަން ރަނގަޅުކުރަން ބާރު އަޅަން އުފެއްދި ޕާޓީއިން ކިހާ މިންވަރަކައްތޯ އެމަސައްކަތް ކުރެވެނީ ސުވާލު ކުރަންޖެހޭ.\nއޭޕްރީލް 26, 2021 13:00\nތީ ތަރިއެއްހެއްޔެވެ؟ އަހަރެންނަކަށް ނޭނގުނެވެ.


Supportarun Halhuthaalu Kurumun Mulhi Match Ah Asarukuri- Solskjaer - Vaguthu\nލިވަޕޫލް މެޗާއި ދިމާކޮށް ޔުނައިޓެޑް ސަޕޯޓަރުން ހަޅުތާލުކުރަނީ\nއިނގިރޭސި ޕްރިމިއާ ލީގުގައި ލިވަޕޫލް އަތުން ޔުނައިޓެޑު ބަލިވި މެޗާއި ދިމާކޮށް ޔުނައިޓެޑުގެ ސަޕޯޓަރުން ހަޅުތާލުކުރުމުން އޭގެ އަސަރު މުޅި މެޗަށް ކުރިކަމަށް މެންޗެސްޓަރ ޔުނައިޓެޑްގެ ކޯޗު ސޯލްޝެއާ ބުނެފިއެވެ.\nޔުނައިޓެޑުގެ ދަނޑުގައި ކުޅުނު މެޗުން ލިވަޕޫލް މޮޅުވެ ގަަދަ ހަތަރަކާއި ގާތަށް ޖެހިލީ 4-2 ގެ ނަތީޖާއަކުން މޮޅުވެގެންނެވެ. މިއީ ލިވަޕޫލްގެ ތާރީހުގައި ވެސް އެ ކުލަބަށް މުހިއްމު މޮޅެކެވެ. މިއީ 2014 ގެ ފަހުން ޔުނައިޓެޑުގެ ދަނޑުގައި ލިވަޕޫލަށް ލިބުނު ފުރަތަމަ މޮޅެވެ.\nގިނަ ލަނޑުތަކެއް ފެނިގެންދިޔަ މި މެޗުގައި ލިވަޕޫލަށް ލަނޑުތައް ޖަހައިދިނީ ޑިއޮގޯ ޖޯޓާ އާއި ރޮބާޓޯ ފިރްމީނޯ އެވެ. ފިރްމީނޯ ވަނީ މި މެޗުގައި ދެ ލަނޑު ޖަހާފައެވެ. މި މެޗުގައި ދެން އެ ޓީމަށް ލަނޑު ޖަހައިދިނީ މުހައްމަދު ސަލާހް އެވެ. ޔުނައިޓެޑުގެ ލަނޑުތައް ޖަހައިދިނީ ބްރޫނޯ ފެނާންޑޭޒް އާއި މާކަސް ރަޝްފޯޑް އެވެ.\nމި މެޗު އެންމެ ފުރަތަމަ ކުޅެން އޮތް ތާރީހުވެސް ބަދަލުކުރީ ޔުނައިޓެޑުގެ ސަޕޯޓަރުން އެ ކުލަބުގެ ސްޓޭޑިއަމަށް ގެއްލުންތަކެއް ދީ، ހަޅުތާލުކުރުމުންނެވެ. މިފަހަރުވެސް ފެނިގެންދިޔައީ މެޗު ފެށުމުގެ ޔުނައިޓެޑުގެ ވެރިންގެ އިސްތިއުފާއަށް ގޮވާލާ މުޒާހަރާކުރި ތަނެވެ.\n"މެޗު ކުޅެން ބަހުގައި އައި އިރު ކުޅުންތެރިންނަށް ވަރަށް ރަނގަޅަށް އެ މަންޒަރު ފެންނާނެ، އަހަރެެން ގަބޫލުކުރާ ގޮތުގަ ކުޅުންތެރިން ވަރަށް ރަނގަޅަށް އެކަން ހިފެހެއްޓި، އެއްވެސް ކުޅުންތެރިއަކު ޝަކުވާއެއް ނުކުރޭ، މެޗަށް އައި އިރުވެސް އިނގޭ މިފަދަ ހާލަތެއް އޮންނާނެ ކަން، ކޮންމެވެސް ވަރަކަށް ކުޅުންތެރިން ތިބީ މާޔޫސްކަންމަތީގައި މެޗަށް އައި އިރު" ސޯލްޝެއާ ބުންޏެވެ.\nމި މޮޅާއެކު ލިވަޕޫލް ވަނީ ތާވަލުގެ ފަސްވަނައަށް ޖެހިލާފައެވެ. އެ ޓީމަށް ވަނީ ކުޅުނު 35 މެޗުން 60 ޕޮއިންޓް ލިބިފައެވެ. ތާވަލުގެ ހަތަރުވަނައިގައި އޮތް ޗެލްސީއަށް 36 މެޗުން 64 ޕޮއިންޓް ލިބިފައިވާއިރު، ތިންވަނައިގައި އޮތް ލެސްޓާއަށް 36 މެޗުން ވަނީ 66 ޕޮއިންޓް ލިބިފައެވެ.\nމެޗުން ބަލިވި ޔުނައިޓެޑް އޮތީ ތާވަލުގެ ދެވަނައިގައި 36 މެޗުން 70 ޕޮއިންޓާއެކު އެވެ.


Raees Dhekevvee Beerahtehi Vaahaka Thakeh: Idikolhu - Vaguthu\nރައީސް ސޯލިހް އދ.ގައި ތަގުރީރު ކުރައްވަނީ - ފޮޓޯ:އޭއެފްޕީ\nރައީސް އިބްރާހިމް މުހައްމަދު ސޯލިހު އދ.ގެ އާންމު މަޖިލީހުގައި ދެއްކެވި ވާހަކަތަކާކީ ބީރަށްޓެހި ވާހަކަތަކެއް ކަމަށް ބުނެ އިދިކޮޅުން ފާޑުކިޔައިފިއެވެ.\nއާންމު މަޖިލީހުގެ 76 ވަނަ ސެޝަން ގައި ރައީސް ވާހަކަ ދައްކަވާފައިވަނީ ދިވެހި ބަހުންނެވެ. މީގެ ކުރިން އދ. ގައި ދިވެހި ބަހުން ވާހަކަ ދެއްކެވީ ކުރީގެ ރައީސް މައުމޫން އަބްދުލްގައްޔޫމްއެވެ. ރައީސްގެ ދެއްކެވި ވާހަކަތަކަށް ފާޑުކިޔަމުން ޕީއެންސީގެ ނައިބު ރައީސް މުހައްމަދު ހުސެއިން ޝަރީފް (މުންދު) ވިދާޅުވީ ވޭތުވެދިޔަ 24 އަކަށް ގަޑިއަރަށްވުރެ ވަކިން ލަދުވެތި ވަގުތުކޮޅެއް، ރައީސް އިބްރާހީމް ސޯލިހުގެ ހަޔާތުގައި ނާންނަ ކަމަށެވެ.\n"އާއިލީ ވެރިކަމެއް ކުރައްވާ ކަމުގެ ތުހުމަތު އެޅިގެން ދިޔަ ވަގުތެއް. އެމަނިކުފާނަކީ ބަދަލު ހިއްޕަވާ ބޭފުޅެއްކަން ސާބިތު ވެގެންދިޔަ ވަގުތެއް. ޝަރީއަތަށް ނުފޫޒު ފޯރުވާކަމުގެ ތުހުމަތު އެޅިގެން ދިޔަ ވަގުތެއް" މުންދު ވިދާޅުވިއެވެ.\nއަންހެނުންތަކަކަަށް ޖިންސީ ގޯނާކޮށްގެން ވަޒީރުންކަމުން ވަކިކުރި އަލީ ވަހީދު، ދިފާއަށް ނިކުމެވަޑައިގެން ދެއްކެވި ވާހަކަތަކަށް އިޝާރާތް ކުރައްވާ މުންދު ވިދާޅުވިއެވެ. ތިން ގަނޑިއެއްހާއިރުގެ ޕްރެސްއެއް ބާއްވާ އަލީ ވަހީދު ވަނީ ދިފާއުވާން ވަރަށް ގިނަ ވާހަކަ ދައްކަވާފައެވެ. ހިޔާނާތުގެ ފައިސާގައި ރައީސް ޖެހިވަޑައިގެންނެވި ކަމަށްވެސް އިނގިރޭސވިލާތުގެ ޖަލުން ދާދި ފަހުން މިނިވަންވި އަލީ ވަހީދު ވަނީ ވިދަޅުވެފައެވެ.\nމުންދު ވިދާޅުވީ އ.ދގެ މަޖިލީހަކީ ކޮންމެ މެމްބަރު ގައުކަކަށްވެސް އެރައްޔިތެއްގެ ހަގީގީ އިހްސާސާއި ހާލަތު އަދި އެރައްޔިތެއްގެ އުއްމީދާއި ތަސައްވުރު މުޅި ދުނިޔެއަށް އެރައްޔިތެއްގެ މަންދޫބެއް މެދުވެރިކޮށް ހާމަކުރަން ކޮންމެ އަހަރަކު ލިބޭ ފުރުސަތެއް ކަމަށެވެ. ނަމަވެސް އިއްޔެ، އޭނާ އެކަމަކާއި މާ ބޮޑަށް ފަހުރެއް ނުވެއެވެ.\n"ރިޝަވްތުގައި ތިބި މީޑިއާތަކުން ބުނަނީ މިއީ ވަރަށް ފަޚުރުވެރި ދުވަހެކޭ. ވަގުތެކޭ. އަޅުގަނޑު ދަންނަވާނީ މިރޭ މިއީ ރައްޔިތުންނަށް ވަރަށް ހިތާމަވެރި ލަދުވެތި ވަގުތެކޭ." މުންދުގެ ހަމާލާތައް މީޑިއާއަށް އަމާޒުކުރެއްވިއެވެ.\nމުންދު ވިދާޅުވި ގޮތުގައި ފަލަސްތީނުގެ މައްސަލައާ ގުޅޭ ގޮތުން ރައީސް ވާހަކަ ދެއްކެވީ ހިތާއި ދެކޮޅަށް ކަމަށެވެ. ފަސްތީނުގެ މައްސަލައަކީ ރާއްޖޭގެ މިނިވަންކަމަށް އަރައިގެން އުޅޭ ގިލަންވެރިކަމާއި ވަރަށް އެއްގޮތް މައްސަލައެއް ކަމަށް އޭނާ ވިދާޅުވިއެވެ.\n".ހާރިޖީ ގުޅުންތަކުގެ ތެރޭގައި ނުފެންނަ ފަށާލައިގެ ތެރޭގައި ރިޝްވަތާއި ޑަބަލް ޑީލިންގ އާއި ސަބްވަރޝަން ނުވަތަ ތަނެއްގެ ތެރޭގައި މަސްލަހަތު އުފައްދާ ގުޖަޑު އުފެއްދުން" ސަރުކާރުގެ ހާރިޖީ ސިޔާސަތަށް ފާޑުކިޔަމުން މުންދު ވިދާޅުވިއެވެ.\nއިންޑިޔާއިން އެހީއާއި ލޯނުގެ ގޮތުގައި ނަގަމުން ނަގަމުންގޮސް ގައުމު އޮތީ ނަގާ ކޮޅަށް ނުޖެހޭ ހާލަތުގައި ކަމަށާއި، ކަންތައްތައް ރަނގަޅު ވާނީ ކުރީގެ ރައީސް އަބްދުﷲ ޔާމީން ވެރިކަމަށް ގެނެސްގެންކަން އޭނާ ފާހަގަކުރެއްވިއެވެ.\nސެޕްޓެމްބަރު 22, 2021 10:44\nހިޔާ ފްލެޓްްސް ތަކުގެ ކުލި ކުޑަ ނުކޮށް އަދި މާލެ ސަަރަހައްދުން ގޯތި ދޭން ހުޅުމާލޭ އިރުން އޮތް ފަޅު ހިއްކާ އެކަން ނުކޮޮށް ސަރުކާރުގެ ބަޖެޓުން 25 މިލިއަން ޑޮލަރު ހޭދަ ކޮށްގެން ރައީސާއި ޝާހިދު ޔޫއެން އަށް ގޮސް އިންޑިއާ އަށް ކަޓް ދީގެން ތިޔާ ކުރާ ކަންކަމުން ދިވެހި ރައްޔިތުންނަށް ކުރާ އެއްވެސް ފައިދާ އެއް ނެތޭ ރައީސް އިބޫ ދެން ރާއްޖެ ނައިސް މަޑުކޮށްލާ އެމެރިކާގައި މިރާއްޖޭގެ ރައްޔިތުން ބޭނުންވާ ކަންކަން ފުއްދޭނެ މީހުން މިރާއްޖޭގައި އެބަތިއްބޭ ވަގުވޯޓް ލައިގެން ވެރިކަމަށް އަންނަ މީހުން ކަން ކުރާނީ މިހެންނޭ ރައީސް އިބޫ އިސްތިއުފާ ދޭންވީއޭ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ\nސެޕްޓެމްބަރު 22, 2021 11:28\nބަޔަކު ލިޔެފަ ދިން މަޟުމޫނެއް ކިޔާލީ!\nސެޕްޓެމްބަރު 22, 2021 11:33\nސެޕްޓެމްބަރު 22, 2021 11:59\nސެޕްޓެމްބަރު 22, 2021 14:08\nއެއްކަލަ ބޮއް މުންދު އަނގަފެޅީދޯ! ޗަކޮއެ މެންގެ ވެރިކަމުގައި އޭރު ހުރި ޑޮލަރު ސޭޓަށް ނުކެރުނު5އަހަރު ނިމިގެން ދިޔައިރުވެސް ޔޫއެން އަށް ގޮސް އެޕޯޑިއަމްގައި ހުއްޓިލާކަށް! އަސޭލާ އަކާ ކޮންމެވެސް ސިހުރުހާހުރަކާއި ގެން ތެޅިބޭލީދޯ! މިހާރު ހުރީ ދިވެހިން އެދޭ ވެރިއެއް! ކަދުރު ފާތުމާ ކުރެން ހޯދާ ހަޖަމްގެ ބޭސްގުޅައެއް!\nސެޕްޓެމްބަރު 22, 2021 14:17\nރައްޓެހި ވާހަކަ އެއް ދައްކަން ނުކެރުނު ބަޔަކު ކޯއްޗެއް ތިކިޔަނީ ހަޔާތެއްވެސް ނެތެއްނޫން\nސެޕްޓެމްބަރު 22, 2021 14:28\nޢަޅުގަނޑު ހީކުރީ މުންދުއަކީ ޑިޕޮލޮމެޓިކެއްކަމަށް.ނަމަވެސް މިހާރު އެނގިއްޖެ.ކިޔަވާވިދާޅުވި އެއްޗަކުން އެނގިވަޑައިގެންނެވި އެއްޗެއްނެތްކަން.ދެން އިނގިރޭސިބަސް އެނިގިވަޑައިގަންނަވާ.ސިކުނޑިފުޅެއްނެތް.\nޔާމީނުގެ ދައުރަކީ ދިވެހިރާއްޖޭގެ ހަޔާތުގާވެސް ބައިނަލްއަގުވާމީ ދުނިޔޭގައި އެންމެ ބޮޑަށް ނަން ކިލަނބުވި ދުވަސްވަރުކަން މުޅި ދުނިޔެ ދަނޭ.މިދައުރަކީ މީގެ އަނެއްކޮޅު....


Launch Accident Gai Aniyaavi Meehehge Haalu Serious Ve ICU Gai Faruvaadhenee - Vaguthu\nމާލޭގެ ފައްސި ދަށަށް -5ގަޑިއިރު ކުރިން\nލޯންޗު އެކްސިޑެެންޓުގައި އަނިޔާވި މީހެއްގެެ ހާލު ސީރިއަސްވެެ އައިސީޔޫގައި ފަރުވާދެެނީ\n8 މަސް ކުރިން ( ޖެނުއަރީ 5, 2021 )\nރޭގެ އެެކްސިޑެންޓުގައި ގެއްލުންވި ސީއެމްބިއުލާންސް - ފޮޓޯ: އެމްއެންޑީއެެފް\nރޭ މ. މުލިން ފުރައިގެން ދިޔަ ސީއެމްބިއުލާންސް އަކާއި މާލެއިން ދަތުރުކުރަމުން ދިޔަ ލޯންޗެއް ޖެެހި ހިނގި އެެކްސިޑެންޓުގައި އަނިޔާވި މީހަކަށް އައިސީޔޫގައި ފަރުވާދޭން ފަށައިފިއެވެ.\nމި އެެކްސިޑެންޓުގައި އަނިޔާވި މީހުންނަށް އަންނަނީ އައިޖީއެެމްއެެޗްގައި ފަރުވާ ދެމުންނެެވެ. "ވަގުތު" އަށް މައުލޫމާތު ދެއްވަމުން އައިޖީއެމްއެެޗްގެެ މީޑިއާ އޮފިޝަލަކު ވިދާޅުވީ މި އެެކްސިޑެންޓުގައި އަނިޔާވި ތިން މީހުންނަށް އެ ހޮސްޕިޓަލުގައި ފަރުވާ ދެމުން އަންނަ ކަމަށެވެެ.\nއެގޮތުން މި ތިން މީހުންގެ ތެރެއިން އަނިޔާވެގެން ގެނައި 43 އަހަރުގެ ދިވެެހި ފިރިހެނަކަށް އަންނަނީ އައިސީޔޫގައި ފަރުވާ ދެމުން ކަމަށާއި އިތުރު ދެމީހުންނަށް އެ ހޮސްޕިޓަލުގެ އެމަޖެންސީ ރޫމްގައި ފަރުވާ ދެމުން އަންނަ ކަމަށް އޭޭނާ ވިދާޅުވިއެެވެެ. އޭޭނާ އިތުރަށް ވިދާޅުވީ، ލިބުނު އަނިޔާގެ ތަފްސީލެއް އަދި ހާމަކުރަން ނޭގޭޭ ކަމަށެެވެ.\nރޭ 1:00 ހާއިރު މި އެކްސިޑެންޓް ހިނގާފައި ވަނީ އިތާފުށި ކައިރިންނެވެ. އެމްއެންޑީއެފްގެ އިންފޮމޭޝަން އޮފިސަރ މޭޖަރ އިބްރާހިމް އާޒިމް ވިދާޅުވީ ސީއެެމްބިއުލާންސް ލޯންޗާއި ޖެެހި އެކްސިޑެންޓު ވެފައި ވަނީ، މާލެ އާއި ފ. ފީއައްޔާ ދެެމެދު ދަތުރުކުރަމުން އަންނަ "ޑްރީމް" ނަަމަކަށް ކިޔާ ލޯންޗެއް ކަމަށެވެ.\nސީއެމްބިއުލާންސްއިން ދަތުރު ކުރި އަށް މީހުންގެ ތެރެއިން ދެ މީހަކަށް އެކިވަރުގެ އަނިޔާ ވަނީ ލިބިފައެވެ. އަދި ޑްރީމް ނަމަކަށް ކިޔާ ލޯންޗުން ދަތުރު ކުރި ދެ މީހުންގެ ތެރެއިން ލޯންޗް ކެޕްޓަންއަށް އެކި ވަރުގެ އަނިޔާ ލިބިފައިވާ ކަމަށް އެމްއެންޑީއެފް އިން ވަނީ ހާމަަކޮށްފައެވެ.\nތެޔޮ ބޯޓެއް ވިލިމާލޭ ފަރަށް އަރައިފި\nފަރަށް އަރާފައި އޮތް އާގުބޯޓުން ތެޔޮ ލީކް ވެދާނެ ކަމަކަށް ނުބެލެވޭ - އެމްއެންޑީއެފް\nއާގުބޯޓު ރަސްފަރީ ފަރަށް އެރީ އިންޖީން ފެއިލް ވުމުން\nޖެނުއަރީ 5, 2021 11:13\nމީހަމަ ބަލާވެރި ސަރުކާރެއް! މުޞީބާތުން ފުރިގެންވާ ވަގު ސަރުކާރެއް! 17 ނޮވެންބަރ 2018 ން މިއަދާ ހަމަޔަށްވެސް މިފަދަ މުޞީބާތެއް ނުހިނގާ ދުވަހެއް ނާދޭ!\nތީ ހަމަ ތެދެއް\nޖެނުއަރީ 5, 2021 14:14\nތީ ހަމަ ތެދެއް ސި ރާތު. ސި ރާތު އައް ކިޔޭނުކިޔޭވެސް ނޭނގޭން ފެށީ މިސަ ރުކު އައިފަހުން! ދޯ ސި ރާތޫ (:\nޖެނުއަރީ 5, 2021 11:15\nކަނޑު ކުޑައީ ބޮޑު ނޫކުލާގެ ލައިޓެއް މަތީގަ އެބު ރޭ އި ރުވެސް ނުފެންނަނީ ދެލޯކަނުވީމަ🚔🚑އެމަގެންސީގަ ދަތު ރު ކު ރާ އުޅަދުތަކަ ތަންދޭންޖެހޭ\nޖެނުއަރީ 5, 2021 14:45\nއަނިޔާވި މީހުންނަށް މާތްﷲ އަވަސް ޝިފާ.ދެއްވާާށިި. އާމީން.\nޖެނުއަރީ 5, 2021 14:58\nގަޑިއަކު 30 ނޯޓިކަލް މައިލްއަށް ވުރެން ބާރަށްދުއްވޭ އުޅަނދުތައް ރޭގަނޑު ދުއްވާނަމަ ރާޑަރ ހަރުކުރަން މަގުބޫރު ކުރަންވީ. މީގެ ކުރިންވެސް ވަރަށް ހިތާމަވެރި ހާދިސާތައް ހިނގާފައި އެބަހުރި.\nޖެނުއަރީ 5, 2021 19:04\nސީ އެންބިއުލާންސްގަ އެއްގަމު އެންބިއުލާންސްގަ ހުންނަ ކަހަލަ ސައިރަން ލައިޓް ސިސްޓެމް ހުންނަން ޖެހޭކަމަށްފެނޭ\nޖެނުއަރީ 5, 2021 20:53\nލައިޓު ދިއްލާފަ ހުއްޓާ ގޮސް އެ ރީ\nޖެނުއަރީ 7, 2021 20:50\nސަރުކާރު ސަރުކާރު ސަރުކާރު.. ލޯންޗެއް ދުއްވިޔަސް ކާރެއް ދުއްވިޔަސް ދުފާ ކުޅުގަނޑެއް ޖެހިޔަސް ސަރުކާރު... ބަލަ ކޮމެންޓު ލިޔުނަސް ތިވަރު ތަންކޮޅެއް ބޮޑު..\nކަޅު ހެދުމުގައި އޮފީހަށް ނިކުމެ، ސިވިލް ސާވެންޓުން ހިމޭން އިހްތިޖާޖު ފަށައިފި


Corona virus nahthaala AC eh kamah bune ishthihaaru kuranee | MBS NEWS\nކޮވިޑް ވައިރަސް ނައްތާލާ ކަމަށް ބުނާ އޭސީއެއް ރަންފައުން އިން ދަނީ ގަވައިދާ ހިލާފަށް އިސްތިހާރުކުރަމުން. ފޮޓޯ: ރަންފައުން\nކޮރޯނާ ވައިރަސް ނައްތާލާ އޭސީއެއް ކަމަށް ބުނެ އިޝްތިހާރުކުރަނީ\nކޮރޯނާ ވައިރަސް ނައްތާލުމުގެ ގާބިލުކަން ހުރި ކަމަށް ބުނެ އޭސީއެއް ބަޔަކު ގަވައިދާ ހިލާފަށް އިޝްތިހާރުކުރަން ފަށައިފި އެވެ.\nއިލެކްޓްރޯނިކް ސާމާނު އެތެރެކޮށް ވިއްކާ ރަންފައުން އިން ކޮރޯނާ ވައިރަސް ނައްތާލުމުގެ ގާބިލްކަން ލިބިފައިވާ ކަމަށް ބުނެ އިޝްތިހާރުކުރަނީ ޕެނެސޮނިކް ބްރޭންޑްގެ އޭސީއެކެވެ.\nމިކަން ވަނީ ހެލްތު އެމަޖަންސީ އޮޕަރޭޝަން ސެންޓާ(އެޗްއީއޯސީ) ގެ ސަމާލުކަމަށް ވެސް ގެނެސްފަ އެވެ.\nމިފަދަ ހައްސާސް ކަމަކާ ގުޅުވައިގެން އެކި ކަހަލަ ޕްރޮޑަކްޓްތައް އިޝްތިހާރު ކުރެވޭނެތޯ ނޫސްވެރިން މިއަދު ވަނީ އެޗްއީއޯސީ ގުރޫޕުގައި ސުވާލު އުފައްދައިފަ އެވެ.\nރަންފައުން އިން ޖަހާފައިވާ އިސްތިހާރު\nމިކަމާ ގުޅިގެން އެޗްއީއޯސީން ބުނީ އެފަދަ އިޝްތިހާރުތައް ހުއްދަ ހޯދުމަކާ ނުލައި ނުކުރެވޭނެ ކަމަށެވެ. އަދި އެ އެ ހުއްދަ މޯލްޑިވްސް ޑްރަގް އެންޑް ފުޑް އޮތޯރިޓީ (އެމްއެފްޑީއޭ) އިން ހޯދަން ވާނެ ކަމަށް ވެސް އެޗްއީއޯސީން ވަނީ ބުނެފަ އެވެ.\nވިއްކުމަށް އިޝްތިހާރުކޮށްފައިވާ އޭސީއަކީ ޕެނެސޮނިކް ބްރޭންޑްގެ ނެނޯ އެކްސް އެއާ ޕިއުރިފިކޭޝަން ހިމެނޭ އާ މޮޑެލްއެއްގެ އިންވާޓާ އޭސީއެކެވެ. ނަމަވެސް ކޮވިޑާ ގުޅުވައިގެން އިޝްތިހާރުކުރުމާ ގުޅިގެން އާންމުން ވެސް އަންނަނީ ފާޑުކިޔަމުންނެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) ކޮވިޑް-19 ވިޔަފާރި ސިއްހަތު\nވާހިދު\t2 months ago\nއިސްތިހާރެއް ކުރަންޏާކުރަން ވާނީ އެ ގައުމެއްގެ ހެދިފައިވާ އުސޫލުތަކުގެ ތެރެއިން ބުއްދި ގަބޫލުކުރާ ކަމެއް. އޭސީއަކުން ވައިރަސްއެއް ނައްތާލާނެ ގޮތެއް އަދި ނެތް ހެދިފައެއް. މީހުން ގުނބޯ ހައްދަން ނޫޅޭ\nހަސަންކަލޯ\t2 months ago\nބަޔަކު އިސްތިހާރެއް ޖެހީމަ އެކަމާ ހާދަ ހާސްވެގެން ބަޔަކު އުޅޭހެން ހީވެޔޭ. ނޫނީ ވެދާނެ ރަންފައުނުން މަސްހޫރު ވާން ޖަހައިގެން އުޅޭ ހަބަރެއް ހެން.\nފޭކް\t2 months ago\nހަސަން ތައުފީގު\t2 months ago\nތިޔަ ރަންފައުން ފިހާރައަކީ ފޭކް އުފެއްދުންތައް ގެނެސް ބޮޑު އަގުގައި ވިއްކާ ބައެއް. މިކަހަލަ ދޮގު އިސްތިހާރުކޮށްގެން މުޅިން އުޅެނީ. ވިޔަފާރީގައި މަކަރާއި އޮޅުވާލުން އިންތިހާއަށް. އެމްއެފްޑީއޭއިން މިކަން މަނާނުކުރަނީ ކީއްވެގެން؟\nއަބްދުﷲ މާހިރު\t2 months ago\nއާއްމުންނަށް އޮޅުވާލަންކުރާ މިފަދަ އިސްތިހާތުރުތައް ކަމާ ބެހޭ ފަރާތްތަކުން ޖެހޭ ހުއްޓުވަން. މިއީ ވަރަށް ބޮޑު އޮޅުވާލުމެއް. ދުނިޔޭގައި މުޖައްރިބު ބޭހެއް ނެތް ބައްޔަކަށް އޭސީއަކުން ކިހިނެތް ވައިރަސް ހުއްޓުވާނީ. މިފަދަ މަކަރުވެރި އިސްތިހާރުތައް އެބަޖެހޭ ހުއްޓުވަން.\nވާނުވާ\t2 months ago\nކަލޭމެންނަށް އިނގޭތަ ގަވާއިދާ ހިލާފަށް ކަމެއް ކުރިއްޔާ. ގަވާއިދާ ހިލާފަށޭ ބުނެ ހަބަރު ޖަހަންވާނީ އެހް.ޕީ.އޭ ގެ ފަރާތުން. ތިކަހަލަ އާދައިގެ ނޫސް ބަޔާނެއްގަ އެއް ނޫން


"Libey" In Liquid Sanitizer Vihkan Fashaifi - Vaguthu\n"ލިބޭ" އިން ލިކްއިޑް ސެނެޓައިޒާ ވިއްކަން ފަށައިފި\nއަގުހެޔޮކޮށް ތަފާތު މުދާ ވިއްކުމުގެ އާއްމުންގެ މެދުގައި މަގުބޫލްކަން ހޯދާފައިވާ "ލިބޭ" އިން ލިކްއިޑް ސެނެޓައިޒާ ވިއްކަން ފަށައިފިއެވެ.\n"ލިބޭ" ގެ އޮފިޝަލަކު މިއަދު "ވަގުތު" އަށް މައުލޫމާތު ދެމުން ވިދާޅުވީ އެކުންފުނިން 200 އެމްއެލް އައި 300 އެމްއެލްގެ ސެނެޓައިޒާ ވިއްކަން ފަށާފައިވާ ކަމަށެވެ.\n"ވަރަށް ގިނަ މީހުން ބޭނުންވޭ ލިކްއިޑް ސެނެޓައިޒާ. އެހެންވެ މިހާރު އަޅުގަނޑުމެން މިވަނީ އެބާވަތުގެ ސެނެޓައިޒާ ވިއްކަން ފަށާފައި. 200 އެމްއެލް 120 ރުފިޔާ އަށް އަދި 300 އެމްއެލް 150 ރުފިޔާ އަށް އަޅުގަނޑުމެން ވިއްކަމުން މިގެންދަނީ." އޮފިޝަލް ވިދާޅުވިއެވެ.\nމީގެ އިތުރުން "ލިބޭ" އިން މިހާރު ވަނީ ސިނަމަންގެ މީރުވަސް ދުވަސް ސެނެޓައިޒާ ޖެލް ވެސް ވިއްކަން ފަށާފައެވެ. 60 އެމްއެލްގެ ސިނަމަން ވަސް ދުވާ ސެނެޓައިޒާ ޖެލް ފުޅިއެއް ވިއްކަނީ 50 ރުފިޔާ އަށެވެ.\n"ލިބޭ" އިން ވިއްކާ ތަކެތީގެ ތަފްސީލް 9759452 ނަމްބަރު ފޯނުންނާއި "ލިބޭ"ގެ ފޭސްބުކް ޕޭޖަށް މެސެޖް ކުރުމުން ލިބޭނެއެވެ.\n"ލިބޭ" އިން ގެންދަނީ "އިރާ" ބްރޭންޑާއި "މެކްސް ޕްރޮޓެކްޓް" ބްރޭންޑްގެ ސެނެޓައިޒާ ވެސް ވިއްކަމުންނެވެ. "އިރާ" ބްރޭންޑްގެ ސެނެޓައިޒާ އަކީ ވަރަށް މީރު ވަހެއް ދުވާ ސެނެޓައިޒާ އެކެވެ.\n"އިރާ" ބްރޭންޑްގެ ސެނެޓައިޒާގެ 25 އެމްއެލް އާއި 500 އެމްއެލްގެ ފުޅި މިހާރު ލިބެން ހުންނާނެއެވެ. "އީރާ" ބްރޭންޑުގެ މި ސެނެޓައިޒާގެ 25 އެމްއެލް ފުޅިއެއް ވިއްކަނީ 40 ރުފިޔާއަށެވެ. އަދި 500 އެމްއެލް ފުޅިއެއް ވިއްކަނީ 250 ރުފިޔާއަށެވެ. "މެކްސް ޕްރޮޓެކް" ބްރޭންޑްގެ 500 އެމްއެލްގެ ސެނެޓައިޒާ ފުޅިއެއް "ލިބޭ" އިން ވިއްކަނީ 130 ރުފިޔާ އަށެވެ.\n"ލިބޭ" އިން ވިއްކާ ތަކެތި މާލެއާއި ހުޅުމާލެ ބައްލަވައިގަންނަވާ ފަރާތްތަކަށް އިތުރު އަގަކާއި ނުލާ ޑެލިވަރީ ކޮށްދިނުމުގެ ޚިދުމަތް "ލިބޭ" އިން ފޯރުކޮށްދެއެވެ. ރަށްރަށަށް ފޮނުވަން ބޭނުންވާ ނަމަ ބޯޓާއި ހަމައަށް އޯޑަރު ގެންގޮސްދޭނެއެވެ.


Criminal Court gai mihaaru thibi fandiyaarunna eku insaafeh nulibeyne: Suood | Mihaaru\nކްރިމިނަލް ކޯޓުގައި މިހާރު ތިބި ފަނޑިޔާރުންނާ އެކު އިންސާފެއް ނުލިބޭނެ: ސުއޫދު\n30 ޑިސެމްބަރ 2018 - 17:57 44 comments\nކޮމިޝަނުން ކޮށްފައިވާ މަސައްކަތްތަކާ ބެހޭ ގޮތުން މައުލޫމާތު ދިނުމަށް ރައީސް އޮފީހުގައި ބޭއްވި ނޫސް ކޮންފަރެންސެއްގައި ސުއޫދު ވިދާޅުވީ ކޮމިޝަނުން ބަލަމުުން އަންނަ މައްސަލައް ކިތަންމެ ރަނގަޅަށް ތަހުގީގު ކުރިޔަސް ޝަރުއީ ނިޒާމު އޮތް ގޮތުން އެ މަސައްކަތުން ނަތީޖާއެއް ނުނެރެވުން އެކަށީގެންވާ ކަމަށެވެ.\nމިއީ ރާއްޖޭގެ ކޯޓުތަކާއި ފަނޑިޔާރުންނާ ބެހޭ ގޮތުން ގާނޫނީ ދާއިރާގެ ތަޖުރިބާކާރަކު މިހާ ފާޅުކަން ބޮޑު ގޮތެއްގައި ފާޑުވިދާޅުވި ފުރަތަމަ ފަހަރެވެ. ސުއޫދަކީ ކުރިން ބަންޑާރަނައިބުކަން ވެސް ކުރައްވާފައިވާ ބޭފުޅެކެވެ.\n"އެެހެންވީމާ މި ސަބަބަކާ ހުރެ އަޅުގަނޑުމެންނަކަށް ވެސް އުއްމީދެއް ނެތް، އިތުބާރެއް ނެތް މިހާރު ތިބި ފަނޑިޔާރުން ބައިތިއްބައިގެން ކްރިމިނަލް ކޯޓުގައި އަޅުގަނޑުމެނަށް އިންސާފު ލިބިދާނެތޯ. އަޅުގަނޑުމެން ކިތަންމެ ރަނގަޅަކަށް ތަހުގީގުކޮށްފައި ފޮނުވިޔަސް ކްރިމިނަލް ކޯޓުގައި މިހާރު އެތިބި ގާޒީން، ފަނޑިޔާރުން ބައިތިއްބައިގެން އިންސާފު ލިބިދާނެ ކަމަކަށް އަޅުގަނޑު ގަބޫލެއް ނުކުރަން،" އޭނާ ވިދާޅުވި އެވެ.\nކޮމިޝަނުން ބެލުމަށް މި ވަގުތަށް ކަނޑައެޅިފައިވާ މައްސަލަތައް\nކޯޓުތަކަށް ބައެއް ވިޔަފާރިވެރިންނާއި ގޭންގުތަކުން ނުފޫޒު ފޯރުވާ ގޮތުގެ ވާހަކަ ސުއޫދު މިއަދު ތަފުސީލާ އެކު ދެއްކެވި އެވެ. އެގޮތުން މަރުގެ ބައެއް މައްސަލަކުގައި ފަނޑިޔާރުންނާއި ގޭންގުތައް ގުޅިގެން މީހުން ކުށުން ބަރީއަކޮށްފައިވާ ކަމަށް ވެސް އޭނާ ވިދާޅުވި އެވެ. ހެއްކަށް ނުފޫޒު ފޯރުވުމާއި ސިއްރު ހެކިންގެ މައުލޫމާތު ގޭންގުތަކަށް ދިނުމަކީ ވެސް ކޯޓުތަކުގެ ތެރެއިން ކޮށްފައިވާ ކަންތައްތައް ކަމަށް ވެސް ވިދާޅުވި އެވެ.\n"އަދި ބައެއް ފަހަރަށް ބަންދުކުރަން އެދޭ މީހުންނަށް ބަންދުގެ އަމުރު ނުލިބުން. ބަންދުކުރަން ނުޖެހޭ މީހަކު ބަންދުކުރުން. ބަންދުގެ މުއްދަތު ޖަހައި ދިނުން. މިކަހަލަ އިތުބާރު ގެއްލޭ ބާވަތުގެ ވަރަށް ގިނަ ކަންތައްތަކެއް އެބަހުރި،" އޭނާ ވިދާޅުވި އެވެ.\nސުއޫދު ވިދާޅުވީ ބައެއް މައްސަލަތަކުގައި ކޯޓުގެ ނިޒާމުގެ ތެރެއިން މީހުން ދޫވެފައި އެބަހުރި ކަމަށެވެ.\nސުއޫދު ވިދާޅުވީ ނުފޫޒުގައި ހެކި ގެއްލުވާލައި އަދުލު އިންސާފަށް ހުރަސްއެޅުމުގެ ގިނަ ކަންތައްތަކެއް ހިނގަމުން އަންނަ ކަމަށާއި އެކަންތައް ދެމި އޮތްހާ ހިނދަކު ރައްޔިތުންނަށް ނުރައްކާ އެބަ އޮތް ކަމަށެވެ. ޝަރުއީ ނިޒާމަށް ނުފޫޒު ފޯރުވުން ނުހުއްޓުވައި ކުރާ މަސައްކަތަކީ "ފޫނެތް ފަޔަށް ފެން ފުރުން ފަދަ ކަމަކަށް ވެދާނެ" ކަމަށް ވިދާޅުވި އެވެ.\n"އެކަންތައްތައް ދެމި އޮތްހާ ހިނދަކު އަޅުގަނޑުމެންނަށް ރިސްކް އޮންނާނެ. މިއީ ބާރު ގަދަ ފަރާތްތަކެއްގެ ވާހަކަ މި ދައްކަނީ. ގޭންގްތަކުގެ ބާރު ގަދަ ކަމުގެ ވާހަކަ،" އޭނާ ވިދާޅުވި އެވެ.\nސުއޫދު ވިދާޅުވީ އެފަދަ ފަނޑިޔާރުންގެ މައްސަލަ ޖުޑިޝަލް ސާވިސް ކޮމިޝަނުން ބަލައި އެ ފަނޑިޔާރުންނާ މެދު ގޮތެއް ނިންމަވަން އެދިވަޑައިގަންނަވާ ކަމަށެވެ. އެގޮތުން ނުފޫޒުތަކުގައި ޖެހިފައި ތިބީ ކޮން ފަނޑިޔާރުންނެއްތޯ އާއި އެ ފަނޑިޔާރުން ޖެހިފައި ތިބީ ކޮން ކޮން ނުފޫޒުތަކެއްގައިތޯ ބަލަން ޖެހޭނެ ކަމަށް ވެސް ވިދާޅުވި އެވެ.\n"އެކަން އިރާދަކުރެއްވިއްޔާ ޖުޑިޝަލް ސާވިސް ކޮމިޝަނުން ކުރައްވާނެ،" ސުއޫދު ވިދާޅުވި އެވެ.\nމަރުގެ މައްސަލަތަކާއި މީހުން ގެއްލުވައިލުމުގެ މައްސަލަތައް ބަލަން އުފައްދާފައިވާ ކޮމިޝަނަށް ހުރި ގޮންޖެހުންތަކާ ބެހޭ ގޮތުން ވެސް އޭނާ މިއަދު ވާހަކަ ދެއްކެވި އެވެ. އެގޮތުން އެ ކޮމިޝަނަށް ބާރު ލިބޭ ގޮތަށް މަޖިލީހަށް ހުށަހެޅި ބިލަށް ގެނެސްފައިވާ ބަދަލުތަކާ މެދު ހިތްހަމަނުޖެހޭ ކަމަށް ވިދާޅުވި އެވެ.\nކޮމިޝަނުން މިހައިތަނަށް ކުރި މައްސައްކަތްތަކުގެ ތެރެއިން އުނދަގޫވި އެއްކަމެއްގެ ގޮތުގައި އޭނާ ފާހަގަކުރެއްވީ މައުލާތު ދޭން އަންނަން ކޮމިޝަނުން އެންގި މީހަކު މައުލޫމާތު ދޭން ހާޒިރު ނުވުމެވެ. އެއީ ސީދާ ކާކުކަން ވިދާޅު ނުވެ ވިދާޅުވީ އެއީ "ހަރުކުލައިގެ މީހެއް" ކަމަށެވެ.\nއިތުރު ލިޔުންތައް މީހުން މެރުން ހުސްނުއް ސުއޫދު (ސުޕްރީމް ކޯޓުގެ ފަނޑިޔާރު) ޖުޑީޝަލް ސާވިސް ކޮމިޝަން ޖުޑީޝަރީ ކްރިމިނަލް ކޯޓް ކުށްކުރުން ރިޔާސީ ކޮމިޝަން ފަނޑިޔާރުން\nއަފްރާޝީމް، ރިލްވާން، ޔާމީންގެ މައްސަލަ އޮތީ ގުޅިފައި


#SATA2019: Official Online Media Partner akah One Online - One Online\nސަޓާގެ އޮފިޝަލް އޮންލައިން މީޑިއާ ޕާޓްނަރަކަށް ވަން އޮންލައިން ހަމަޖެއްސުމުގެ އެއްބަސްވުމުގައި ދެ ފަރާތުން ސޮއިކުރުމަށް ބޭއްވި ރަސްމިއްޔާތުގެ ތެރެއިން -- ވަން ފޮޓޯ: މުހައްމަދު އައުޒަމް\nސަޓާ އެވޯޑްސް 2019- އޮފިޝަލް އޮންލައިން މީޑިއާ ޕާޓްނަރަކަށް ވަންއޮންލައިން\nސައުތު އޭޝިއަން ޓްރަވެލް އެވޯޑްސް(ސަޓާ)ގެ އޮންލައިން މީޑިއާ ޕާޓްނަރަކަށް ވަން އޮންލައިން ހަމަޖައްސައިފިއެވެ.\nއެކަމާ ގުޅޭ އެއްބަސްވުމުގައި ވަންއޮންލައިނުން ސަޓާއާއެކު ސޮއިކޮށްފައިވަނީ އިއްޔެ މާގިރި ހޮޓެލްގައި ބޭއްވި ހާއްސަ ރަސްމިއްޔާތެއްގައެވެ.\nމި އެއްބަސްވުމުގައި ވަންއޮންލައިންގެ ފަރާތުން ސޮއިކުރެއްވީ، ޗެއާޕާސަން މިންހާ ފާއިޒު ރަޝާދު (މިންނު) އެވެ. ސަޓާގެ ފަރާތުން ސޮއިކުރެއްވީ، ޑިރެކްޓަރ އޮފް ކޮމިއުނިކޭޝަންސް މުހައްމަދު ޝާމިންއެވެ. މި ރަސްމިއްޔާތުގައި ސަޓާއިން ވަނީ ރާއްޖޭގެ އިތުރުން އެހެން ގައުމުތަކުގެ މީޑިއާ ޕާޓްނަރުންނާއެކު ވެސް ސޮއިކޮށްފައެވެ.\nވަންއޮންލައިންގެ އިތުރުން، ސަޓާއާއެކު ސޮއިކުރި ރާއްޖޭގެ މީޑިއާ ޕާޓްނަރުން:\nޓްރަވެލް ނިއުސް ޕާޓްނަރު: މޯލްޑިވްސް އިންސައިޑަރ\nޓެބްލޮއިޑް ޕާޓްނަރު: ދި އައިލެންޑް ޗީފް\nބިޒްނަސް ނިއުސް ޕާޓްނަރު: މޯލްޑިވްސް ބިޒްނަސް ރިވިޔު\nފޮޓޯގްރަފީ ޕާޓްނަރު: ޑިޖިޓަލް ސްޓޫޑިއޯ\nސަޓާގެ މީޑިއާ ޕާޓްނަރުންނާއެކު ސޮއިކުރުމުގެ ރަސްމިއްޔާތުގެ ތެރެއިން --- ވަންއޮންލައިން ފޮޓޯ: މުހައްމަދު އައުޒަމް\nމިއަހަރުގެ ސަޓާ އެވޯޑްސް ބޭއްވުމަށް ހަމަޖައްސާފައިވަނީ ސެޕްޓެމްބަރުމަހުގެ 19 އަދި 20 ވަނަ ދުވަހު އަމަރީ ގައްލެ ސްރީލަންކާ ހޮޓަލުގައެވެ. ސަޓާ އެވޯޑްސް ހާސިލު ކުރާ ފަރާތްތަކަށް އެވޯޑު ދިނުން އޮންނާނީ 20 ވަނަ ދުވަހުގެ ރޭ އޮންނަ ގާލާ އިވެންޓުގައެވެ.\nސައުތު އޭޝިއަން ޓްރެވެލް އެވޯޑްސް، ސަޓާ އެވޯޑްސް އެންމެ ފުރަތަމަ ބާއްވާފައިވަނީ 2016 ވަނަ އަހަރު ސްރީލަންކާގެ ކޮލަމްބޯގައެވެ. 2017 ވަނަ އަހަރު އެވޯޑް ހަފުލާ އައްޑޫ ސިޓީގެ އިކުއޭޓަރ ވިލެޖްގައި ބާއްވާފައިވާއިރު މިދިޔަ އަހަރު މި ހަފުލާ ބާއްވާފައިވަނީ އިންޑިއާގެ މުމްބާއީގައެވެ. މިއީ ސަޓާ އެވޯޑް ބާއްވާ ހަތަރު ވަނަ އަހަރެވެ.\nސަޓާ އަކީ ދެކުނު އޭޝިޔާގެ ގައުމުތަކުގެ ތެރެއިން ފަތުރުވެރިކަމުގެ ދާއިރާގައި ކުރިއަރާފައިވާ ފަރާތްތަކާއި، އެފަރާތްތަކުން ކުރާ މަސައްކަތުގެ އަގު ވަޒަން ކުރުމަށްޓަކައި އެންމެ ފުރަތަމަ ދޭން ފެށި އެވޯޑެވެ. އަދި މި އެވޯޑަކީ މި ސަރަހައްދުގެ ގައުމުތަކުގެ ތެރެއިން އެންމެ ގިނަ ގައުމުތައް ހިމެނޭ އެސޯސިއޭޝަންތަކުން އެންޑޯޒް ކޮށްފައިވާ އެވޯޑުވެސް މެއެވެ.\nސަޓާ އެވޯޑްސް 2019 ތައާރަފު ކުރުމުގެ އިވެންޓް މިދިޔަ މަހު ސްރީލަންކާގައި ވަނީ ބާއްވާފައެވެ. އެ އިވެންޓުގައި ސަޓާގެ ބައިވެރިންނާއި މުހިންމު ސްޕޮންސަރުން ބައިވެރިވެފައިވެއެވެ. މިއަހަރުގެ ސަަޓާ އެވޯޑަށް 500 އަށްވުރެ ގިނަ ފަރާތް ނޮމިނޭޓް ވެފައިވެއެވެ. ސަޓާގެ ހަތަރު ވަނަ އެވޯޑްސް މިއަހަރު ބާއްވާއިރު، މި އެވޯޑްސްގައި ބައިވެރިވަނީ ހަ މަންޒިލަކުންނެވެ.\nއެއީ ރާއްޖޭގެ އިތުރުން އިންޑިއާ، ސްރީލަންކާ، ބަންގްލަދޭޝް، ބޫޓާން އަދި ނޭޕާލްއެވެ. 17 އަށްވުރެ ގިނަ ޓްރަވެލް އިންޑަސްޓްރީގެ އޮގަނައިޒޭޝަންތަކުން ސަޓާ އެވޯޑް އެންޑޯސްކޮށްފައިވާއިރު، ފާއިތުވި ހަތަރު އަހަރު ސަޓާއިން ބޮޑެތި ކުރިއެރުންތަކެއް ވަނީ ހޯދައިފަ އެވެ.\nގުޅޭ ޓެގު ސަޓާ ޓުއަރިޒަމް ވަން އޮންލައިން ވަން މީޑިއާ ގުރޫޕް\nވަން ފޮޓޯ: "މޯލްޑިވްސް ލިވިން އެކްސްޕޯ 2020" ޕާޓްނަރުންނާ އެކީ ސޮއި ކުރުން\n"މޯލްޑިވްސް އެޗްއާރު އެވޯޑްސް 2019"ގެ އެވޯޑު ހަފުލާ ބާއްވައިފި\nޒީރޯ ޕްލާސްޓިކް ރަންގައި ބައިވެރި ވުމުގެ މުއްދަތު މިމަހު 30އަށް އިތުރު ކޮށްފި


Boduthakurufaanu magu fehikuran City Council ah gas hadhiyaa koffi | Mihaaru\nމާލެ ސިޓީ ކައުންސިލަށް ގަސްތައް ހަވާލުކުރުމުގެ ރަސްމިިއްޔާތުގައި މާލެ ސިޓީގެ މޭޔަރު ޝިފާ މުހައްމަދާއި (ކ) އެންވަޔަރަމެންޓު މިނިސްޓަރު ޑރ ހުސެއިން ރަޝީދު - ފޮޓޯ: ނިޝާން އަލީ/ މިހާރު\nބޮޑުތަކުރުފާނު މަގު ފެހިކުރަން ސިޓީ ކައުންސިލަށް ގަސް ހަދިޔާކޮށްފި\n29 ޖެނުއަރީ 2019 - 17:08 20 comments\nގަސްތައް ހަވާލުކުރުމުގެ އެއްބަސްވުމުގައި ސޮއިކުރެއްވީ އެންވަޔަރަމެންޓް މިނިސްޓަރު ޑރ ހުސެއިން ރަޝީދާއި މާލޭގެ މޭޔަރު ޝިފާ މުހައްމަދެވެ.\nމާލެ ސިޓީ ކައުންސިލަށް ގަސްތައް ހަވާލުކުރުމުގެ ރަސްމިއްޔާތުގައި އެންވަޔަރަމެންޓު މިނިސްޓަރު ޑރ ހުސެއިން ރަޝީދު (ކ) އާއި މާލެ ސިޓީގެ މޭޔަރު ޝިފާ މުހައްމަދު ބައިވެރިވެވަޑައިގަންނަވަނީ. --ފޮޓޯ: ނިޝާން އަލީ/ މިހާރު\nބޮޑު ސަރަހައްދެއްގައި ތާރު އަޅާފައިވާ މަގު ފެހިކުރަން އެންވަޔަރަމެންޓް މިނިސްޓްރީން ގަސްތައް ގެނައީ ރާއްޖެ އިން ބޭރުންނެވެ. އޭގެތެރޭގައި ހިމެނެނީ ހިތި ގަހާއި އައްމަލްތާސް އަދި ބޮޑު ޖަވާހިރު ގަހެވެ. ބިޔަކޮށް ހެދޭ ގަސްތަކުގެ އިތުރުން ޕޮޓުތަކުގައި އިންދަން މާގަސްތައް ވެސް ކައުންސިލަށް ހަދިޔާކުރި އެވެ.\nއެ ރަސްމިއްޔާތުގައި މިނިސްޓަރު ވިދާޅުވީ ބޭރުން ގަސްތައް ގެނައީ، ރާއްޖޭގެ ރަށަކުން އެހާ ގިނަ އަދަދެއްގެ ގަސް ނުނަގަން ވެގެން ކަމަށެވެ.\nމާލޭގެ މޭޔަރު ވިދާޅުވި ގޮތުގައި ކުރިއަށް އޮތް ދޮޅު މަހެއްހާ ދުވަހުގެ ތެރޭގައި އެ ގަސްތައް ބޮޑުތަކުރުފާނު މަގުގައި އިންދަން ފަށާނެ އެވެ. އެކަމުގައި ތަފާތު އެންޖީއޯތަކާއި ސްކޫލްތަކުގެ ދަރިވަރުން ބައިވެރި ކުރާނެ ކަމަށް ވެސް އޭނާ ވިދާޅުވި އެވެ.\nމާލެ ސިޓީ ކައުންސިލަށް ގަސްތައް ހަވާލުކުރަން ބޭއްވި ރަސްމިއްޔާތުގައި މާލެ ސިޓީގެ މޭޔަރު ޝިފާ މުހައްމަދު ވާހަކަ ދައްކަވަނީ. -- ފޮޓޯ ނިޝާން އަލީ/މިހާރު\n"އަޅުގަނޑުމެންގެ ޅަ ދަރީންނަކީ ވެސް ގަސް އިންދުމަށް ލޯބި ކުރާ، މާލެ ފެހިކުރުމަށް ލޯބި ކުރާ، ތިމާވެއްޓަށް ލޯބި ކުރާ ބައެއްގެ ގޮތުގައި ބޮޑުވުން އެއީ މާލެ ސިޓީއަށް ލިބޭނެ ކުރިއެރުމެއް،" ޝިފާ ވިދާޅުވި އެވެ.\nމީގެ އިތުރުން އެ ގަސްތައް ބެލެހެއްޓުމަށް އެކަމަށް ހާއްސަ ޔުނިޓެއް މާލެ ސިޓީ ކައުންސިލުން ތައްޔާރު ކުރާނެ ކަމަށް ވެސް ޝިފާ ވިދާޅުވި އެވެ.\nއެ ގަސްތަކާ ގުޅޭގޮތުން މައުލޫމާތު ދެމުން އެންވަޔަރަމެންޓު މިނިސްޓްރީގެ ޑިރެކްޓާ ޖެނެރަލް މުހައްމަދު ޒަހީރު (މީމު ޒަވިޔަނި) ވިދާޅުވީ މާލޭ ފެހި ކުރަން ގެނައި ގަސްތަކަކީ އެ މިނިސްޓްރީން ކުރިން ކޮށްފައިވާ ދިރާސާތަކަށް ބިނާކޮށް ކަނޑައެޅި ގަސްތަކެއް ކަމަށެވެ. އޭގެ ތެރޭގައި މާލޭގައި އާއްމުކޮށް ހެދޭ، އެހެން ނަމަވެސް މިހާރު ނެތިދެމުން އަންނަ ނުވަތަ މަދުވެފައިވާ ގަސްތައް ގެނައުމަށް ހާއްސަ ސަމާލުކަމެއް ބެހެއްޓި ކަމަށް އޭނާ ވިދާޅުވި އެވެ.\nމުޅި ރާއްޖެ ފެހި ކުރުމަކީ ރައީސް އިބްރާހިމް މުހައްމަދު ސޯލިހު އެ މަނިކުފާނުގެ ވެރިކަމުގެ ފުރަތަމަ 100 ދުވަހު ފުރިހަމަ ކުރަން ކަނޑައަޅާފައިވާ ވައުދެކެވެ. އޭގެ ތެރޭގައި ގަސް އިންދުމުުގެ ހަރަކާތެއް މިދިޔަ މަހު ވަނީ ފަށައިފަ އެވެ.\nއިތުރު ލިޔުންތައް މާލެ ސިޓީ ކައުންސިލް އެންވަޔަރްމެންޓް މިނިސްޓްރީ މާލޭގެ މޭޔަރު ޝިފާ މުހައްމަދު ބޮޑުތަކުރުފާނުމަގު މިނިސްޓަރު ޑރ. ހުސެއިން ރަޝީދު ހަސަން މާލެ


Hithadhoo Regional Hospitalugai furathama faharah hulhu badhalukurumuge operationeh kohfi\nހިތަދޫ ރީޖަނަލް ހޮސްޕިޓަލްގައި ފުރަތަމަ ފަހަރަށް ހުޅު ބަދަލުކުރުމުގެ އޮޕަރޭޝަންކޮށްފި\n30 އޮކްޓޯބަރ 20182years ago\nއައްޑޫސިޓީގެ ހިތަދޫ ރީޖަނަލް ހޮސްޕިޓަލްގައި، ފުރަތަމަ ފަހަރަށް ކަކުލުހުޅު ބަދަލުކުރުމުގެ އޮޕަރޭޝަނެއް 2018، އޮކްޓޯބަރ 29 ގައި ކޮށްފިއެވެ. މިއީ މާލެ ފިޔަވައި ރާއްޖޭގެ އެހެން ރަށެއްގައި މި މި އޮޕަރޭޝަން ކުރި ފުރަތަމަ ފަހަރެވެ.\n60 އަހަރުގެ އަންހެނެއްގެ ކަކުލުހުޅު ބަދަލުކުރުމުގެ މި އޮޕަރޭޝަން ކުރެއްވީ، އައްޑުއަށް ނިސްބަތްވާ ޑޮކްޓަރުންގެ ޓީމަކުންނެވެ. މި ޓީމްގެ އިސްބޭފުޅަކަށް ހުންނެވީ، ރާއްޖޭގައި ކަކުލު ހުޅު ބަދަލުކުރުމުގެ ދެހާހަށްވުރެ ގިނަ އޮޕަރޭޝަންކޮށްފައިވާ އައި.ޖީ.އެމް.އެޗްގެ ކަށީގެ ޑިޕާޓްމެންޓްގެ ހެޑް އަދި ކަށީގެ ހާއްސަ ޑޮކްޓަރު ޑރ. އަލީ މުޒްނީއެވެ. ދެން މިޓީމްގައި ހިމެނެނީ ރާއްޖޭގެ ފުރަތަމަ ކަށީގެ ޑޮކްޓަރު މުހައްމަދު ހަބީބުގެ އިތުރުން ޑރ. ހުސައިން ފައިސަލް އެވެ. މީގެ އިތުރުން އައިޖީއެމްއެޗްގައި ޕިޒިކަލް ރިހެބިލިޓޭޝަން ސްޕެޝަލިސްޓު ޢަބްދުﷲ ރާފިއު އާއި އައިޖީއެމްއެޗްގެ3ނަރުހަކު ބައިވެރިވިއެވެ.\n" މާލެ ނުގޮސް، ރަށްރަށުގައި ހުރެގެން މިފަދަ އޮޕަރޭޝަންތައް ކުރަން ފެށުމުން ރައްޔިތުންނަށް ވަރަށް ބޮޑަށް ލުއި ފަސޭހަ ވެގެންދާނެ." އައްޑޫގައި ކުރި ކާމިޔާބު އޮޕަރޭޝަނަށްފަހު މީޑިއާއަށް މައުލޫމާތު ދެއްވަމުން ޑރ. މުޒުނީ ވިދާޅުވިއެވެ.\nމިއަދު އޮޕަރޭޝަން ކުރި އަންހެން މީހާގެ ދެ ފައިގެ ކަކުލު ހުޅު ވެސް ބަދަލު ކުރަން ޖެހޭ އިރު ދެ ވަނަ ފައިގެ އޮޕަރޭޝަން ދޮޅު މަހެއްހާ ދުވަހުގެ ތެރޭގައި ހަމަ މި ހޮސްޕިޓަލުގައި ކުރާނެ ކަމަށް މުޒުނީ ވިދާޅުވި އެވެ.\nއާއްމު އޮޕަރޭޝަންތައް ކުރާނެ އާލާތްތައް ރީޖަނަލް ހޮސްޕިޓަލްތަކުގައި ގާއިމު ކޮށްފައިވިއަސް، ހުޅު ބަދަލު ކުރުން ފަދަ ހާއްސަ އޮޕަރޭޝަންތައް ކުރާނީ އެ ކަމަށް ބޭނުން ކުރާ ހާއްސަ ސާމާނު ގެންގޮސްގެން ކަމަށް މުޒުނީ ވިދާޅުވި އެވެ.\nރާއްޖޭގައި ހުޅު ބަދަލުކުރުމުގެ އޮޕަރޭޝަންތައް ކުރަން ފަށާފައިވަނީ މީގެ 13 ވަރަކަށް އަހަރު ކުރިން އިންދިރާގާނދީ މެމޯރިއަލް ހޮސްޕިޓަލް ގައެވެ. ފުރަތަމަ ބޭރުން ޑޮކްޓަރުން ގެނެސްގެން އޮޕަރޭޝަން ކުރި ނަމަވެސް މިހާރު މިއޮޕަރޭޝަންތައް ކުރަނީ ދިވެހި ޑޮކްޓަރުންނެވެ.


Miee Dhinyeygai Dhe hashigandu Gulhifaivaa Enmne Gina Dhuvas Vy Niboo - Vaguthu\nމިއީ ދުނިޔޭގައި ދެ ހަށިގަނޑު ގުޅިފައިވާ އެންމެ ދުވަސްވީ ނިބޫ\nއެމެރިކާގެ އޯހައިއޯ ސިޓޯއަށް އުފަން ނިބޫ ދެބެއިން ކަމަށްވާ ރޮނީ އާއި ޑޮނީ އަކީ އެހެން އެހެންކުދިންނާއި ވަރަށް އާދަޔާއި ހިލާފު ދެކުދިންނެވެ، އެއީ މިދެކުދިންގެ ހަށިގަނޑު ގުޅިފައިވުމުންނެވެ. އެއްހަށިގަނޑެއް ދެބެއިން ހިއްސާ ކުރުމަކީ އެއީ ހަމަ ގައިމުވެސް ފަސޭހަ ކަމަކަށް ނުވާނެއެވެ.\nޑޮނީ އާއި ރޮނީ އުފަންވެފައިވަނީ 1951 ވަނަ އަހަރުއެވެ. އަދި ޖީނިސް ބުކް އޮފް ވޯލްޑް ރެކޯޑްސް އިން ބުނާ ގޮތުގައި މި ދެބެއިންނަކީ ދުނިޔޭގައި ތިބި ހަށިގަނޑު ގުޅިފައިވާ އެންމެ ދުވަސްވީ ނިބޫއެވެ. ޑޮނީ އާއި ރޮނީގެ އުމުރުން މިހާރު 66 އަހަރެވެ.\nމި ދެބެއިންގެ ހަށިގަނޑު ވަކިކުރުމަށް ބޮޑު ހޭދައެއްް ބޭނުންވާއިރު އެ އޮަޕަރޭޝަން އަށް ބެނުންވާ ފައިސާ ހޯދުމަށް މިދެބެއިންގެ އާއިލާއިން ވަނީ ނުކުޅެެދިފައެވެ. ރޮނީ އާއޮ ޑޮނީގެ އާއިލާއިން ފައިސާ ހޯދަމުން ދިޔައީ އެމެރިކާގެ މަގުތަކުގައި ރޯޑް ޝޯވ ތަށް ކުޅެދީގެންނެވެ. އެ ގޮތުން ރޯޑް ސޯވް ޓަކުގައި ނިބޫ ދެބެއިން ބޭނުންކޮށްގެން އެކި ކަންކަން ކުރެއެވެ. އެގޮތަށް ލިބޭ މަދު ފައިސާކޮޅުން ދިރިއުޅުމުގެ ހަރަދުތަށް ބަލަހަށްޓަމުންދާ ރޮނީގެ އާއިލާއަކީ މެދުފަންތީގެ އާއިލާއެވެ.\nބައެއް މަޝްހޫރު ޑަކްޓަރުންނާއި ސައިންސްވެރިން ބުނެފައިވާ ގޮތުގައި އެއްހަށިގަނޑެއްގައި ތިބޭ ދެ ނިބޫއިންގެ ހަށިގަނޑު ވަކި ނުކޮށްފިނަމަ ވަރަށް އަވަހަށް މަރުވެއެއެވެ. ނަމަވެސް ރޮނީ އާއި ޑޮނީ މިހާރު 66 އަހަރު އެގޮތުގައ ދުނިޔޭގައި އުޅެފައިވާއިރު ފުރާނައަށް ނުރައްކާވާ ފަދަ އެއްވެސް ކަމެއް ވެފައެއް ނުވެއެވެ. ނަމަވެސް ދޭތެރެ ދޭތެރެއިން ތަފާތު ކުދި އަދި ފަސޭހައިން ރަނގަޅުވާ ފަދަ ބަލިތަށް ޖެހިފަވެއެވެ.\nރާއްޖެއަށް ކުރި އުފާވެރި ޗުއްޓީ ދަތުރުގެ ނިމުމަކަށްވީ ކުޑަ ދަރިފުޅުގެ ކުއްލި މަރު\nއޭޕްރީލް 10, 2018 17:34\nމާތްﷲ ގެ ކުޅަދުންވަންތަކަން ނިކަން ދެކިބަލަ..\nއޭޕްރީލް 10, 2018 17:37\nދެކުދިން އެކަމަކު 66އަހަރު.\nއޭޕްރީލް 11, 2018 22:03


Mac | Mihaaru\nAugust 04, 2020 1\nއެންވީޑިއާ އިން އާމް ގަންނަނީ\nއެންވީޑިއާ އަކީ އެމެރިކާގެ ކުންފުންޏެކެވެ. މައިގަނޑު މަސައްކަތަކީ "ގްރެފިކްސް ޗިޕް" ޑިޒައިންކުރުމެވެ. ގޭމިން މެޝިންތަކަށާއި ބާރުގަދަ ކޮމްޕިއުޓަރުތަކަށް އަދި ލެޕްޓޮޕްތަކަށެވެ. މި ނޫނަސް ޓެކްނޮލޮޖީއާ ގުޅުން ހުރި ހާޑްވެއާ އާއި ސޮފްޓްވެއާގެ މަސައްކަތްތައް، އެންވީޑިއާ އިން ކުރެ އެވެ.\nއެޕަލް އިން އިންޓެލް ޗިޕްތައް ދޫކޮށްލަނީ\nއެޕަލް މެކް ކޮމްޕިއުޓަރުތަކުގައި މިހާރު ބޭނުންކުރަނީ އިންޓެލް ޗިޕްތަކެވެ. ނަމަވެސް، އިންޓެލް ޗިޕްތައް ދޫކޮށް އެޕަލް އިން އޭއެމްޑީ ޗިޕްތަކަށް ބަދަލުވާން އުޅޭ ނިޝާންތަކެއް އެބަ ފެނެ އެވެ.\nފޭސްބުކުން އޮޕަރޭޓިން ސިސްޓަމެއް އުފައްދަނީ\nފޭސްބުކުން އޮޕަރޭޓިން ސިސްޓަމެއް އުފައްދަނީ އެވެ. ބޭނުމެއް ކަމަށް ބުނަނީ، ވާދަވެރިންނަށް އިތުބާރުކުރެވެން ނެތީ ކަމަށެވެ. ވާދަވެރި އޮޕަރޭޓިން ސިސްޓަމްތަކުގައި، ފޭސްބުކް އެޕްލިކޭޝަންތަކަށް ބޭނުންވާ "ފީޗާ"ތައް ނެތީ ކަމަށެވެ. ފޭސްބުކަށް ޚާއްސަ ވަކި ވަކި ފީޗާތައް، ވާދަވެރިންގެ އޮޕަރޭޓިން ސިސްޓަމްތަކުގައި ހިމެނުމަކީ، ވާދަވެރިންނަށް...\nއައިފޯނުގެ ސައިޒު ބޮޑުކޮށް، ދެ ސިމް ލެއްވޭ ގޮތް ހަދައިފި\nއެޕަލްގެ އުފެއްދުންތައް ދައްކާލަން ކޮންމެ އަހަރަކު ބާއްވާ ހާއްސަ އިވެންޓްގައި އަބަދުވެސް އެންމެ ބޮޑު ސަމާލުކަމެއް ލިބެނީ އައިފޯނަށެވެ. އެހެންވެ، މި ހަފުލާ ފެށުމުގެ ކުރިން ވެސް އެންމެ ބޮޑަށް ވާހަކަ ދެކެވިފައި ވަނީ އައިފޯނަށް އަންނާނެ ބަދަލުތަކާ ބެހޭ ގޮތުންނެވެ.\nމެކްބުކް ކީބޯޑްތަކުގައި މައްސަލަތަކެއް\nމެކްބުކް އަދި މެކްބުކް ޕްރޯގެ ކީބޯޑްތައް އެހާ ބޮޑަށް ތުނިކުރުން ރަނގަޅު ނޫން ކަމަށް ބުނެ ދެކެވުނު ވާހަކަތައް އެޕަލް އިން ގަބޫލުކޮށްފި އެވެ. އެޕަލް އިން ބުނި ގޮތުގައި، މެކްބުކް އަދި މެކްބުކް ޕްރޯގެ ބައެއް މޮޑެލްތަކުގެ ކީބޯޑުތައް، މަސައްކަތްކުރަންޖެހޭ ގޮތަށް މަސައްކަތެއް ނުކުރެ އެވެ.\nއެޕަލް އެޕްތައް ގަތުމުގެ ކުރިން އަޖުމަބަލަނީ\nއެއްޗެއް ގަތުމުގެ ކުރިން އަޖުމަބެލުމަށް ނުވަތަ ރަހަބެލުމަށް ފުރުސަތުދިނުމަކީ ވިޔަފާރިވެރިން ކުރާ ކަމެކެވެ. އެ ގޮތުގައި ގިނަ ފަހަރު އެ އެއްޗެއް ވިކޭ ގޮތްވެ އެވެ.\nއައިއޯއެސް އެޕްތައް މެކްއޯއެސް އަށް ޕޯޓްކުރަނީ\nއައިފޯން އަދި އައިޕެޑްގައި ބޭނުންކުރަން އުފައްދާ އެޕްތައް، މެކް ކޮމްޕިއުޓަރުތަކުގައި ބޭނުންކުރެވޭ ގޮތް ހަދާނެ ކަމަށް އެޕަލް އިން ބުނެފި އެވެ. މެކްއޯއެސް އަށް މި ފީޗާ ގެނެސް މުޅިން...\nއެޕަލް ޑިވެލޮޕާސް ކޮންފަރެންސްގެ އުސްއަލިތައް\nއެޕަލްގެ އުފެއްދުންތަކަށް ލޯބިކުރާ ފަރާތްތަކަށް އިއްޔެ ރެއަކީ ބޮޑު ރެއެކެވެ. ކެލިފޯނިއާގެ ސެން ހޯސޭ ކޮންވެންޝަން ސެންޓަރުގައި 6،000 މީހުންގެ ކުރިމަތީގައި، އައިފޯނާއި، މެކްބުކާއި...\nމެކްއޯއެސް އަދި އައިއޯއެސް އެކެއް ނުވާނެ: އެޕަލް\nމެކްއޯއެސް އަދި އައިއޯއެސް އެކަތިގަނޑަކަށް ހަދައި އެއީ އެއް އޮޕަރޭޓިން ސިސްޓަމެއް ގޮތުގައި ބޭނުންނުކުރާނެ ކަމަށް އެޕަލް އިން ބުނެފި އެވެ. ދެ އޮޕަރޭޓިން ސިސްޓަމް އެކުލަވައި، އެޕަލްގެ ކޮމްޕިއުޓަރުގައި އަދި އައިފޯނުގައި ބޭނުންކުރެވޭ ގޮތް ހެދުމަކީ ބައެއްގެ ފިކުރީ މުއްސަނދިކަމެއް ނަމަވެސް، އެ އުފެއްދުންތައް ބޭނުންކުރާ މީހުންނަށް...\nމެކްއޯއެސް މުޅިން 64-ބިޓް އަށް ބަދަލުކުރަނީ\nއެޕަލް ވޯލްޑްވައިޑް ޑިވެލޮޕާސް ކޮންފަރެންސް 2017 ގައި މި ވާހަކަތައް ވަނީ ދައްކާފަ އެވެ. މެކިންޓޮޝް ކޮމްޕިއުޓަރުތަކުގެ އޮޕަރޭޓިން ސިސްޓަމް، "މޮކްއޯއެސް"، މުޅިން 64-ބިޓަށް ބަދަލުކުރާ ވާހަކަ އެވެ. ކުރަން ހުރި މަސައްކަތްތަކާ ގުޅޭ ގޮތުން ޑިވެލޮޕަރުންނާ މަޝްވަރާކޮށް ވަނީ މައުލޫމާތު ވެސް ދީފަ އެވެ.\nމިފަހަރު އައިފޯނުގެ ނަމަށް ބަދަލެއް އަތުވެދާނެ\nއައިފޯން 8 އާ ބެހޭ ގޮތުން ދެކެވޭ ވާހަކައެއް އަޑުއަހާލަމާ ހިނގާށެވެ. އެ ވާހަކަތައް ފަހުން ކޮންމެ ގޮތަކަށް ބަދަލުވެގެން ދިޔަ ނަމަވެސް މައްސަލައެއް ނެތެވެ. އައިފޯނު 8 މާކެޓަށް ނެރުމުން އޭގެ ހަގީގަތް އެނގި، މުޅިން ސާފުވާނެ އެވެ.


Villingili-Kooddoo bridge dhiraasaa anehkaves budget koffi | #Huvadhoo\nވިލިނގިލި-ކޫއްޑޫ ބްރިޖުގެ ދިރާސާ އަނެއްކާވެސް ބަޖެޓްކޮށްފި\nގއ. ވިލިނގިއްޔާއި ގއ. ކުއްޑޫ ގުޅާލުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހު ވެވަޑައިގެންނެވި ވައުދާ އެއްގޮތަށް ދެ ރަށް ގުޅާލުމަށް ބްރިޖު އެޅުމާ ގުޅޭ ގޮތުން ދިރާސާ ކުރުމަށް އަންނަ އަހަރުގެ ބަޖެޓުގައި އަނެއްކާވެސް ބަޖެޓްކޮށްފިއެވެ.\nކަނޑު ހުރަސްކޮށް ވިލިނގިއްޔާއި ކޫއްޑޫ ގުޅާލުމަށް ރައީސް ސޯލިހު ވެވަޑައިގެންނެވި ވައުދާ އެއްގޮތަށް މިއަހަރުގެ ބަޖެޓުގައި ވެސް އެ ދިރާސާ ކުރުމަށް ބަޖެޓްކޮށްފައިވެއެވެ. ނަމަވެސް އެ މަސައްކަތް ކުރިއަށް ގެންގޮސްފައެއް ނުވެއެވެ.\nއަންނަ އަހަރަށް ލަފާކޮށް، މަޖިލީހަށް ހުށަހަޅާފައިވާ ބަޖެޓުގައި ބުނެފައިވާ ގޮތުން ވިލިނގިލި-ކުއްޑޫ ބްރިޖުގެ ދިރާސާ ހެދުމަށް އެއް މިލިއަން ރުފިޔާ ބަޖެޓްކޮށްފައިވެއެވެ. އަދި އެ މައްސައްކަތް ވަނީ ޕްރީޓެންޑަރިންގ މަރުހަލާގައި ކަމަށް ވެސް ބަޖެޓް ފޮތުގައި ބުނެފައިވެއެވެ.\nފަސް މިނެޓަށް ވުރެ ވެސް އަވަހަށް ވިލިނގިލިން ފުރައިގެން ދެވޭ ކޫއްޑޫއަކީ މަސްފެކްޓްރީއަކާއި އެއާޕޯޓަކާއި ރިސޯޓެއް ވެސް ހިންގަމުންދާ ރަށެކެވެ. ވިލިނގިލީ ގިނަ ބަޔަކު ކުއްޑޫގައި ވަޒީފާ އަދާކުރެއެވެ. އެ ދެ ރަށުގެ މެދުގައި ބްރިޖު އަޅައިފިނަމަ، ވިޔަފާރި އާއި އިގްތިސާދީ ގޮތުން ދެ ރަށަށް ވެސް ކުރިއެރުން އަންނާނެއެވެ.\nދެހާސްއަށާރަ ވަނަ އަހަރުގެ ރިޔާސީ ކެމްޕެއިންގައި ވިލިނގިއްޔަށް ވަޑައިގެން ރައީސް ސޯލިހު ވިދާޅުވީ އެމަނިކުފާނުގެ ވެރިކަމުގައި ކޫއްޑޫ އާއި ވިލިނގިލި ގުޅާލެވިގެންދާނެ ކަމަށެވެ.\nވިލިނގިއްޔާއި ކޫއްޑޫ ގުޅުވާލުމަކީ އެހާ ބޮޑު ޚަރަދެއް ދާނެ ކަމެއް ނޫން. އިރާދަ ކުރެއްވިއްޔާ އަޅުގަނޑުމެންގެ ވެރިކަމުގައި އެކަން ތިބޭފުޅުންނަށް ފެނިގެންދާނެ\nރައީސް ސޯލިހު އެ ވައުދުވެވަޑައިގެންނެވީ 2018 ވަނަ އަހަރުގެ ސެޕްޓެމްބަރު މަހުގެ ދެ ވަނަ ދުވަހުގެ ރޭ ވިލިނގިލީގައި ބޭއްވި ކެމްޕެއިން ޖަލްސާއެއްގައެވެ.


Seychelles ge Raees ge Haahsa Mandhoobu Raeesuljumhooriyyage Arihah Ikhthiraam ge Ziyaaratheh Kurahvaifi – Iru\nސީޝެލްސްގެ ރައީސްގެ ޚާއްޞަ މަންދޫބު ރައީސުލްޖުމްހޫރިއްޔާގެ އަރިހަށް އިޙްތިރާމުގެ ޒިޔާރަތެއް ކުރައްވައިފި\nލަހޫ· 15 ޖުލައި 2019\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްގެ އަރިހަށް ސީޝެލްސްގެ ރައީސް ހިޒްއެކްސެލެންސީ ޑެނީ ފޯރގެ ޚާއްޞަ މަންދޫބު މިސްޓަރ މުޙައްމަދު އަފީފް، އިޙްތިރާމުގެ ޒިޔާރަތެއް މިއަދު ކުރައްވައިފިއެވެ.\nރައީސް އޮފީހުން ބުނީ، މިއަދު ހެނދުނު ރައީސުލްޖުމްހޫރިއްޔާގެ އޮފީހުގައި އޮތް މި ބައްދަލުކޮށްލެއްވުމުގައި ރައީސުލްޖުމްހޫރިއްޔާ ވަނީ މިސްޓަރ މުޙައްމަދު އަފީފް ރާއްޖެ ވަޑައިގެންވެވިކަމަށްޓަކައި ޝުކުރުއަދާކުރައްވައި، މަރުޙަބާ ވިދާޅުވެފައެވެ. އަދި ރާއްޖެއާއި ސީޝެލްސްއާއި ދެމެދުގައި އޮތް ދޭދޭ ގުޅުން އިތުރަށް ބަދަހިކުރުމާ ގުޅޭގޮތުން ރައީސުލްޖުމްހޫރިއްޔާ ވަނީ މަޝްވަރާކުރައްވައިފައެވެ.\nސީޝެލްސްގެ ރައީސްގެ ޚާއްޞަ މަންދޫބު، އަފީފުގެ މިދަތުރުފުޅުގައި ސީޝެލްސްގެ ރައީސް ހިޒްއެކްސެލެންސީ ޑެނީ ފޯރގެ ސިޓީފުޅެއް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙަށް އެރުވިއެވެ. މިބައްދަލު ކުރެއްވުމުގައި ރައީސުލްޖުމްހޫރިއްޔާވަނީ ސީޝެލްސްގެ ރައީސަށާއި ރައްޔިތުންނަށް ހެޔޮއެދުންތައް ރައްދުކޮށްދެއްވުމަށް އެދިވަޑައިގެންފައެވެ.\nމިއަދުގެ ބައްދަލުކުރެއްވުމުގައި ދެ ބޭފުޅުން ވަނީ ރާއްޖެއާ ސީޝެލްއަކީ ކުޑަ ޖަޒީރާ ދެ ޤައުމުކަމަށްވާތީ ދެޤައުމުގައި ހުރި ބައެއް ކަންކަމަކީ ވަރަށް އެއްގޮތް ކަންތައްތަކެއްކަން ފާހަގަ ކުރައްވާފައެވެ. އެހެންކަމުން އެފަދަ ދާއިރާތަކުން އެއް ޤައުމުން އަނެއްޤައުމަށް އެއްބާރުލުން އިތުރުކުރުމާ ގުޅޭ ގޮތުން ދެބޭފުޅުން މަޝްވަރާ ކުރެއްވިއެވެ. އަފީފުގެ ވާހަކަފުޅުގައި ރާއްޖޭގެ ލީޑަރޝިޕަށް މިހާރު އައިސްފައިވާ އެދެވޭ ބަދަލު ފާހަގަކުރައްވައި ރާއްޖޭގެ މިހާރުގެ ލީޑަރޝިޕާއެކު ދެޤައުމުގެ ގުޅުން އިތުރަށް ބަދަހިކުރަން ސީޝެލްސުން ބޭނުންވާކަން ހާމަކުރެއްވިއެވެ. އަދި ސީޝެލްސުން ކަނޑުގެ ނަފާ ހޯދުމުގައި އިސްކަންދެނީ ދެމެހެއްޓެނިވި އުސޫލުތަކަށް ކަންކަން ކުރުމުގެ މައްޗަށްކަމުގައި އަފީފު ވިދާޅުވިއެވެ.\nބީއެމްއެލް އިން ޕަރސަނަލް އަދި ހައުސިން ލޯންތަކުގެ އިންޓްރެސްޓް ރޭޓް ކުޑަކޮށްފި\nރައީސުލްޖުމްހޫރިއްޔާގެ ވާހަކަފުޅުގައި އިޤްތިޞާދީ މަސައްކަތްތަކާއި ދިރިއުޅުމަށް ކުރާ މަސައްކަތްތަކުގައި އިންޑިޔާ ކަނޑަށް ބަރޯސާވެފައިވާ މިންވަރު ފާހަގަކުރައްވައި އިންޑިޔާކަނޑުގައި ސަލާމަތާއި ހަމަޖެހުން ޤާއިމުވެފައި އޮތުމަށް އެދިވަޑައިގަންނަވާކަމުގައި ހާމަކުރެއްވިއެވެ. އަދި އިންޑިއަން އޯޝަން އައިލެންޑް ގޭމްސް 2023 ވަނަ އަހަރު ރާއްޖޭގައި ބޭއްވުމަށް ރާއްޖެއިން ކުރަމުންދާ މަސައްކަތަށް ސީޝެލްސްގެ ތާއީދު ލިބޭނެކަމަށް އުންމީދު ކުރައްވާކަމުގައި ރައީސް ވިދާޅުވިއެވެ.


Mi Mahuge Mihaathanah 55,000 Ahvure Gina Fathuruverin Raajje Ah Ziyaarai Koffi - Vaguthu\nމި މަހުގެ މިހާތަނަށް 55،000 އަށް ވުރެ ގިނަ ފަތުރުވެރިން ރާއްޖެ ޒިޔާރަތް ކޮށްފައިވާ ކަމަށް ޓޫރިޒަމް މިނިސްޓްރީން ވިދާޅުވެއްޖެ އެވެ.\nޓޫރިޒަމް މިނިސްޓްރީން މިއަދު އާންމު ކޮށްފައިވާ ތަފާސް ހިސާބުތަކުން ދައްކާގޮތުގައި މި މަސް ފެށިގެން އިއްޔެ އާއި ހަމައަށް ރާއްޖެއަށް 55،641 ފަތުރުވެރިން ވަނީ ޒިޔާރަތް ކޮށްފައެވެ. ތަފާސް ހިސާބުތަކުން ދައްކާ ގޮތުގައި އިއްޔެ ރާއްޖެ ޒިޔާރަތް ކޮށްފައިވަނީ 2،698 ފަތުރުވެރިންނެވެ. އެންމެ ގިނައިން މިމަހުގައި ފަތުރުވެރިން އައިސްފައިވަނީ މި މަހުގެ 14 ވަނަ ދުވަހުއެވެ. އެދުވަހު ރާއްޖެއަށް 4،856 ފަތުރުވެރިން ވަނީ ޒިޔާރަތް ކޮށްފައެވެ.\nތަފާސް ހިސާބުތައް ދައްކާ ގޮތުގައި މި އަހަރު ފެށިގެން މިހާތަނަށް ރާއްޖެއަށް ޒިޔާރަތް ކުރި ފަތުރުވެރިންގެ އަދަދު ވަނީ 147،744 އަރާފައެވެ.\nމިއަހަރުގެ މިހާތަނަށް އެންމެ ގިނަ ފަތުރުވެރިން އައިސްފައިވަނީ ރަޝިއާއިންނެވެ. އެގައުމުން 32،970 ފަތުރުވެރިން ރާއްޖެއަށް އައިސްފައިވާއިރު، ދެވަނަ އަށް އެންމެ ގިނަ ފަތުރުވެރިން އައިސްފައިވަނީ އިންޑިއާއިންނެވެ. އެގައުމުން 32،019 ފަތުރުވެރިން ވަނީ ރާއްޖެއަށް އައިސްފައެވެ.\nރާއްޖޭގައި މިހާރު އަންނަނީ 643 ޓޫރިސްޓު ފެެސިލިޓީއެއްގައި 43،990 އެނދު އޮޕަރޭޓުކުރަމުންނެވެެ. އޭގެ ތެރޭގައި 145 ރިސޯޓަކާއި، 11 ހޮޓެލަކާއި، 136 ސަފާރީއެއް އަދި 351 ގެސްޓުހައުސް އެއް ހިންގަމުން އަންނަކަން ފާހަގަކޮށްލެެވެއެވެ.\nފެބުރުއަރީ 18, 2021 21:31\nކޮވިޑް ހިފައިގެން އައި މީހުންދޯ ؟؟\nދިވެހިން ހަށިތައް ނުރައްކަލައް އެއްލާލީ ޑޮލަރުގެ ދަހިވެތިކަމްގަ..\nމި ސަރުކާރަކީ ނުބައި ނުލަފާ، ރައްޔިތުން ފެލަން އުޅޭ ސަރުކަރެއް\nފެބުރުއަރީ 19, 2021 00:21\nނޫން.. ނޫން!! ފަތުރުވެރިންގެ ފަރާތުން ކޮވިޑް ނުފެތުރޭނެ. މިހާތަނަށްވެސް ރިޒޯޓްތަކުގައި ކޮވިޑްގެ ކްލަސްޓަތައް ގިނަވީ މުވައްޒަފުންގެ މެދުގައި ބަލިފެތުރިގެން. އެތްގޮތަކަށްވެސް އެއީ ފަތުރުވެރިންގެ ފަރާތުން ވާކަމެއްނޫން.


ތަޢާރަފް - ހައްދުންމަތީ މުންޑޫ ކައުންސިލް\nހައްދުންމަތީ ނުވަތަ ލ. މުންޑޫއަކީ، ލ. އަތޮޅުގެ ރަށްތަކުގެތެރެއިން ހަތަރުވަނަ ރަށެވެ. މިރަށަށް ދީފައިވާ އަކުރަކީ، 4-0 އެވެ. ރަށް އޮތް ޕޮޒިޝަނަކީ، މިއަތޮޅު ވެރިކަންކުރާރަށް، ފޮނަދޫގެ ހުޅަނގު އުތުރުގައި ލެޓިޓިއުޑުން 45 00. 02 ހުޅަނގު އަދި ލޮންޖިޓިއުޑުން 00. 32 73 އިރުގައިވާ ރަށެކެވެ. ރަށުގެ ބޮޑުމިނަކީ، 19.7 ހެކްޓަރެވެ. މިރަށުން މީހުން ދިރިއުޅުމަށް 104 ގޯތި މިހާރުވަނީ ދޫކޮށްފައެވެ. އޭގެތެރެއިން 49 ގޯތީގައި މީހުން ދިރިއުޅެމުން ގެންދާއިރު ތަފާތު ސަބަބުތަކާހެދި 55 ގޯތީގައި މީހުން ދިރިއެއްނޫޅެއެވެ.\nމިރަށަކީ 2004 ވަނަ އަހަރުގެ ސުނާމީ ކާރިޘާއާއި ގުޅިގެން ކަމަށްބުނެ މިރަށުގެ ބައެއްމީހުން މިއަތޮޅު ގަމަށް ބަދަލުވި ރަށެއް ނަމަވެސް، އޭގެތެރެއިން ބައެއްމީހުން އެނބުރި މިރަށަށް ބަދަލުވެފައިވާ ރަށެކެވެ. 2021 ވަނަ އަހަރުގެ އޮކްޓޯބަރމަހުގެ ނިޔަލަށް ރަށުގެ އާބާދީއަކީ، 321 އެވެ. އެއީ، 164 ފިރިހެނުންނާއި، 157 އަންހެނުންނެވެ.\nރަށުގައި ގްރޭޑް 10 އަށް ކިޔަވައި ދިނުމާއި، މިރަށުގައި ރަނގަޅުފެންވަރުގެ ޞިއްޙީ ޚިދުމަތް ފޯރުކޮށްދިނުމަށް ޞިއްޙީމަރުކަޒެއްގެ ނަމުގައި ރަނގަޅު އިމާރާތެއް ހުރެއެވެ. އަދި އެތަނުން ޑަކްޓަރެއްގެ ޚިދުމަތާއި، ތަމްރީން ވެފައިވާ ނަރުހެއްގެ ޚިދުމަތް ލިބެން ހުރެއެވެ.\nމިރަށުގައި އާސަންދަ ޑަކްޓަރީބޭސް ދިނުމަށް އެސްޓީއޯގެބޭސް ވިއްކާނެ، ރައްޔިތުންގެ އިމާރާތެއް އަގުނުލިބޭގޮތައް އެސްޓީއޯއަށް ދޫކޮށްފައިވެއެވެ. މިވަސީލަތްތައް ލިބުމުގެ މަގު މިރަށުގައި ޤާއިމުވެފައި ހުރި ނަމަވެސް އެތަންތަނުން ރައްޔިތުންނަށް ލިބެންޖެހޭ ޚިދުމަތް އެކަށީގެންވާ ގޮތެއްގައި ނުލިބޭކަން ފާހަގަ ކުރަމެވެ.\nމިރަށުގެ ރައްޔިތުން ޢާމްދަނީ ހޯދުމަށްކުރާ މައިގަނޑު މަސައްކަތަކީ ސަރުކާރުގެ ވަޒީފާއަދާކުރުމާއި، ކޮންމެވެސް މިންވަރަކަށް ދަނޑުވެރިކަމުގެ މަސައްކަތްވެސް ކުރެއެވެ. ރަށުގައި ކޯޓެއްގެ ސެކްޝަނެއް ހުންނައިރު، ސަރުކާރުގެ ސިޔާސަތު ހަމަޖެހިފައިވާގޮތުން އާބާދީއަށްބަލާ، އެތަނުގައި ޚިދުމަތްކުރުމަށް ދާއިމީ މެޖިސްޓްރޭޓަކު ނެތުމުން ކޯޓު ޙަވާލުވެ ތިއްބަވަނީ، އަތޮޅުގެ އެހެން ރަށްރަށުގެ މެޖިސްޓްރޭޓުންނެވެ.\nމިރަށުގައި އަމާން ވެއްޓެއް، ޤާއިމުކުރުމަށް ކުރާ މަސައްކަތުގެ ތެރެއިން، ރަށުގެ ރައްޔިތުންނަށް ފުލުހުންގެ ޚިދުމަތް ފޯރުކޮށްދިނުމަށް މަސައްކަތް ކުރެވުނު ނަމަވެސް، މިހާތަނަށް އެ ޚިދުމަތް ރަށުގައި ޤާއިމުކުރެވިފައެއްނުވެއެވެ.\nމިރަށުގައި ޒުވާނުން ފުޓްބޯޅަ ކުޅުމަށް ވަށާ ފާރު4ފޫޓަށް ރާނާފައިވާ އެކަށޭނަ، ފުޓްބޯޅަދަނޑެއް ހަދާފައި އޮވެއެވެ. އަދި އަންހެނުން ވޮލީކުޅުމަށާއި، އަދި ބެޑްމިންޓަން ކުޅުމަށް އައުޓް ޑޯ ވޮލީ ކޯޓަކާއި ބެޑްމިންޓަން ކޯޓެއް މުންޑޫ ކައުންސިލް އިން ހަދާފައިވެއެވެ. އަދި 2019 ވަނަ އަހަރު މުންޑޫގައި ޒަމާނީ ފެންވަރުގެ ފުޓްސަލް ދަނޑެއް ގާއިމް ކުރެވިފައިވެއެވެ.\nރަށަށް ލަފާފުރުމަށް 200×300 ފޫޓްގެ ބަނދަރެއް 2008 ވަނަ އަހަރު ސަރުކާރުން ހަދާފައި ވީނަމަވެސް ސަރުކާރު ބަދަލުވުމާ ގުޅިގެން ބަނދަރުގެ މަސައްކަތް ހުއްޓާލާފައިވާތީ ބަނދަރާ ނެރު ބޭނުންކުރުމަށް ވަނީ ދަތިތަކާ ކުރިމަތި ވެފައެވެ، އަދި ބަނދަރު ހިމެނޭ ރަށުގެ އެއްގަމު ސަރަހައްދަށް ވެލި އަޅާފައި ނުވާތީ އެ ސަރަހައްދުގައި ހިނގާއުޅުންވެސް ވަނީ ދަތިކަމަކަށް ވެފައެވެ. ބަނދަރުގެ ދެކޮޅު ބެޑު ހިމާޔަތް ކުރުމުގެ ގޮތުން އެއްވެސް މަސައްކަތެއް ކޮށްފައި ނުވާތީ ބަނދަރުގެ ދެކޮޅުގެ ބެޑުގެ ވެލިގަނޑު ވަރަށް ބޮޑަށްގިރަމުންދާތި އެ ތަން ހިމާއަތް ކުރުމަށާއި، ބަނދަރާއި ނެރު ތިލަވެ ދަތުރު ފަތުރު ކުރަން ވަނީ އުނދަގޫ ވެފައެވެ، އަދި މުންޑޫ އަކީ ލ. އަތޮޅުގެ އެތެރެވަރީއަށް ވަންނަ ކަނޑުއޮޅި މަތީގެ ރަށެއްކަމުންނާއި ފެނުގެ ޚިދުމަތް ބަނދަރުން ހިލޭ ލިބެމުންދާ ރަށަކަށް ވުމާއެކު ގިނަ އަދަދެއްގެ ބޮޑަތި އުޅަނދު ތަކާއި، ސަފާރީ ފަދަ އުޅަނދުތަކުން ބަނދަރުގެ ބޭނުން ހިފުމަށް ދަތިވެފައިވާތީ އެކަން ރަނގަޅު ކުރުމަށް ސަރުކާރުގެ ކަމާބެހޭ ފަރާތުގައި ލިއުމުންނާއި، އަނގަބަހުން ދަންނަވާ 2021 ވަނަ އަހަރު ވަނީ ގިނަ މަސައްކަތްތަކެއް ކުރެވިފައެވެ.\nރަށުގައި ރަނގަޅުފެންވަރުގެ އިންޖީނުގެއެއް ޢިމާރާތްކޮށް، 2016 ވަނަ އަހަރުގެ މާރޗްމަހުން ފެށިގެން މިޚިދުމަތް ދެމުން ގެންދަނީ ފެނަކަ ކޯޕަރޭޝަންގެ ފަރާތުންނެވެ. އަދި 2020 ވަނަ އަހަރު މާރޗް މަހުން ފެށިގެން ފެނަކަ އޮފީސް ހިންގުމަށް މި ކައުންސިލްގެ އިމާރާތެއް 02 އަހަރު ދުވަހަށް ވަނީ ކުއްޔަށް ދޫކުރެވިފައެވެ.\nމިރަށުގައި 32×48 ފޫޓްގެ ހުކުރުކުރާ މިސްކިތެއް ހުރެއެވެ. ނަމަވެސް 2004 ވަނަ އަހަރުގެ ސުނާމީ ކާރިޘާގައި މިސްކިތު ވަށާ ފާރުވަނީ މުޅިންވެއްޓިފައެވެ. އެހެންނަމަވެސް 2019 ވަނަ އަހަރުގެ ދައުލަތުގެ އެހީގައި ލ.މުންޑޫ މަސްޖިދުލް އަމާނާތުގެ ވަށާފާރުވަނީ ރޭނިފައެވެ.\nމުންޑޫ އަކީ ކޮންމެވެސް މިންވަރަކަށް ދަނޑު ވެރިކަމުގެ މަސައްކަތް ކުރަމުންދާ ރަށެކެއެވެ. އެގޮތުން މި ކައުންސިލުން4000 ( ހަތަރުހާސް އަކަފޫޓް ) ގެ 17 ދަނޑުބިން ވަނީ މި ރަށުގެ އާންމު ރައްޔިތުންށް ވަނީ ދޫކޮށްފައެވެ. އެ މަސައްކަތުން ހައްދާ ތަކެތި ގޭގައި ބޭނުންކުރުމުގެ އިތުރުން ކޮންމެވެސް ވަރަކަށް އެހެން ފަރާތްތަކަށް ވިއްކައިގެން ޢާމްދަނީ ހޯދައެވެ. ގިނައިން ތަކެތި ހައްދާ އުޅެނީ ރަމަޟާން މަސް ކުރިމަތިވަމުން އަންނައިރުގައިކަން ފާހަގަ ކުރެވެއެވެ. މީގެތެރޭގައި އާންމުކޮށް ހައްދާއުޅެނީ މިރުހާއި،ކަރާ، ކިއުކަންބާ، ބަށި އަދި ބައެއްކަހަލަ މޭވާގެ ބާވަތްތަކެވެ.


މުޅި ރާއްޖެއިން ކޮވިޑް-19އަށް ޕޮޒިޓިވްވި މީހުންގެ ޖުމްލަ އަދަދު ވަނީ 19،162ށް އަރާފައި\nމާލެ ސަރަހައްދުން 94 ކޭސް ފެނިފައިވޭ\n24 ފެބްރުއަރީ 2021 | ބުދަ 22:17\nރޭގަނޑު 6ން ފަތިހު 4ށް އެއްގަމު އުޅަނދު ދުއްވުން މަނާ\nފާއިތުވެދިޔަ 24 ގަޑިއިރު ރާއްޖެއިން ކޮވިޑް-19އަށް ޕޮޒިޓިވްވި މީހުންގެ އަދަދު 124ށް އަރާފައިވާ ކަމަށް އެޗްޕީއޭއިން ބުނެފިއެވެ.\nއެޗްޕީއޭއިން އާންމުކުރި ތަފާސްހިސާބުތައް ދައްކާގޮތުން އަންގާރަ ދުވަހުގެ އިރު އޮއްސި ހަޔަކާ ބުދަ ދުވަހުގެ އިރު އޮއްސި ހަޔަކާ ދެމެދު ނެގި 4،237 ސާމްޕަލްގެ ތެރެއިން 124 މީހުން ވަނީ ކޮވިޑް-19އަށް ޕޮޒިޓިވްވެފައެވެ. އޭގެ ތެރެއިން އެންމެ ގިނަ ކޭސް ފެނިފައި ވަނީ މާލެ ސަރަހައްދުންނެވެ. އެގޮތުން މާލެ ސަރަހައްދުން 94 ކޭސް ފެނިފައިވާއިރު މީހުން ދިރިއުޅޭ ރަށްރަށުން ފެނުނީ ފަސް ކޭސް އެވެ. އަދި ރިސޯޓުތަކުން 15 ކޭސް ރިޕޯޓުކޮށްފައިވެއެވެ.\nމިއާއެކު މުޅި ރާއްޖެއިން ކޮވިޑް-19އަށް ޕޮޒިޓިވްވި މީހުންގެ ޖުމްލަ އަދަދު ވަނީ 19،162ށް އަރާފައެވެ. އޭގެ ތެރެއިން 16،646 މީހުން ރަނގަޅުވެފައިވާއިރު މިވަގުތު ފަރުވާދެމުން އަންނަނީ 2،449 މީހުންނަށެވެ. އޭގެ ތެރެއިން 162 މީހުންނަށް ފަރުވާދެމުން އަންނަނީ އެޑްމިޓްކޮށްގެންނެވެ.\nރާއްޖޭގައި ޕޮޒިޓިވްވާ މީހުންގެ ތެރެއިން ނިސްބަތުން ގިނައީ ޒުވާނުންނެވެ. ޖެނުއަރީ މަހުގެ 10 ވަނަ ދުވަހުން ފެށިގެން ރާއްޖޭގައި ފެންނަ ކޭސްތައް އިތުރުވެ އެ މަހުގެ 23 ވަނަ ދުވަހުން ފެށިގެން ކޭސްތައް ރިޕޯޓް ކުރެވޭ މިންވަރު ވަނީ 100ން މައްޗަށް އަރާފައެވެ. އަދި ކޭސްތައް އިތުރުވެގެން ގޮސްފައިވާ އިރު، އެންމެ ގިނައިން ރިޕޯޓް ކޮށްފައިވަނީ މި މަހުގެ 19 ވަނަ ދުވަހުއެވެ. އެއީ 181 ކޭސްއެވެ. އެޗްއީއޯސީގެ ތަރުޖަމާނު ޑރ. ނަޒްލާ ރަފީގު ވިދާޅުވީ ކޮވިޑްގެ ކޭސްތަކުގެ އަދަދުތައް ހުރީ ސްޓޭބަލް ވަރެއްގައި ކަމަށާއި، ދަށްވަމުން ނުދާ ކަމަށެވެ. އަދި ވިދާޅުވީ ބައްޔަށް ޕޮޒިޓިވްވާ މީހުންގެ ރޭޓް ދަށްވުމަށް ވަގުތުކޮޅެއް ނަގާނެ ކަމަށެވެ.\nޑރ. ނަޒްލާ ވިދާޅުވީ ބަލީގެ ތިން ވަނަ ރާޅާއެކު އަޅާފައިވާ ފިޔަވަޅުތައް އިތުރަށް ހަރުކަށިކުރުމުން ނަތީޖާ ފެންނާނީ ގާތްގަނޑަކަށް ދެތިން ހަފްތާ ފަހުން ކަމަށެވެ. މިވަގުތަށް މަސައްކަތް ކުރަމުން އަންނަނީ ލޮކްޑައުންއަކަށް ނުގޮސް ބަލި ކޮންޓްރޯލްކުރުމަށް ކަމަށާއި، ފިޔަވަޅުތަކުން ވެސް ކޮންޓްރޯލް ނުވެއްޖެ ނަމަ ލޮކްޑައުން އަކަށް ދާން ޖެހިދާނެ ކަމުގެ އިންޒާރު ވެސް އެޗްޕީއޭއިން ދީފައިވެއެވެ.\nމާލޭގެ އިތުރަށް ރިސޯޓުތަކާއި އަތޮޅުތެރޭގައި ވެސް ބަލި ފެތުރެމުން އަންނަ އިރު މިހާރު ވެސް އައްޑޫ ސިޓީއާއި ބައެއް އެހެން ރިސޯޓުތަކުން ވެސް ކޮވިޑް-19ގެ ކްލަސްޓަރތައް ފެނިފައިވެއެވެ.


Porto athun molhuve chelsea hama jehilaifi | Mihaaru\nޕޯޓޯ އަތުން މޮޅުވެ، ޗެލްސީ ހަމަޖެހިލައިފި\nޕޯޓޯ ކޮޅަށް ލަނޑު ޖެހުމަށް ފަހު ޗެލްސީގެ ކުޅުންތެރިން އުފާފާޅުކުރަނީ. -- ފޮޓޯ / ސްކައި\n08 އެޕްރީލް 2021 - 12:48\nޗެމްޕިއަންސް ލީގުގެ ކުއާޓާ ފައިނަލްގެ ފުރަތަމަ ލެގުގައި ރޭ ޕޯޓޯ އަތުން 2-0 އިން ޗެލްސީ ރަށުން ބޭރުގައި މޮޅުވުމުން، އެ ޓީމުގެ ކޯޗު ތޯމަސް ޓުޗެލް އަށް ވަނީ ބޮޑު ހިތްހަމަޖެހުމެއް ލިބިފަ އެވެ.\nޗެލްސީ މި މެޗަށް ނުކުތުމުގެ ކުރިން އިނގިރޭސި ޕްރިމިއާ ލީގުގައި އެންމެ ފަހުން ކުޅުނު މެޗުގައި ވެސްޓް ބްރޮމް އަތުން 5-2 އިން ޗެލްސީ ވަނީ ބަލިވެފަ އެވެ. މިއީ ޓުޗެލްގެ އިރުޝާދުގެ ދަށުން ޗެލްސީ ބަލިވި ފުރަތަމަ މެޗެވެ.\nޕޯޓޯގެ ދަނޑުގައި ރޭ ކުޅުނު މެޗުގައި ޗެލްސީ އަށް ލަނޑު ޖަހައިދިނީ މޭސަން މައުންޓާއި ބެން ޗިލްވެލް އެވެ. މިއީ މި ދެ ކުޅުންތެރިން ޗެމްޕިއަންސް ލީގުގައި ލަނޑު ޖެހި ފުރަތަމަ ފަހަރެވެ.\nމި މެޗުގެ ނަތީޖާއާއެކު، ޗެލްސީ އަށް ވަނީ ހަތް އަހަރުގެ ތެރޭގައި ފުރަތަަމަ ފަހަރަށް ޗެމްޕިއަންސް ލީގުގެ ސެމީ ފައިނަލްގެ ޖާގައެއް ލިބުމުގެ ފުރުސަތު ބޮޑުވެފަ އެވެ.\n"އަހަންނަށް ވަރަށް ބޮޑު ޔަގީންކަމެއް އޮތް މި މެޗުގައި ރަނގަޅު ނަތީޖާއެއް ނެރެވޭނެކަމާމެދު،" ޓުޗެލް ބުންޏެވެ. " އެ މެޗަށް ފަހު (ވެސްޓް ބްރޮމް މެޗު) ކުޅުންތެރިން ރަނގަޅު ކުޅުމެއް ދައްކާނެކަން އަހަންނަށް އެނގޭ."\nޓުޗެލް ބުނީ ވެސްޓް ބްރޮމް އަތުން ބަލިވި މެޗަށް ފަހު، ރޭގެ މެޗުން ޗެލްސީން ހޯދީ ވަރަށް މުހިންމު ނަތީޖާއެއް ކަމަށެވެ. އަދި ޕޯޓޯ ބަލިކުރުމަކީ ފަސޭހަކަމެއް ނޫން ކަމަށް އޭނާ ބުންޏެވެ.\nފުޓްބޯޅަ ޗެލްސީ ޗެމްޕިއަންސް ލީގު\nވެސްޓް ބްރޯމް އަތުން ބަލިވީ ރަތް ކާޑެއް ލިބުނީމަ.. އިރާދަކުރެއްވިޔާ ދެން އޮތް ލެގުން ވެސް ކާމިޔާބު ހޯދައި ފުރިހަމަ މޮޅަކާއި އެކީ ސެމީ އަށް ދަތުރުކުރާނެ\nހަގީގަތުގައި ތިބުނީ އެއްސަބަބު. އަހަންނަށް އެމެޗުގައި ރަތްކާޑަށްފަހު ޓުޗެލް ގެނައި ބަދަލުވެސް ހީވޭ މައްސަލައެއްހެން. ލީޑުގަ އޮވެ އަދި ޑިފެންސް ކުޅުންތެރިން ތިއްބާ އެޓޭކްގަ ރަނގަޅު ކުޅުމެއް ދައްކަމުންދާ ޒިޔެޚް ބޭލުމުގެ ބޭނުމެއް ނެތްހެން ހީވަނީ. މީއަހަންނަށް ފެއްނަ ގޮތް. ދެން އެމީހުންނަކީ މިކަމުގަ ކިޔަވައިގެން ފާސް ނަގައިގެން ތިބި ތަޖުރިބާކާރުން. އިރާދަކުރެއްވިއްޔާ2ވަނަ ލެގުގަވެސް ފުރިހަމަ ކުޅުމެއްދައްކައި ސެމީގެ ޖާގައެއް ޗެލްސީ ހޯދާނެ.\n@އަލިފް ޝީނު ވަރަށް ފުރިހަމަ އެނަލިސިސް އެއް.. ތިއައްވުރެ ވަކި މޮޅުކޮށް ސްޓާ ސްޕޯރޓްސް ގަ ތިބޭ އެނަލިސްޓުންވެސް ނުގެނެސްދޭ. އަދި އަހަންނަށް ޑިސްލައިކް ދިން މެން ޔުނައިޓެޑް ފޭން އަށްވެސް ވަރަށް ވެދުން\nރަތްކާޑު ލިބޭ ހުރިހާ ކްލަބެއް ހަމަ އެހާ ބޮޑު ތަފާތުން ބަލިވޭތަ؟ އަޖައިބެއް.


10 kulhuntherinnaaieku kulhunu miyanmaa raahje ladhugannavaalaifi\n10 ކުޅުންތެރިންނާއިއެކު ކުޅުނު މިޔަންމާ ރާއްޖެ ލަދުގަންނަވާލައިފި\nއޭއެފްސީ ޗެލްންޖް ކަޕްގެ ގުރޫޕް އޭ ގެ ދެވަނަ މެޗުގައި ރާއްޖެ އަދި މިޔަންމާ ކުޅުނު މެޗް 2-3 ގެ ނަތީޖާއަކުން މިޔަންމާ ކާމިޔާބު ކޮށްފި އެވެ.\nރޭ9ޖަހާއިރު ރަސްމީ ދަނޑުގައި ކުޅުނު މިމެޗު ފަށައިގެން ގިނައިރުތަކެއް ނުވަނީސް މިޔަންމާއިން އެފުލުފުލުގައި ރާއްޖޭގެ ގޯލަށް ނުރައްކާތައް ކުރިމަތިކުރަން ފެށި އެވެ. މިހަމަލާތައް ހުޝިޔާރު ކަމާއެކު ދިފާއުކޮށްފައިވަނީ ރާއްޖޭގެ ތަޖުރިބާކާރު ގޯލްކީޕަރު އިމްރާން އެވެ.\nމެޗު ކުރިއަށް ދިޔަވަރަކަށް ރާއްޖޭގެ ކުޅުންވެސް ރަނގަޅުކޮށް ހަމަލާތައް އުފެއްދި އެވެ. މެޗްގެ 22 ވަނަ މިނެޓުގައި މިޔަންމާގެ ތެއިން ޒައުއަށް2ރީނދޫ ކާޑާ އެކީ ރަތްކާޑު ދައްކާ ވަނީ ދަނޑުން ފޮނުވާލާފަ އެވެ. މެޗްގެ ބާކީ އޮތްބައި 10 ކުޅުންތެރިންނާއެކު ކުޅެމުން ދިޔަ މިޔަންމާ ވަނީ 39 ވަނަ މިނެޓުގައި ލަނޑެއް ޖަހާ ލީޑް ނަގައިދީފަ އެވެ. އަދި އޭގެ7ވަރަކަށް މިނެޓު ފަހުން ހާފް ނިމެންދަނިކޮށް ރާއްޖޭގެ ޑިފެންޑަރއަށް ހެދުނު މިސްޓޭކަކުން މިޔަންމާ ކުޅުންތެރިން ލަނޑެއް ޖަހާ ވަނީ ލީޑް ފުޅާ ކޮށްފައެވެ.\nދެވަނަ ހާފްގައި ރާއްޖެ ކުޅެން ނުކުމެ ކުޅުން ރަނގަޅުކުރުމުގެ ނަތީޖާ އަކަށްވީ 55 ވަނަ މިނެޓުގައި އުމައިރު ލަނޑެއް ޖަޙާ ނަތީޖާ 1-2 އަށް ބަދަލުކޮށްލުމެވެ. މިލަނޑަކީ ރާއްޖޭގެ އިތުބާރު ފޯވަޑް އަލީ އަޝްފާގު ޕެނަލްޓީ އޭރިއާއަށްވަދެ ތިރިން ވަރަށް ބަލާލާފައި އުމައިރަށް ދިން ފާހަކުން އުމެއިރު ނިކަން ހަމަޖެހިލާފައި ބާރަށް ބޯޅަ ގޯލުތެރެއަށް ވައްދާލައިގެން ކާމިޔާބު ކުރި ލަނޑެކެވެ. އެއަށްފަހު އަލީ އަޝްފާގުވެސް ވަނީ މިޔަންމާގެ ގޯލަށް ބޯޅަ ވައްދާފަ އެވެ. ނަމަވެސް މި ގޯލުވަނީ އޮފްސައިޑް ލަނޑެއްކަމަށް ލައިންސްމަން ދައްކާ ލަނޑެއް ނޫންކަމަށް ނިންމާފަ އެވެ.\nމެޗް ނިމެން ކައިރި ވީހެން މިޔަންމާ ކުޅުންތެރިން ވަގުތު ބޭކާރު ކުރުމުގެ އެކި ކަންތައްތައްވެސް ވަނީ ކޮށްފަ އެވެ. އެހެންކަމުން ރެފްރީ އިތުރުވަގުތުގެ7މިނެޓު ދެއްވި އެވެ. މި ވަގުތުކޮޅުގައި ރާއްޖެ ޓީމް މިޔަންމާ ހާފްތެރެއަށް ބޮޑަށް ޖެހިލައިގެން އުޅެނިކޮށް ގެއްލުން ބޯޅައިގައި މިޔަންމާ ރަނގަޅު ކައުންޓަރ އެއް ހަދައި ވަނީ ލީޑް 1-3 އަށް ބަދަލުކޮށްލާފަ އެވެ. އޭގެ ފަހުން މާގިނައިރެއް ނުވަނީސް އަޝްފާގު ވަނީ ލަނޑެއް ޖަހައި ފަރަގު ކުޑަކޮށްލާފަ އެވެ.\nމިމެޗް 2-3 އިން މިޔަންމާ ކާމިޔާބުކުރި އިރު އޭގެ ކުރިން ގުރޫޕް އޭގައި ބައްދަލުކުރި މެޗުގައި ފަލަސްތީން ވަނީ އެކެއް ސުމަކުން ކިރްގިސްތާން ބަލިކޮށްފަ އެވެ. ދެން މިޗެލްންޖު ކަޕްގައި ރާއްޖެ ވާދަކުރާނީ 21 ވާ ބުދަދުވަހުގެ ރޭ9ޖަހާއިރު ކިރްގިސްތާނާ އެވެ.


09 ޖެނުއަރީ 2020 - 09:20:41\nބޮޑުކޮޓަރި ތެރެއަށް ނަވްޔާ ދިޔައިރު ސޯފާގައި އިށީނދެގެން ބޮޑުބެ އިނެވެ. އަތުގައި އޮތް ފައިލަށް ބަލަހައްޓައިގެން އިން އިރު ނިތްކުރިމައްޗަށް ރޫ އަރައިފައި ހުއްޓެވެ. ނަވްޔާގެ ހިލަން ވެގެން އަޅައިގެން އިން އައިނުގެ މަތިން ބަލައިލުމަށް ފަހު ފައިލު ބޭއްވިއެވެ. އަދި ހިނިތުންވެލާފައި ކައިރިއަށް އަންނަން އިޝާރާތް ކުރިއެވެ. ބޮޑުބެގެ ކުރިމައްޗަށް ވާ ގޮތަށް ވަކިން ހުރި ސޯފާގައި ނަވްޔާ އިށީނެވެ. ކޮންމެ ވެސް ބޮޑު ވާހަކައެއް ބޮޑުބެ ދައްކަން އުޅޭހެން ހީވެގެން ހާސްވެ ދެ އަތް ދެ އަތާ މޮޑެން ފެށުނެވެ.\nޝަކުވާ (23 ވަނަ ބައި)\nދުރުގައި ނީނދެ ކައިރިއަށް އައުމަށް ބޮޑުބެ ބުނުމުން ނަވްޔާ އިންތަނުން ތެދުވިއެވެ. ބޮޑުބެ އިން ސޯފާގައި އިށީނުމުން ނަވްޔާގެ ބޮލުގައި ބޮޑުބެ ފިރުމައިލިއެވެ. އިރުކޮޅަކު އަނގައިން ނުބުނެ އިނުމުށް ފަހު ވާހަކަދައްކަން ފެށިއެވެ. ބޮޑުބެއަށާއި ނަވްޔާގެ މަންމައަށް ވާރުތައިން ދެ ގޯތި ލިބިފައިވާ ކަމަށާއި އެއްގެއަކީ ނަވްޔާ ކުޑައިރު އުޅުނު ގެ ކަމަށްވާ "ރިވެލި" ކަމަށް ބޮޑުބެ ބުންޏެވެ. އަދި ބޮޑުބެ ބޭނުންވަނީ އެ ގޯތި ނަވްޔާގެ ނަމަށް ބަދަލުކުރަން ކަމަށާއި ބޮޑުބެގެ އެހެން ކުއްޖެކޭ އެއްވަރަށް ބޮޑުބެގެ މުދަލުން ވެސް ނަވްޔާއަށް ލިބޭނެ ގޮތް ހަމަޖައްސާނެ ވާހަކަ ބުންޏެވެ. މުދަލުން ބައެއް ނުލިބުނަސް އެންމެ ރަނގަޅުކަމުގައި ނަވްޔާ ބުނުމުން ބޮޑުބެ ބޯ ހޫރުވައިލިއެވެ. ނަވްޔާއަކީ ދަރިއެއްފަދަ ކުއްޖަކޭ ބުނީ ހިތުގެ އެންމެ އަޑިން ކަމަށާއި ބޮޑުބެއަށް މަޢާފު ކުރިނަމަ އެ ގޮތަށް ރުހެން ބޮޑުބެ އެދުނެވެ. ކާގެއިން ނުކުމެގެން ދިޔަ ޝަމްނާއަށް ބަލައިލަމުން ނަވަޔާ ބޯ ޖަހައިލިއެވެ.\n"ނަވްޔާ ކުރަން ބޭނުންވާ ވަކި ކަމެއް އެބައޮތްތަ؟" ނަވްޔާ ދާން އުޅެން ފެށުމުން އަދި މަޑުކޮށްލަން ބުނެފައި ބޮޑުބެ އެހިއެވެ.\nބޭނުންވާ ކަންތައް ބުނަން ނަވްޔާ ފަސްޖެހުނެވެ. އެއް އިނގިލިން ނޭފަތުގައި ކޮއްޓައިލެވުނީ އެ ވާހަކަ ބުނާނީ ކިހިނެއްބާވައޭ ހިތަށްއަރާފައެވެ، އެ ވަގުތު ބޮޑުބެ ލުއި ހުނުމުގެ އަޑު ނަވްޔާގެ ކަންފަތުގައި ޖެހުނެވެ. ހައިރާންވެފައި ނަވްޔާ ބަލައިލިއިރު ބޮޑުބެ އިނީ ފެންކަޅިވެފައެވެ.\n"ދަރިފުޅުގެ މަންމަ ވެސް ބޭނުންވާ ކަމެއްގެ ވާހަކަ ބުނުމުގެ ކުރިން ތި ގޮތަށް ނޭފަތުގައި ކޮއްޓައިލާނެ." ލޮލުން ފޭބި ކަރުނަ ފޮހެލަމުން ބޮޑުބެ ބުންޏެވެ.\nމަންމަ ބުނެ އުޅުނީ ތެދެކޭ އެ ވަގުތު ނަވްޔާ ހިތަށްއެރިއެވެ. މަންމަދެކެ ބޮޑުބެ ވަރަށް ލޯބިވިއެވެ. މަންމަގެ ކޮންމެ ހަނދާނެއް ބޮޑުބެ ރައްކާކޮށްފައި ވަނީ ހިތުގެ އެންމެ ފުންމިނުގައެވެ.\n"ދެން ބުނެބަލަ ބޭނުންވާ ކަމެއް." އޯގާތެރި ކަމާ އެކު ބޮޑުބެ ބުންޏެވެ.\n"ކިޔަވަން މާލެ ދާން ބޭނުން." މަޑުމަޑުން ނަވްޔާ ބުނެލިއެވެ.\nކިޔަވާ މޮޅު ކުއްޖަކަށް ނަވްޔާ ހެދުމަކީ މަންމަ ދުށް ހުވަފެނެކެވެ. މަންމަ ނިޔާވި ނަމަވެސް މަންމަގެ އެ ހުވަފެން ހަގީގަތަކަށް ހެދުމުގެ އެދުން ނަވްޔާގެ ހިތުގައި އަބަދުވެސް ވިއެވެ. ހާލަތުގެ ސަބަބުން އެ އެދުން ވަޅުޖެހުނު ނަމަވެސް މިއަދު އަނެއްކާ ވެސް ހާލަތު ބަދަލުވެ އެ އުންމީދު ހިތުގައި އާވެއްޖެއެވެ. އެހެންނޫނަސް ހައްޔާނާއި އަޒްކާ ފެންނަ ކޮންމެ ފަހަރަކު އެތައް ހާސް މަރަކުން މަރުވުމަށް ވުރެ މި ތަނާ ދުވަސްކޮޅަކަށް ދުރަށް ގޮސްލުން ރަނގަޚުވާނެ ކަމުގައި ނަވްޔާ ދުއްޓެވެ. މާލެ ގޮސް ކިޔެވުމައިގެން އުޅެން ފެށުމުން ހައްޔާންގެ މަތިން ހަނދާން ނައްތައިލުމަށް ވެސް ފަސޭހަވާނެއެވެ.\nނަވްޔާގެ އެދުމުގެ ވާހަކަ ބުނުމުން އިރުކޮޅަކަށް ނިޒާރު ހިމޭންވިއެވެ. ލޮލުގެ ފިނިކަން ކަމުގައި މިހާރު ނަވްޔާ ވެފައިވާއިރު ނުފެންނަ ހިސާބަށް ދުރަށް ފޮނުވަން ފަސްޖެހެވުނީއެވެ. ނަމަވެސް އެއީ ރަނގަޅު ޚިޔާލެއް ކަމުގައި ނިޒާރަށް ވެސް ޤަބޫލު ކުރެވުނެވެ. އަޒްކާގެ ކައިވެނީގެ ކަންތައް ނިންމާފައި މާލެ ފޮނުވުމުގެ ކަންތައް ހަމަޖައްސައިދޭނަމޭ ބުނުމުން ނަވްޔާގެ މޫނަމައްޗަށް ވެރިވި އުފާވެރިކަން ފެނިފައި ހިތްހަމަޖެހުނެވެ.\nނަވްޔާ ދިޔުމުން ފައިލު ހިފައިގެން ނިޒާރު ކޮޓަރިއަށް ދިޔައެވެ. މޭޒުމަތީގައި ފައިލު ބޭއްވުމަށްފަހު ފާޚާނާއަށް ވަނީ ފެންވަރާ ތާޒާވެލުމަށެވެ. ފާޚާނާއިން ނުކުތް ވަގުތު ވައިސޫރިއެއް ހެން ނަސީމާ އައިސް ވަނެވެ.\n"ޝަމްނާ އެ ބުނީ ތެދެއް؟" ކުރިމައްޗަށް ހުއްޓިފައި ދެ އުކުޅުގައި އަތް ވިއްދާފައި ނަސީމާ އެހިއެވެ.\n"ކޮން ކަމެއްގެ ވާހަކަ ތި ދައްކަނީ؟" ނިޒާރު އެހިއެވެ.\n"ނަވްޔާގެ ނަމަށް "ރިވެލި" ބަދަލުކުރާ ވާހަކަ. މުދަލުން ވެސް ނަވްޔާއަށް ބައި އަޅާ ވާހަކަ."\n"ހޫނ. އެއީ އަހަރެން ނިންމި ގޮތް. ނަސީމާގެ ގަތުގައި ވެސް އެ ވާހަކަ ބުނަން މި ހުންނަނީ." ހަމަޖެހިލާފައި ގަމީސް ލަމުން ނިޒާރު ބުންޏެވެ.\n"އެކަމަކު އަހަރެން ޤަބޫލެއް ނޫން" ދެ އަތް ތިރިކޮށްލާފައި ނަސީމާ ބުންޏެވެ.\n"މި ކަމުގައި ބަހުސުކޮށް، ނަސީމާ ގޮތްކިޔާކަށް ޖާގައެއް ނެތް. "ރިވެލި"ގެ ހައްޤުވެރިއަކީ ނަވްޔާ. ދެން އަހަރެންގެ މުދަލުން ދޭންވާ އެއްޗެއް ދޭނެ މީހެއް އެނގޭނީ އަހަރެންނަށް. ނަސީމާގެ ރުހުން މިކަމުގައި ބޭނުމެއް ނުވޭ. އަހަރެމެންގެ ކުދިންނެއް ވެސް ދެކޮޅެއް ނުހަދާނެ. އެހެންވީމަ ނަސީމާ ވެސް މައްސަލަ ޖައްސާނެ ކަމެއް ނެތް."\nއެއްޗެކޭ ބުނަން އަނގަހުޅުވާލައިފައި ވެސް ނަސީމާ ހިމޭންވިއެވެ. ނިޒާރުގެ ބަދަލުވެފައިވާ މިޒާޖުގެ ކުރިމަތީގައި ނަސީމާއަށް ވާހަކަދައްކައިގެން ކުރި ނުހޯދޭނެތީއެވެ. ނަސީމާ ޖެހޭނީ ބުއްދީގެ ބޭނުންކޮށްގެން ކޮންމެވެސް އެހެން ގޮތެއް ހޯދާށެވެ. ސިކުނޑިއަށް ވެރިވެފައިވި ރުޅިވެރިކަން ހިންދަން މަސައްކަތް ކުރަމުން ނަސީމާ އެނދުގައި އިށީނެވެ. ނިޒާރު ބޭރަށް ނުކުތުމުން ހުމައިދާއަށް ގުޅިއެވެ.\nހައްޔާނާއި އަޒްކާގެ ކައިވެނި ކުރެވުނީ ރަށު ތުނޑީގައި ހަވީރުގެ ހިތްގައިމު ވަގުތަކުއެވެ. ކައިވެނީގެ މޭޒު ޒީނަތްތެރިކުރުމާ ހަމައިން ރޭގަނޑު ސްކޫލްގައި އޮތް ޕާޓީއާ ހަމައަށް ވެސް ކަންތައްތައް އިންތިޒާމް ކޮށްފައިހުރީ ނަވްޔާ އޭރު ހައްޔާން ކައިރީގައި ވާހަކަދެއްކި ގޮތަށެވެ. ކައިވެންޏާ ދޭތެރޭގައި ނަވްޔާ ދެކުނު ހުވަފެނެއްތަކުގައި ހައްޔާން ކުލަޖައްސައި ދީފިއެވެ. ތަފާތަކީ އެ ހުވަފެންތައް ކުލަ ޖެއްސުމުގައި ހައްޔާންގެ ގާތުގައި ނަވްޔާގެ ބަދަލުގައި އަޒްކާ ހުރިކަމެވެ. ނަވްޔާގެ އުފާތައް ފޭރިގަތް ފަދައިން އެ ހުވަފެންތައް ވެސް ހައްޔާން ފޭރިގަތްފިއެވެ.\nހައްޔާންގެ މަޤުސަދަކީ ކޮބައިކަމެއް ނަވްޔާއަކަށް ނޭނގެއެވެ. ކައިވެނި ޒީނަތްތެރި ކުރަން ބޭނުން ކޮށްފައިވާ ކޮންމެ މަލަކުން، ކޮންމެ ބައްތިއަކުން ނަވްޔާއަށް ކުރެވެމުންދިޔައީ ހިތުގެ ލޯތްބާއި ދެކުނު ހުވަފެންތައް ބީވިކަމުގެ އިހުސާސެވެ. އެ އިހުސާސްތަކުން ނަވްޔާގެ ހިތް ގެނބެމުން ދިޔައެވެ. އަޒްކާގެ އުފަލަށް ޓަކައި ހިތުގައި އަޅަމުން ދިޔަ ވޭން ވަންހަނާކުރަން ކަނޑައެޅި އަޒުމުގައި ފައިތިލަ ސާބިތުކޮށްގެން ހުންނަން އުނދަގޫވިއެވެ.\nކައިވެނީގެ ހެދުމުގައި އަޒްކާ ފެންނަލެއް ނުހަނު ފުރިހަމައެވެ. މޫނުމަތީގައިވާ އުފާވެރި ހިނިތުންވުމުގެ އަސަރުން ދެ ލޮލުގެ ވިދުން ގަދަވެފައިވެއެވެ. އަޒްކާގެ އަތުގައި ހިފާލައިގެން ހުރި ހައްޔާންގެ މޫނުމަތިން ވެސް ފެންނަނީ ހިތްހަމަޖެހިފައި ހުރި ކަމުގެ އަސަރުތަކެވެ. އަޅިކުލައިގެ ކޯޓުފަޓުލޫނުގައި ހައްޔާންގެ ފިރިހެންވަންތަކަން އިތުރުވެފައިވާ ހެން ނަވްޔާއަށް ހީވިއެވެ. އެ ހިތްގައިމު ސޫރައަށް ބަލަހައްޓައިގެން ތާ އަބަދު ހުންނަ ހިތްވިއެވެ.\nނަމަވެސް ހައްޔާނަކީ މިހާރު އަޒްކާގެ ހައްޤެކެވެ. ހައްޔާންގެ ސޫރައިން ނަޒަރު ވަކިކޮށްލުމަށް ފަހު އަޒްކާގެ ގައިގައި ނަވްޔާ ބައްދައިލިއެވެ. ހެޔޮ ހިތުން އަޒްކާ އުފަލުގައި ލެހެއްޓެވުމަށް އެދި ދުޢާ ކުރިއެވެ. ލިބެމުން ދިޔަ ވޭނުން ނަވްޔާގެ ހިތް ފިއްސަމުން ދިޔައެވެ. އެ ތަނުން ދުރަށް ދާން ހިނގައިގަތީ ލޮލަށް ގިނަވަމުން ދިޔަ ކަރުނަތައް އޮހިގެންފާނެ ކަމުގެ ބިރަށެވެ. ޖޫހާއި ފެން ބަހައްޓާފައި ހުރި މޭޒު ކައިރިއަށް ނަވްޔާ ގޮސް އެއް ނޭވާ އިން ފެންތައްޓެއް ބޮއިލިއެވެ.\_\n"އަރުގައި ހިތި ރަހަ ލަނީތަ؟ ހުޔޫންގެ އަޑު އިވުނެވެ.\nހުޔޫންގެ އަޑުގައިވި މަލާމާތުގެ އަސަރުން ނަވްޔާގެ ސިކުނޑިއަށް ބާރުބޮޑުވިއެވެ. ރައްދުގައި އެއްޗެއް ބުނަން އުޅެފައިމެ ނަވްޔާގެ ޚިޔާލު ބަދަލުވިއެވެ. ހުޔޫންއާ ވާހަކަދައްކައިގެން ހިތުގައިވާ ޒަޙަމުތައް އިތުރަށް ފުންވާކަށް ނަވްޔާ ނޭދެއެވެ.\nޕާޓީގެ ކަންތައްތަކުގައި އުޅެފައި ގެއަށް ގޮސް ތައްޔާރުވެގެން އިމާޒަށް ޕާޓީއަށް އާދެވުނީ ގޭ އެހެން މީހުންނަށް ވުރެ ލަހުންނެވެ. އަޒްކާމެންނާ އިރުކޮޅަކު ވާހަކަދައްކައިލަން ހުރުމަށް ފަހު ރައްޓެހިންގެ ގާތަށް އިމާޒު ދިޔައެވެ. އިމާޒުގެ ނަޒަރު ހޯދަމުން ދިޔަ ސޫރަ ފެނިފައި ހިތުގައިވި ބޭޤަރާރު ކަމަށް ލުޔެއް ލިބުނު ހެން ހީވިއެވެ. ތަންކޮޅެއް ދުރުގައި ހުރި މޭޒެއްގެ ދޮށުގައި ނަވްޔާ އެކަނި އިށީނދެލައިގެން އިނެވެ. މަޑު ޕީޗްކުލައިގެ ހެދުމެއް ލައިގެން އިންއިރު ހުޅިއަކުން އިސްތަށިގަނޑު ހައްޔަރުކޮށްފައި ވެއެވެ. މޫނަށް ބޮކީގެ ރަތްއަލި އެޅިފައިވުމުން ހުވަފެނީ ގޮތެއް ހުއްޓެވެ. އެ ދިމާއަށް އިމާޒަށް ހިނގައިގަނެވުނީ ބޭ އިކްތިޔާރުގައެވެ. ހިތުގެ ހާލަތު މިރޭ ނަވްޔާއަށް ބަޔާންކޮށް ދޭން އިމާޒު ބޭނުމެވެ. ޖަވާބު އަންނާނެ ގޮތެއް ނޭނގޭތީވެ ހިތް ތެޅެމުން ދިޔައެވެ.\n"މާޒް، ހިނގާބަލަ ދޮންބެއާއި އަޒްކޮއާ އެކު ފޮޓޯ ނަގަން." މީހުންތަކާ ތަންކޮޅެއް ދުރަށް ދެވުނުތަނާ ކުރިމައްޗަށް އަރަމުން ހުޔޫން ބުންޏެވެ.\n"އަހަރެމެން ކަހަލަ މީހުން ފޮޓޯ ނެގީމަ ރީއްޗެއް ނުވާނެ، ހުޔޫން ދޭ ފޮޓޯ ނަގަން. ފޮޓޯތައް ރީތި ވާނީ އޭރުން."\nނަވްޔާއާ ހަމައަށް ދިޔުމުގެ ހުރަހަކަށް އަނެއްކާ ވެސް ހުޔޫންވުމުން ލިބުނު ހިތްހަމަޖެހުން ފޮރުވަން މަސައްކަތް ކުރަމުން އިމާޒު ބުންޏެވެ.\nތުއި ގޮތަކަށް ހުޔޫން ހީނގަތެވެ. ނުސީދާކޮށް ވެސް އިމާޒުގެ ދުލުން ތައުރީފުގެ ބަހެއް އިވުމުން އުފަލުން ހިތް ނަށައިލިއެވެ. ނަމަވެސް އެއީ ހިނދުކޮޅަކަށެކެވެ. އިމާޒު ގެ ނަޒަރު ހުއްޓިފައި ހުރި ދިމާ ފެނުމުން ހުޔޫންގެ ހިނިތުންވުން ފޭދުނެވެ.\n"ދެން ހިނގާބަލަ." އިމާޒުގެ ސަމާލުކަން ހޯދަން މަސައްކަތް ހުޔޫން ބުންޏެވެ.\n"ފޮޓޯ ނަގަން ބޭނުމިއްޔާ ހުޔޫން ދޭބަލަ." މި ފަހަރު އިމާޒުގެ އަޑުގައި ނުރުހުމުގެ އަސަރުވިއެވެ.\n"މާޒްއާ އެކު ދާނީ." އިމާޒުގެ އަތުގައި ހިފަމުން ހުޔޫން ބުންޏެވެ.\nހުޔޫންގެ އަތް އިމާޒު ފޮޅުވައިލިއެވެ. އަދި ކުރަން ބޭނުން ނޫން ކަމެއް ގަދަކަމުން ކުރުވަން ނޫޅުމަށް ބުންޏެވެ.\n"މާޒް ކީއްވެ ތި ގޮތަށް ކަންތައް ތި ކުރަނީ. މާޒްދެކެ އަހަރެން ލޯބިވާކަން ހަމަ ނޭނގެނީތަ؟" އަނެއްކާ ވެސް އިމާޒުގެ އަތުގައި ހިފަމުން ހުޔޫން ބުންޏެވެ.